আনোৱাৰুদ্দিন চৌধুৰী - অসমীয়া ৱিকিপিডিয়া\nপক্ষী বিজ্ঞান, স্তন্যপায়ী বিজ্ঞান\n১৯৯৪ চনত তেওঁ বিলকিছ বেগম মজুমদাৰৰ লগত বিবাহ হয়। ১৯৯৭ চনত তেওঁলোকৰ কন্যা ডনাৰ জন্ম হয়। ২০০৫ চনত তেওঁলোকৰ পুত্ৰ ডিন'ৰ জন্ম হয়।\nআনোৱাৰুদ্দিন চৌধুৰীয়ে বহুতো ৰাষ্ট্ৰীয় আৰু আন্তঃৰাষ্ট্ৰীয় বঁটা আৰু সন্মান লাভ কৰিছে। তেওঁক অসমৰ পক্ষী মানৱ বুলি কোৱা হয়। তেওঁ গুৱাহাটী বিশ্ববিদ্যালয়ৰ পৰা সোণৰ পদক লাভ কৰিছিল। তেওঁৰ অৱদানৰ বাবে ভাৰতৰ উত্তৰ-পূৰ্বাঞ্চলৰ ভৌগোলিক সমাজে পদক আগবঢ়াইছিল। তেওঁ অৰিয়েণ্টেল বাৰ্ড ক্লাৱৰ ফোৰ্কটেইল-লেইকা এৱাৰ্ড ফৰ মিছেছ হিউমছ পিচেণ্ট ষ্টাডি লাভ কৰিছিল। তেওঁ নাগালেণ্ডত কৰা সংৰক্ষণমূলক কামৰ স্বীকৃতি স্বৰূপে যুক্তৰাজ্যৰ অ'বিচি-উৱাইল্ডউইংছ কনজাৰ্ভেছন বঁটা লাভ কৰিছিল। তেওঁ ইআৰডি ফাউণ্ডেচনৰ পৰিৱেশৰ ক্ষেত্ৰত কমিউনিটি লিডাৰশ্বিপ বঁটা লাভ কৰিছিল। তদুপৰি তেওঁ বালিপাৰা ফাউণ্ডেচনৰ পূৱ হিমালয় সংৰক্ষণ বঁটা আৰু টেলিগ্ৰাফ গ্ৰুপৰ ট্ৰু লেজেণ্ড বঁটা লাভ কৰিছিল।\n↑ 1.0 1.1 BBC News on sighting of Manipur bush-quail, June 2006\n↑ Dictionary of International Biography (1987). "Choudhury, Anwaruddin" International Biographical Centre, Cambridge, UK.\n↑ 3.0 3.1 Reference Asia (1991). ""Choudhury, Anwar Uddin". Rifacimento International, New Delhi, India.\n↑ 4.0 4.1 4.2 The Sentinel Mélange (2006). "Among the woods (Interview of Anwaruddin Choudhury)". The Sentinel, February 6, 2006. Guwahati, India.\n↑ BirdLife International (2006). "Bush-quail makes unexpected reappearance". BirdLife International, Cambridge, UK. http://www.birdlife.org/nes/news/2006/06/manipur.html. Retrieved in 2007.\n↑ 6.0 6.1 6.2 Teresa Rehman (2001). "The Jungle file: Away from his desk,abureaucrat documents the Northeast’s wildlife". The India Today. http://www.indiatoday.com/itoday/20010820/offtrack.shtml Archived 2015-09-24 at the Wayback Machine. Retrieved on 2009-06-09.\n↑ Choudhury, Anwaruddin (1990). Checklist of the Birds of Assam. Guwahati: Sofia Pub. p. 72 pages.\n↑ Choudhury, Anwaruddin (2000). The Birds of Assam. Guwahati: Gibbon Books & WWF. p. 240 pages . আই.এচ.বি.এন. 81-900866-1-8.\n↑ Choudhury, Anwaruddin (2003). A Pocket Guide to the Birds of Nagaland. Guwahati : Gibbon Books & Rhino Foundation. p. 48 pages . আই.এচ.বি.এন. 81-900866-4-2.\n↑ Choudhury, Anwaruddin (2006). A Pocket Guide to the Birds of Arunachal Pradesh. Guwahati : Gibbon Books & Rhino Foundation. p. 109 pages . আই.এচ.বি.এন. 81-900866-5-0.\n↑ Choudhury, Anwaruddin (2008). A Pocket Guide to the Birds of Mizoram. Guwahati : Gibbon Books & Rhino Foundation. p. 122 pages . আই.এচ.বি.এন. 81-900866-7-7.\n↑ A Pocket Guide to the Birds of Meghalaya. Guwahati : Gibbon Books & Rhino Foundation. p. 160 pages . আই.এচ.বি.এন. 978-93-80652-03-0.\n"https://as.wikipedia.org/w/index.php?title=আনোৱাৰুদ্দিন_চৌধুৰী&oldid=212833"ৰ পৰা অনা হৈছে\nএই পৃষ্ঠাখন ১০ জানুৱাৰী, ২০২০ তাৰিখে ২০:৩৮ বজাত অন্তিম সংশোধন কৰা হৈছিল।


সম্পাদকলৈ ৰাইজৰ চিঠিঃ - অসমীয়াৰ সুখ-দুখ\nHome Unlabelled সম্পাদকলৈ ৰাইজৰ চিঠিঃ\nxukhdukh.com July 11, 2013\nমাল্টিপ্লেক্সত "বান্ধোন" : এগৰাকী সাধাৰণ দৰ্শকৰ অনুভৱ......\nআজি বহু বছৰে অসমীয়া চিনেমা চোৱা নাই হোৱা কেতিয়াবা হয়তো সময় মিলাব নোৱাৰি নাইবা কেতিয়াবা মন পছন্দৰ নহয় বাবে। শেষ অসমীয়া চিনেমা "হিয়া দিয়া নিয়া" খনেই চোৱা মনত আছে। পিছে আন ভাষাৰ চিনেমা এখন চোৱাৰ সময়ত বাৰে বাৰে ভাল অসমীয়া চিনেমা এখন চাবলৈ হেপাহ জাগি আহে। মাজে মাজে অসমীয়া জাতীয়তাবাদৰ সোঁতত আমাৰো উটিবলৈ মন যায়তো!\nঅলপতে জাহ্নু বৰুৱাৰ কথাছবি বান্ধোন দেশৰ বিভিন্ন মহানগৰত দেখুওৱাৰ ব্যৱস্থা কৰা হৈছে বুলি গম পালো। অসমীয়া চিনেমা তাতে মুম্বাইত!! কিমান যে ভাল লাগিল। যদিও দেওবাৰে চাবলৈ যাম বুলি পাঙি আছিলো, তথাপি দেওৰৰ কথামতে সপৰিয়ালে একেলগে চাবলৈ ওলালো। একেবাৰে মূৰা-মূৰি সময়ত গৈ টিকট সংগ্ৰহ কৰি ৩ নং প্ৰেক্ষাগৃহৰ ফালে আগবাঢ়িলো। সোমাই যাওঁতে মনতে ভাবিলো দৰ্শক চাগে' অলপ হৈছে, আমিহে দেৰিকৈ আহিছো। কিন্তু এয়া কি? নিজৰ আসনৰ ফাললৈ গৈ আছো ... সমুখৰ আসনবোৰ চোন খালী। মনতে আকৌ এবাৰ ভাব হল অকল আমি কেইটা হে চিনেমা বলিয়া ওলালো নেকি! পিছত যেনিবা আমাকে ধৰি ২৩ জনমানে উপভোগ(?) কৰিলো চিনেমাখন।\nচিনেমাখনৰ আৰম্ভনিৰ পৰা মধ্যবিৰতিলৈ কেৱল এহাল বৃদ্ধ-বৃদ্ধাৰ দৈনন্দিন খুঁট-খাটৰ আধাৰত 'ডিৰ্ভোচ' হ'ব নে নহ'ব সেইতো চলিল, বিৰতিৰ পিছত তেওঁলোকৰ মুম্বাইত পঢ়ি থকা নাতি ল'ৰাটো ২০০৮ চনৰ ২৬ নবেম্বৰত হোৱা সন্ত্ৰাসবাদীৰ আক্ৰমণৰ বলি হ'ল। সেই বৃদ্ধ-বৃদ্ধাহালৰ পুতেক-বোৱাৰীয়েকৰ আগতেই মৃত্যু হয় বুলি তেওঁলোকেই উল্লেখ কৰিছিল আৰু শেষ ভৰষা নাতি ল'ৰাটোও এই সংসাৰৰ পৰা গুছি গল। কিন্তু মোৰ বোধেৰে কথাছবি আৰু উপভোগ্য কৰি তোলাৰ থল আছিল। নিজন ঘৰখনত পুত্ৰ-বোৱাৰীৰ অবৰ্তমানত কিদৰে ঘৰখন আৰু বৃদ্ধহালৰ মন সজীৱ কৰি ৰাখিব পাৰিছিল তেনে দৃশ্য এটা সংযোজন কৰা হলে আৰু ভাল লাগিলহেঁতেন। আৰু লগতে পুত্ৰ-বোৱাৰীক কি দৰে হেৰুৱাব লগীয়া হ'ল সেই দৃশ্যাংশও দেখুৱাব পাৰিলেহেঁতেন। ছুটি ছবিৰ লেখীয়াকৈ মাত্ৰ কেইটামান চৰিত্ৰ লৈ কথাছবিখনক পূৰ্ণতা দিব পৰা নগ'ল যেন লাগিল, কিবা এটা যেন থাকি গ'ল থাকি গ'ল লাগি থাকিল মোৰ মনত।\nঅভিনয়ৰ দিশত চাবলৈ গলে বিষ্ণু খাৰঘৰীয়াৰ নামেই প্ৰথমে লব লাগিব, তেখেতৰ অভিনয় মনপৰশা, লগতে বীণা পটংগীয়াৰ অভিনয়ো শলাগ লবলগীয়া। যতীন বৰাৰ অভিনয়ত অলপ জঠৰতা থকা যেন লাগিল। আনফালে জেৰিফা ৱাহিদৰ চৰিত্ৰটোৰ বিশেষ প্ৰয়োজন নাছিল বুলি মোৰ মনে ধৰে। জাহ্নু বৰুৱাৰ চিনেমা আছিল বাবেই নেকি আমি আৰু বেছি আশা কৰিছিলোঁ যেনহে নিজৰ ধাৰণা হ'ল।\nশেহতীয়া সম্পাদকলৈ ৰাইজৰ চিঠি পঢ়িবলৈ ইয়াত ক্লিক কৰক\nBy xukhdukh.com on July 11, 2013


ৱিকিপিডিয়া:সহায়িকা/স্মৰ্তব্য - অসমীয়া ৱিকিপিডিয়া\n1 সম্পাদনা নীতি\n1.2 নিৰপেক্ষ দৃষ্টিভংগী\n1.3 উৎসৰ উল্লেখ\n3 প্ৰবন্ধ সৃষ্টি\n4 প্ৰবন্ধৰ পুনঃনামকৰণ\nৱিকিপিডিয়াত সম্পাদনা কৰোঁতে কেইটামান কথা মনত ৰাখিব।\nৱিকিপিডিয়া এখন সকলোৱে সম্পাদনা কৰিব পৰা বিশ্বকোষ (লগতে পঞ্জীকাত থকা ধৰণৰ কিছুমান বিষয়ো থাকে)। গতিকে ইয়াত "উল্লেখযোগ্য" বিষয়ৰহে প্ৰবন্ধ থাকিব লাগে। উল্লেখযোগ্যতাৰ ওপৰত মাজে-সময়ে ৱিকিপিডিয়াত বিতৰ্ক হয় যদিও এটা কথা ঠিক যে পৃথিৱীৰ প্ৰতিজন মানুহ, প্ৰতিখন গাঁও বা প্ৰতিটো পথৰ ওপৰত প্ৰবন্ধ থাকিব নালাগে। অ-বিশ্বকোষীয় কিছুমান সমলৰ বাবে ভগ্নী প্ৰকল্পসমূহ আছেই।\nবিশ্বকোষৰ প্ৰবন্ধবোৰ "বিষয়"টোৰ সম্পৰ্কেহে, বিষয়টোৰ "শব্দ"বোৰৰ ওপৰত নহয়। গতিকে অভিধান এখনত পাব পৰা শব্দ বা বাক্যাংশৰ অৰ্থ ৱিক্স্যনেৰীতহে দিয়া উচিত।\nআনৰ সহায়ক হ'ব পৰাকৈ ৰাজহুৱা প্ৰান্তৰ কোনো মূল উৎসৰ পাঠ আপুনি ৱিকিচ'ৰ্ছত দিব পাৰে।\nসকলো আনুসংগিক প্ৰকল্পৰ তালিকাৰ বাবে ৱিকিপিডিয়া প্ৰকল্পৰ সম্পূৰ্ণ তালিকা চাওক।\nৱিকিপিডিয়া কোনো "মৌলিক গৱেষণা"ৰ স্থান নহয়। ৱিকিপিডিয়াত নিলিখিবলগীয়া অধিক কথাৰ বাবে ৱিকিপিডিয়া কি নহয় আৰু ৱিকিপিডিয়া:উল্লেখযোগ্যতা (ব্যক্তি) চাওক।\nলিখকসকলে নিজৰ বিষয়ে বা নিজৰ সফলতাৰ বিষয়ে লিখা উচিত নহয় কাৰণ তেতিয়া আদৰ্শৰ বিবাদ হ'ব পাৰে। আপুনি যদি সঁচাকৈয়ে সফল ব্যক্তি, আন কোনোবাই দেৰিকৈ হ'লেও আপোনাৰ বিষয়ে লিখিব। অধিক তথ্যৰ বাবে ৱিকিপিডিয়া:আত্মজীৱনী চাওক।\n"নিৰপেক্ষ দৃষ্টিভংগীৰে প্ৰবন্ধ লিখাটো ৱিকিপিডিয়াৰ এটা মূল নীতি। ইয়াক চমুকৈ "NPOV" বুলিও কোৱা হয়। এই নীতি অনুসৰি কোনো বিষয়ত সকলো দৃষ্টিভংগীক সমানে গুৰুত্ব দিয়া হয়। এটা দৃষ্টিকোণেৰে মন্তব্য দিয়াৰ সলনি আমি বিচাৰ নকৰাকৈ সকলো সৃষ্টিকোণেৰে বিষয়টো ফঁহিয়াই চাবলৈ চেষ্টা কৰোঁ। তথ্যৰ উপস্থাপনহে আমাৰ লক্ষ্য। আমাৰ নীতি মানি চলিলেও প্ৰবন্ধ এটা ১০০% "বস্তুগত নহ'ব পাৰে।\nপ্ৰবন্ধ এটাত বিবেচনা ব্যক্ত কৰিব পাৰি. কিন্তু সেয়া সত্য বুলি প্ৰমাণৰ চেষ্টা কৰিব নালাগে। এইবোৰ লিখোঁতে এনেকৈ লিখা ভাল: "সমৰ্থকসকলৰ মতে..." আদি।\nকোনো কোনো প্ৰবন্ধৰ নিৰপেক্ষতা লৈ প্ৰশ্ন উঠিব পাৰে। বিজ্ঞাপনধৰ্মী প্ৰবন্ধ বা ৰাজনৈতিক দ্বন্দ এই শ্ৰেণীত পৰে। কেতিয়াবা কেৱল এটা দৃষ্টিকোণক বেছি প্ৰাধান্য দিলেও এনে হয়।\nযদি আপুনি ৰাজনীতি বা ধৰ্মৰ কোনো বিতৰ্কিত বিষয়ৰ প্ৰবন্ধ লিখিব খুজিছে, তেন্তে সোনকালে নিৰপেক্ষ দৃষ্টিভংগীৰ পৃষ্ঠাখন পঢ়ি লওক। আপুনি সম্পাদনা গৰম হ'লে নিজকে ঠাণ্ডা ৰখাৰ উপায় ৰচনাখনো পঢ়া উচিত। নিজৰ পছন্দৰ বিষয় গণিত বা বোলছবি এখনৰ বিষয়ে উচ্চাসিত প্ৰবন্ধ লিখাৰ আগতেও এয়া পঢ়া উচিত। অধিক তথ্যৰ বাবে NPOV সহায়িকা চাওক।\nআপুনি বৰঙণি দিয়া তথ্যৰ বাবে উপযুক্ত উৎসৰ উল্লেখ কৰাটোও প্ৰয়োজনীয়। একে কথা এই সহায়িকাৰ "উদ্ধৃতি" পৃষ্ঠাখনত কোৱা হৈছে। উদ্ধৃতিয়ে পাঠকসকলক আপোনাৰ কথাৰ সত্যাসত্য প্ৰমাণ কৰাত আৰু অধিক তথ্য বিচাৰি উলিওৱাত সহায় কৰে।\nপাঠকসকলৰ আগ্ৰহৰ প্ৰতি লক্ষ্য ৰাখি দৰকাৰী ৱেবছাইটৰ তালিকা "বহিঃ সংযোগ" অনুচ্ছেদত দিয়া উচিত। তথ্যসূত্ৰত নথকা দৰকাৰী কিতাপৰ তালিকা "অতিৰিক্ত পঠন" অনুচ্ছেদত লিখা উচিত।\nঅধিক তথ্যৰ বাবে ৱিকিপিডিয়া:উৎসৰ উল্লেখ চাওক\nস্বত্বাধিকাৰ থকা বস্তু অনুমতি অবিহনে ৱিকিপিডিয়াত অন্তৰ্ভুক্ত নকৰিব। প্ৰবন্ধত তথ্য সন্নিবিষ্ট কৰোঁতে নিজৰ ভাষাত লিখক। মনত ৰাখিব যে ৱেবছাইটটোৱে আন ব্যক্তব্য নিদিয়া পৰ্যন্ত ইণ্টাৰনেটত পোৱা সকলো তথ্যৰ কপিৰাইট থাকে।\nঅধিক তথ্যৰ বাবে ৱিকিপিডিয়া:কপিৰাইট চাওক\nঅসমীয়াত ৱিকিপিডিয়াত বিদেশী শব্দৰ অসমীয়া প্ৰতিৰূপৰ বাবে এতিয়াও কোনো ধৰাবন্ধা নীতি নাই।\nঅধিক তথ্যৰ বাবে ৰচনাশৈলীৰ হাতপুথি (বানান) চাওক\nৱিকিপিডিয়াৰ পৰিবেশ মুকলি আৰু বাৰ্তালাপ বন্ধুসুলভ হোৱা উচিত। কোনো কথাত দ্বিমত থাকিব পাৰে কিন্তু সেইবুলি ৱিকিপিডিয়ানসকলে শিষ্টাচাৰ পৰিত্যাগ কৰিব নালাগে।\nআটাইতকৈ দৰকাৰী কথাটো হ'ল আন সম্পাদকৰ প্ৰতি সদ্ভাৱ ৰখাটো। আনে মনত বেয়া ভাব লৈ কিবা কৰিছে বুলি ভাবিব নালাগে। কিবা কথাত আপুনি দুখ পালে প্ৰবন্ধৰ আলোচনা পৃষ্ঠাত বা সদস্যজনৰ আলোচনা পৃষ্ঠাত সেয়া খোলোচা কৰক।\nঅধিক তথ্যৰ বাবে ৱিকিপিডিয়া:আচৰণ চাওক\nৱিকিপিডিয়াত প্ৰবন্ধ সৃষ্টি কৰাৰ সময়ত এই সহায়িকাত দিয়া পৰামৰ্শবোৰ মানি চলিবলৈ চেষ্টা কৰক আৰু নিৰপেক্ষতাৰ দৰে নীতিবোৰ অনুসৰণ কৰক। প্ৰবন্ধৰ বিশ্বাসযোগ্যতাৰ বাবে উৎসৰ উল্লেখ কৰক। প্ৰবন্ধ সৃষ্টিৰ বাবে আপুনি পঞ্জীয়ন কৰাটো প্ৰয়োজনীয়। নকৰিলেও আপুনি সৃষ্টি কৰিবলগীয়া প্ৰবন্ধ প্ৰক্ৰিয়াটো অৱলম্বন কৰিব পাৰে।\nঅধিক তথ্যৰ বাবে ৱিকিপিডিয়া:প্ৰবন্ধ এটা কেনেকৈ আৰম্ভ কৰিব চাওক\nযদি আপুনি কোনো প্ৰবন্ধৰ শিৰোনাম ভুল যেন পাইছে, অনুগ্ৰহ কৰি পুৰণা প্ৰবন্ধটোৰ কথাখিনি নতুন শিৰোনামৰ প্ৰবন্ধ পৃষ্ঠালৈ কপী-পে'ষ্ট নকৰিব। এনে কৰিলে প্ৰবন্ধটোৰ পূৰ্বৰ ইতিহাস হেৰাই যায়। শুদ্ধ উপায় হৈছে পৃষ্ঠাখন নতুন নামলৈ স্থানান্তৰ কৰা। ইয়াৰ বাবে আপুনি পঞ্জীয়ন কৰিব লাগিব। এয়া আপোনাৰ প্ৰথম স্থানান্তৰ হ'লে স্থানান্তৰ পৃষ্ঠাত থকা সাৱধানবাণী মনোযোগেৰে পঢ়ি চাওক। যদি এখন "দ্ব্যৰ্থতা দূৰীকৰণ" পৃষ্ঠা জড়িত হৈ আছে, তেন্তে ৱিকিপিডিয়া:দ্ব্যৰ্থতা দূৰীকৰণত এবাৰ চকু ফুৰাওক।\nঅধিক তথ্যৰ বাবে সহায়:পৃষ্ঠা স্থানান্তৰ চাওক\nএই সহায়িকাৰ পৰৱৰ্তী অংশ: পঞ্জীয়ন →\n"https://as.wikipedia.org/w/index.php?title=ৱিকিপিডিয়া:সহায়িকা/স্মৰ্তব্য&oldid=282280"ৰ পৰা অনা হৈছে\nশেষ সম্পাদনা কৰা হৈছে 15 June 2021 তাৰিখে 15:44 বজাত\nএই পৃষ্ঠাখন ১৫ জুন, ২০২১ তাৰিখে ২১:১৪ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=11671।


কাৰ্য্য আৰু উদ্দেশ্য | ৰূপান্তৰণ আৰু উন্নয়ন বিভাগ | অসম চৰকাৰ, ভাৰত\nHome ❯ কাৰ্য্য আৰু উদ্দেশ্য\nকাৰ্য্য আৰু উদ্দেশ্য\nকৰ্ম আৰু কাৰ্যদক্ষতা:\n১. ৰাজ্যিক বিত্ত বিভাগৰ অগ্ৰাধিকাৰ দিয়া উন্নয়নৰ ভিত্তিত (এছ.এফ.পি.ডি) (ক) ৰাজ্যিক অধিকৃত অগ্ৰাধিকাৰ উন্নয়ন আঁচনিসমূহ (এছ.অ’.পি.ডি), (খ) ৰাজ্যৰ অংশীদাৰিত্বৰ (i) কেন্দ্ৰীয় পোষকতাৰ আঁচনিসমূহ (চি.এছ.এছ), (ii) বাতিল নোহোৱা কেন্দ্ৰীয় চৰকাৰী ধন (এন.এল.চি.পি.আৰ), (iii) উত্তৰ-পূৱ পৰিষদ (এন.ই.চি.), (iv) গ্ৰামীণ আন্তঃগাঁথনি উন্নয়ন সম্পদ (আৰ.ই.ডি.এফ) (v) বাহ্যিক সাহায্যপ্ৰাপ্ত প্ৰকল্পক দিয়া অনুৰূপ পৰিমাণৰ বিত্ত (ই.এ.পি.), (vi) পাহাৰ অঞ্চল, (vii) বড়োলেণ্ড টেৰিটলিয়েল কাইন্সিল (বি.টি.চি),(viii) জনজাতীয় সভাসমূহকে ধৰি জনজাতীয় উপ-আঁচনিসমূহ (টি.এছ.পি.),(ix) অনুসূচিত জাতি উপ-আঁচনি (এছ.চি.এছ.পি.) আৰু (গ) আন তেনে ধৰণে বিত্তৰ অংশ নিৰূপন কৰা।\n২. কেন্দ্ৰৰ পোষকতা আৰু কেন্দ্ৰীয় বিভাগে পোষকতা কৰা আৰু ৰাজ্য চৰকাৰৰ সেই বিভাগবোৰে সেই আঁচনিসমূহ ৰূপায়ণ কৰিছে নে নাই তাক নিৰীক্ষণ কৰা।\n৩. কেন্দ্ৰৰ বিভাগীয় মন্ত্ৰালয় আৰু ৰাজ্যিক বিভাগৰ মাজত দ্বৈত সংযোগ স্থাপন কৰি কেন্দ্ৰৰ মন্ত্ৰালয় আৰু ৰজ্যিক বিভাগৰ মাজত সাৱলীল ৰূপায়ণৰ বাবে সমন্বয় স্থাপন কৰা।\nবিভাগৰ কৰ্ম পদ্ধতি :\nবিকেন্দ্ৰীকৃত আঁচনিসমূহ ১৯৮৬ চনতে অসমৰ ভৈয়াম অঞ্চলৰ সকলো জিলাৰ মহকুমাত আৰম্ভ কৰা হয়, ইয়াকে ২০০৪-০৫ চনত জিলা পৰ্যায়লৈ উন্নীত কৰা হয়। সেই হিচাপে ষষ্ঠ অনুসূচীৰ অন্তৰ্ভুক্ত অঞ্চলসমূহ বাদ দি জিলাভিত্তিক অভিযান চলাবলৈ প্ৰতিখন জিলাতে বাৰ্ষিক পৰিকল্পনা প্ৰস্তুত আৰু চূড়ান্ত কৰাৰ বাবে একোখন জিলা পৰিকল্পনা আৰু নিৰীক্ষণ কমিটী গঠন কৰা হয়। প্ৰতিখন জিলাৰে সদৰৰ নিম্ন উল্লেখিত বিষয়া আৰু কৰ্মচাৰীক লৈ বিকেন্দ্ৰীকৃত পৰিকল্পনা কোষ একোটা জিলা ভিত্তিত স্থাপন কৰা হয়।\nৰাজ্যিক পৰ্যায়ৰ বিকেন্দ্ৰীকৃত পৰিকল্পনা বিভাগ – পৰিকল্পনা আৰু উন্নয়ন বিভাগৰ অধীনত এটা বিকেন্দ্ৰীকৃত পৰিকল্পনা বিভাগ খোলা হৈছে। এই বিকেন্দ্ৰীকৃত পৰিকল্পনা বিভাগৰ লক্ষ্য হৈছে পৰিকল্পনা প্ৰক্ৰিয়াৰ লগত জনগণক সাঙুৰি লোৱা, স্থানীয় চাহিদা মতে উন্নয়নৰ পৰিকল্পনা প্ৰস্তুত কৰা আৰু জনগণৰ আশা-আকাংক্ষাৰ মতে জিলা ভিত্তিক সম্পদ সৃষ্টিৰ জৰিয়তে লাভজনক কৰ্ম সৃষ্টি কৰা। এই বিকেন্দ্ৰীকৃত পৰিকল্পনা বিভাগে (ডি.চি.পি.) ৰাজ্যিক পৰ্যায়ত বিকেন্দ্ৰীকৃত পৰিকল্পনাৰ তত্বাৱধান কৰে। বিভাগীয় এজন বিষয়াই এই বিভাগৰ মুৰব্বী হিচাপে কাৰ্যনিৰ্বাহ কৰে।\nবিভিন্ন উন্নয়ন বিভাগে ৰূপায়ণ কৰা আঁচনিসমূহৰ পৰা ফালৰি কাটিও ৰাজ্যিক চৰকাৰে কিছুমান আঁচনি ন-কৈ ৰূপায়ণ কৰিছে। যেনে- আনন্দৰাম বৰুৱা পুৰস্কাৰ, ৰাজীৱ গান্ধী কম্পিউটাৰ সাক্ষৰতা আঁচনি, ধৰ্মজ্যোতি, জ্ঞানজ্যোতি, কল্পতৰু, আনটাইড ফাণ্ড আৰু জিলা উন্নয়ন আঁচনি।\nবিভাগৰ কৰ্মপদ্ধতি :\nৰাজ্যত সদৃশ পৰিকল্পনা প্ৰস্তুত কৰিবলৈ এই বিভাগক ভাৰ দিয়া হৈছে। পৰিকল্পনা আৰু উন্নয়ন বিভাগৰ এই সদৃশ পৰিকল্পনা বিভাগে বাতিল নোহোৱা কেন্দ্ৰীয় চৰকাৰৰ পুঁজি তথা বি.টি.চিৰ বাবে ধাৰ্য কৰা বিশেষ অৰ্থনৈতিক পেকেজ অৰ্থাত্ ৰাজ্যিক পৰিকল্পনাৰ বাহিৰত থকা বিষয়সমূহ চোৱাচিতা কৰে। এই বিভাগটোৱেই এহাতে ড’নাৰ মন্ত্ৰালয়ৰ লগত আৱশ্যকীয় বিষয়সমূহ প্ৰত্যক্ষভাৱে যোগাযোগ কৰা আৰু আনহাতে ৰাজ্যৰ বিভিন্ন উন্নয়নমূলক কাম কৰা বিভাগসমূহৰ লগত যোগাযোগ ৰক্ষা কৰাৰ দায়িত্বত আছে।\nকেন্দ্ৰীয় চৰকাৰৰ অ-বাতিলকৃত পুঁজিৰ মুখ্য কাৰ্যসমূহ নিম্ন উল্লেখিত ধৰণৰ –\nৰাজ্য তথা আঁচনিসমূহৰ চাহিদা অনুসৰি ক্ষেত্ৰ নিৰ্বাচন কৰা।\nআঁচনি মতে প্ৰস্তুত কৰা নিৰ্বাচিত প্ৰকল্পৰ নথি পৰীক্ষা কৰা আৰু সেইবিলাকক ড’নাৰ মন্ত্ৰালয়ত দাখিল কৰা।\nৰৈ যোৱা পৰিকল্পনাসমূহৰ আঁচনিবিলাকৰ পুংখনাপুংখ পৰীক্ষা আৰু সেইবিলাক ড’নাৰ মন্ত্ৰালয়ত দাখিল কৰা\nআঁচনিসমূহ অনুমোদন কৰা আৰু বিভাগৰ চাহিদা মতে পুঁজি মুকলি কৰি দিয়া। ব্যৱহাৰিক প্ৰমাণ-পত্ৰ, ত্ৰৈমাসিক অগ্ৰগতিৰ খতিয়ান আৰু সম্পূৰ্ণ হোৱাৰ প্ৰমাণ-পত্ৰ ড’নাৰ মন্ত্ৰালয়ত দাখিল কৰা।\nআঁচনি/প্ৰকল্পসমূহৰ প্ৰতি দুমাহৰ মূৰে মূৰে পৰিকল্পনা আৰু উন্নয়ন বিভাগৰ প্ৰধান সচিবৰ দ্বাৰা আৰু তিনি মাহৰ মূৰত মুখ্য সচিবৰ দ্বাৰা পুনৰীক্ষণ।\nপৰিকল্পনা আৰু উন্নয়ন বিভাগৰ মন্ত্ৰীয়েও তেখেতৰ পৰ্যায়ত আঁচনিৰ অগ্ৰগতিৰ পুনৰীক্ষণ কৰিব পাৰে; আনহাতে মাননীয় মুখ্যমন্ত্ৰীয়েও তেখেতৰ যেতিযাই ইচ্ছা তেতিয়াই পুনৰীক্ষণ কাৰ্যত ভাগ লব পাৰে।\nক্ষেত্ৰীয় পৰ্যায়তো নিৰীক্ষণ কাৰ্য কৰা হয়।\nবড়োলেণ্ড স্বায়ত্ত শাসিত অঞ্চলৰ অৰ্থনৈতিক পেকেজৰ সন্দৰ্ভত কামসমূহ নিম্নোলিখিত ধৰণৰ –\nঅগ্ৰাধিকাৰৰ ভিত্তিত আঁচনিৰ সংলগ্ন নথিপত্ৰসমূহ ড’নাৰ মন্ত্ৰালয়ত দাখিল কৰা হব।\nনিৰ্বাচিত আঁচনি/প্ৰকল্পসমূহ বিভাগৰ পৰা পোৱা কাৰিকৰী অৰ্থনৈতিক পৰীক্ষণৰ উল্লেখিত প্ৰতিবেদন মতে বিশদভাৱে পৰীক্ষা কৰি অনুমোদনৰ বাবে ষ্টেণ্ডিং কমিটীৰ আগত দাখিল কৰা।\nবি.টি.চিত যোগান ধৰিবলগীয়া পুঁজিৰ অনুমোদন কৰা আৰু মোকলাই দিয়া।\nব্যৱহাৰিক প্ৰমাণ-পত্ৰ, ত্ৰৈমাসিক অগ্ৰগতিৰ খতিয়ান আৰু সম্পূৰ্ণ হোৱাৰ প্ৰমাণপত্ৰ ড’নাৰ মন্ত্ৰালয়ত দাখিল কৰা।\nআঁচনিৰ ক্ষেত্ৰীয় নিৰীক্ষণ।\nবিভাগৰ কৰ্ম পদ্ধতি (সদৃশ আঁচনি বিভাগ) –\nঅ-বাতিলকৃত কেন্দ্ৰীয় চৰকাৰৰ পুঁজিৰ (এন.এল.চি.পি.আৰ.) সৃষ্টি হৈছে ভাৰত চৰকাৰৰ মন্ত্ৰালয়সমূহৰ অব্যৱহৃত বাজেটৰ ১০ শতাংশ পুঁজিৰে উত্তৰ-পূৱ অঞ্চলৰ উন্নয়নৰ বাবে ১৯৯৮-৯৯ চনত সৃষ্ট এক পুঁজি। কেন্দ্ৰীয় মন্ত্ৰালয়সমূহে তেওঁলোকৰ এই অব্যৱহৃত পুঁজি ড’নাৰ মন্ত্ৰালয়ে পৰিচালনা কৰা অ-বাতিলকৃত পুঁজিলৈ হস্তান্তৰ কৰে।\nকৰে। এই পুঁজিৰ উদ্দেশ্য হৈছে অঞ্চলটোৰ আন্তঃগাঁথনিৰ উন্নয়ন সাধন কৰা। এই পুঁজিৰে উন্নয়ন সাধন কৰিবলগীয়া প্ৰকল্প ক্ষেত্ৰকেইটা হৈছে, পথ আৰু দলং, শক্তি, স্বাস্থ্য, শিক্ষা, পানী যোগান, জলসম্পদ, খেল আৰু অসামৰিক উৰণ ইত্যাদি। ইয়াৰে ৯০ শতাংশ কেন্দ্ৰীয় চৰকাৰৰ অনুদান আৰু ৰাজ্যিক চৰকাৰে পৰিশোধ কৰিবলগীয়া ১০ শতাংশ ঋণ।\n১৯৭১ চনত সংসদত গৃহীত হোৱা উত্তৰ-পূৱ পৰিষদ আইন নং ৮৪ মৰ্মে ১৯৭২ চনৰ আগষ্ট মাহত মন্ত্ৰণাদাতা সংস্থা হিচাপে উত্তৰ-পূৱ পৰিষদ (এন.ই.চি.) গঠন হয়। এই এন.ই.চিখন এন.ই.চি. এক্ট ২০০২ মৰ্মে পুনৰগঠন কৰি সংশোধন ঘটাই আঞ্চলিক পৰিকল্পনা সংস্থা হিচাপে গ্ৰহণ কৰা হয়। এই উত্তৰ-পূৱ পৰিষদত অৰুণাচল প্ৰদেশ, অসম, মণিপুৰ, মেঘালয়, মিজোৰাম, নাগালেণ্ড, ছিক্কিম আৰু ত্ৰিপুৰা –এই আঠখন ৰাজ্য অন্তৰ্ভুক্ত হৈ আছে। দেশৰ এই উত্তৰ পূৰ্বাঞ্চলৰ সমতুল্য আৰু সামূহিক গোট হিচাপে অৰ্থনৈতিক অগ্ৰসৰতাই হৈছে এই পৰিষদৰ মুখ্য উদ্দেশ্য। এই উত্তৰ-পূৱ পৰিষদে উত্তৰ-পূৱৰ ৰাজ্যসমূহলৈ পৰিবহন আৰু যোগাযোগ ব্যৱস্থা, জলসম্পদ, শক্তি, স্বাস্থ্য আৰু পৰিয়াল কল্যাণ, কৃষি খণ্ড, উদ্যোগ আৰু বাণিজ্য, পশুপালন বিভাগ আদিলৈ পুঁজিৰ যোগান ধৰিছে আৰু এই পুঁজিৰ ৯০ শতাংশ অনুদান আৰু ১০ শতাংশ ঋণ হিচাপে ৰাজ্য চৰকাৰে বহন কৰিব লাগিব। উত্তৰ-পূৱ পৰিষদে ঘাইকৈ অঞ্চলটোৰ বুনিয়াদী আন্তঃগাঁথনিৰ চাহিদা অনুসৰি সমন্বয় আৰু সামূহিক আঁচনি প্ৰস্তুত কৰে।\nপৰিকল্পনা আৰু উন্নয়ন বিভাগেই হৈছে অসমৰ বাবে সংযোগী বিভাগ। আঞ্চলিক চৰিত্ৰ বিশিষ্টতা থকা প্ৰকল্পসমূহৰ আন্তঃগাঁথনিৰ উন্নয়নৰ বাবেই এন.ই.চিয়ে সাধাৰণতে পুঁজিৰ যোগান ধৰে। পি. এণ্ড ডি. বিভাগৰ এন.ই.চি কোষেই বিভাগটোৰ বাবে সমন্বয়ক বিভাগ হিচাপে কাম কৰে। এইবাবেই বিভিন্ন বিভাগ, প্ৰকল্পটোৰ লগত সংপৃক্ত বিভাগসমূহে তেওঁলোকৰ প্ৰস্তাৱবিলাক পৰীক্ষা-নিৰীক্ষা কৰি উঠি পি. এণ্ড ডি. বিভাগে ছিলঙত থকা এন.ই.চি কাৰ্যালয়লৈ বিবেচনাৰ বাবে পঠায়। প্ৰকল্পটো অনুমোদনৰ পিছত এন.ই.চিয়ে ৯০:১০ হাৰ ভিত্তিত প্ৰথম কিস্তি মুকলি কৰি দিয়ে। পৰিকল্পনা আৰু উন্নয়ন বিভাগৰ জৰিয়তে প্ৰথম কিস্তিৰ ব্যৱহাৰিক প্ৰমাণপত্ৰ পোৱাৰ পিছত এন.ই.চিয়ে পিছৰ কিস্তিটো মুকলি কৰি দিয়ে।\nকোষৰ কৰ্ম পদ্ধতি :\nবিভিন্ন বিভাগে দাখিল কৰা পঞ্চ বাৰ্ষিক আৰু বাৰ্ষিক আঁচনিসমূহ পৰীক্ষা কৰি বিবেচনা কৰা আৰু নিৰ্বাচিত আঁচনিসমূহ চৰকাৰী অনুমোদন সাপেক্ষে ছিলঙৰ এন.ই.চি কাৰ্যালয়লৈ পঠোৱা।.\nডি.পি.আৰ. (Detail Project Report)ৰ লগতে এছ.এফ.চিৰ (ষ্টেণ্ডিং ফাইনেন্স কমিটী) স্মাৰক টোকা/ই.এফ.চি.ৰ (ইকনমিক ফানেন্স কমিটী) স্মাৰক টোকা/পি.আই.বিৰ (পাব্লিক ইনভেষ্ট বোৰ্ড) স্মাৰক টোকাসমূহ পৰীক্ষা আৰু বিবেচনা কৰি পযুক্ত যেন পালে সেইবোৰ বিবেচনাৰ বাবে পঠোৱা।\nএন.ই.চি.ৰ আঁচনিৰ অধীনত কাৰ্যকৰী হব লগা আঁচনিসমূহৰ ক্ষেত্ৰভিত্তিক আৰু বিত্তীয় অগ্ৰগতিৰ কিউ.পি.আৰ. (ত্ৰৈমাসিক অগ্ৰগতিৰ খতিয়ান) সংগ্ৰহ আৰু সঞ্চলন কৰি ছিলঙৰ উত্তৰ-পূৱ পৰিষদৰ কাৰ্যালয় আৰু ভাৰত চৰকাৰলৈ পঠোৱা।\nকাৰ্যকৰী কৰিবলগী আঁচনিসমূহৰ অগ্ৰগতিৰ মূল্যাংকন কৰিবলৈ মাজে সময়ে বিভিন্ন বিভাগৰ লগত পুনৰীক্ষণৰ বাবে সভা আহ্বান কৰিব লাগে।\nপৰিষদৰ সভাসমূহৰ সংক্ৰান্তত মাননীয় মুখ্যমন্ত্ৰীৰ বক্তব্যৰ বাবে খচৰা প্ৰস্তুত কৰা (বছৰত দুবাৰ পৰিষদৰ সভা হব লাগে)। তদুপৰি পৰিষদৰ সভাৰ লগতে পথ প্ৰদৰ্শকীয় (Steering Committee) সভা আৰু আহ্বায়িত আন আন সভাৰ কাৰ্যক্ৰমণিকা প্ৰস্তুত কৰা।\nএনে ধৰণৰ সভাসমূহত লোৱা সিদ্ধান্ত অনুসৰণ কৰি নিম্নোল্লেখিত প্ৰতিবেদন প্ৰস্তুত/সঞ্চলন কৰিবলৈ ব্যৱস্থা কৰা।:\nবিভাগসমূহে হিচাপ পৰীক্ষণৰ/ব্যৱহাৰিক প্ৰমাণপত্ৰ দাখিলৰ অৱস্থা।\nএন.ই.চি. আৰু লগতে ৰাজ্যিক চৰকাৰে পুঁজি মোকলাই দিয়া অৱস্থা।.\nবাৰ্ষিক/পঞ্চবাৰ্ষিক পৰিকল্পনাৰ অধীনত এন.ই.চিলৈ প্ৰস্তাৱ দাখিলৰ অৱস্থা।\nৰাজ্যিক বিত্ত (বাজেট) বিভাগলৈ সেই নিৰ্দিষ্ট বছৰত ৰাজ্যিক বাজেটত অন্তৰ্ভুক্ত কৰিবলৈ প্ৰস্তাৱ দাখিল কৰা।\nসময়ে সময়ে দৰকাৰ হোৱা প্ৰতিবেদনসমূহ\nএন.ই.চিৰ অধীনস্থ আন আন প্ৰকল্পৰ বাবে স্বায়ত্ত শাসিত পৰিষদ/ট্ৰাষ্ট/বেচৰকাৰী সংস্থা/উদ্যোগী গোটসমূহে বিততীয় সাহায্যৰ বাবে দাখিল কৰা প্ৰস্তাৱসমূহ পৰীক্ষা আৰু বিবেচনা কৰা।\nএকাদশ পঞ্চবাৰ্ষিক পৰিকল্পনত আন্তঃগাঁথনি উন্নয়নৰ কৌশলত প্ৰতীয়মান হৈছে যে আন্তঃগাঁথনি উন্নয়নৰ বাবে দৰকাৰ হোৱা পুঁজি ৰাজহুৱা খণ্ডত লগা পুঁজিৰ ক্ষমতাতকৈ বেছি। গতিকে সৰ্বমুঠ দৰকাৰ পুঁজিৰ মোকাবিলা কৰিবলৈ সঠিকভাৱে পি.পি.পি. পুঁজি, আহৰণ কৰা দৰকাৰ ৰাষ্ট্ৰীয় আৰু উপ-ৰাষ্ট্ৰীয় উভয় পৰ্যায়ত পি.পি.পি.ৰ জৰিয়তে আন্তঃগাঁথনিৰ বাবে আগবঢ়োৱা সেৱা চৰকাৰী আৰু আনুসঙ্গিক বিভাগবোৰৰ বাবে দৰকাৰী অধিকাৰ। তেওঁলোকে এইটো খণ্ডত প্ৰচুৰ পুঁজি খটুৱাব পৰা সক্ষমতাৰ উপৰিও লগত সংযুক্ত হল কাৰ্যদক্ষ হিচাপে সেৱা আগবঢ়োৱা। নব্য কাৰিকৰী ধাৰণা আৰু মূল্যমানৰ অভিযান্ত্ৰিকতাই আশা কৰা মতে দায়-দায়িত্বৰ ফল নিৰূপণ কৰিব পাৰে।\nঅৰ্থনৈতিক দিশত অসম দেশ যথেষ্ট পিছ পৰি থকা কথাটো ধৰি ললে দেশৰ আন আন অংশৰ লগত ফেৰ মাৰিবলৈ অসমে অৰ্থনৈতিক উন্নয়নৰ ত্বৰণ ঘটাব লাগিব। দেশৰ এচুকত থকা এই ৰাজ্যখনৰ ক্ষেত্ৰীয় পৰিকাঠামোৰ উন্নত কৰিবলৈ একেজোপা ঔদ্যোগিক উন্নয়ন কৰিবৰ বাবে এক বহুল বিস্তাৰিত পৰিকাঠামোৰ দৰকাৰ। অসম চৰকাৰে এই উদ্দেশ্যে পি.পি.পি.ৰ সৈতে ব্যক্তিগত খণ্ডৰ পুঁজি যোগানেৰে ৰাজ্যৰ পৰিকাঠামোৰ উন্নয়নৰ বাবে নিৰ্ধাৰণ কৰা এক সূচনা। পৰিকাঠামো এই খণ্ডত পি.পি.পি.ৰ আগমন এইবাবেই এক শুভ লক্ষণ যে ই ৰাজহুৱা আটকীয়া পুঁজিৰ পৰিপূৰক, যথেষ্ট প্ৰতিযোগিতামূলক অৱস্থা সৃষ্টিৰ লগতে ব্যক্তিগত পৰিচালনাত কাৰ্যদক্ষতা বৃদ্ধি কৰে।\nঅসমত পি.পি.পি.ৰ যুক্তিযুক্ততা:\nপঞ্চ বাৰ্ষিক পকিলপ্নৰা গাঠনিত বিশেষভাৱে উল্লেখিত ভিন ভিন বিষয়সমূহৰ লক্ষ্যত উপনীত হব পৰা গেজেট নটিফিকেশ্যন ২০০৮ত অসম চৰকাৰে চৰকাৰী-বেচৰকাৰী অংশদীদাৰিত্ব নীতি অন্তৰ্ভুক্ত কৰিছে।\nইয়ে সময় মতে প্ৰকল্পসমূহৰ সেউজ সংকেত দিয়া আৰু পৰিকল্পনা আৰু উন্নয়ন বিভাগৰ অন্তৰ্গত পি.পি.পি. কোষৰ সহায়ত উচ্চ ক্ষমতাসম্পন্ন কমিটীৰ লগ হৈ প্ৰতিষ্ঠাপিত প্ৰকল্পসমূহৰ বাবে কাৰ্যকৰী কলা-কৌশল চিনাক্ত কৰে।\nমুখ্যমন্ত্ৰী এই বিভাগৰ অধ্যক্ষ আৰু বিত্ত মন্ত্ৰী, নগৰ উন্নয়ন বিভাগৰ মন্ত্ৰী, ৰাজহ মন্ত্ৰী, উদ্যোগ মন্ত্ৰী, গুৱাহাটী উন্নয়ন বিভাগৰ মন্ত্ৰী ডাঙৰীয়াই তেখেতক সহায় কৰে; মুখ্য সিচ ডাঙৰীয়া হৈছে সদস্য আৰু পৰিকল্পনা আৰু উন্নয়ন বিভাগৰ প্ৰধান সচিব ডাঙৰীয়া হৈছে সদস্য আহ্বায়ক। প্ৰকল্পটো যিটো বিভাগত পৰে সেই বিভাগৰ মন্ত্ৰীজনা শীৰ্ষ প্ৰাধিকাৰীৰ মনোনীত সদস্য হয়। শীৰ্ষ প্ৰাধিকাৰীয়ে নীতিগতভাৱে সকলো পি.পি.পি. প্ৰকল্পক অনুমোদন দিব, যিবিলাক প্ৰকল্পৰ অদৃশ্যভাৱে থকা সম্পদকে ধৰি সকলো সম্পদৰ মূল্য ১০০ কোটি টকাতকৈ অধিক হৈ পুঁজিৰ লগতে বিকাশকাৰীৰ বাবে শীৰ্ষ প্ৰাধিকাৰীৰ অনুমোদন লাগিব।\nমখ্য সচিব ডাঙৰীয়া হৈছে ক্ষমতাপন্ন কমিটীখনৰ অধ্যক্ষ আৰু বিত্ত, ৰাজহ, বন, বিধান মণ্ডলৰ উপৰিও প্ৰকল্পটোৰ বিভাগীয় মুখ্য কাৰ্যবাহী বিষয়াজন হৈছে সদস্য। পৰিকল্পনা আৰু উন্নয়ন বিভাগৰ প্ৰধান সচিবজন হৈছে সদস্য আহ্বায়ক। নিম্ন উল্লেখিত বিষয়সমূহেই হৈছে ক্ষমতাসম্পন্ন কমিটীৰ প্ৰাথমিক কৰ্ম পদ্ধতি –-\nপি.পি.পি.ৰ প্ৰকল্পৰ খাপত তুলি তাতে অন্তৰ্ভুক্ত কৰিবলৈ প্ৰস্তাৱসমূহৰ অনুমোদন কৰা.\nপ্ৰকল্প উন্নয়ন ফাণ্ডৰ (পি.ডি.এফ.) সাহায্য পাবলৈ প্ৰকল্পসমূহ অনুমোদন কৰা।.\nশীৰ্ষ প্ৰাধিকাৰীয়ে নীতিগতভাৱে অনুমোদন দিবলৈ বুলি প্ৰস্তাৱসমূহৰ বাবে পৰামৰ্শ দিয়া।\nডাক দিয়াৰ নীতি আৰু ডাক দিয়াৰ নিয়মসমূহ অনুমোদন কৰা।.\n১০০ কোটি টকালৈ থকা প্ৰকল্পৰ পুঁজি যোগানকাৰীক অনুমোদন।\nপৰিকল্পনা আৰু উন্নয়ন বিভাগৰ অন্তৰ্গত পি.পি.পি. কোষে ক্ষমতাসম্পন্ন কমিটীক নিম্নোল্লেখিত বিষয়সমূহত সহায় কৰিব –\nপ্ৰকল্প ৰূপায়ণ কৰিবলগা বিভাগৰ সৈতে আলোচনা মৰ্মে প্ৰকল্পসমূহ চিনাক্তকৰণ, ধাৰণা দিয়া আৰু সৃষ্টি কৰাৰ বাবে এটা খলপা বনোৱা আৰু তেনেকৈ সৃষ্ট প্ৰকল্পসমূহ ক্ষমতাসম্পন্ন কমিটী। পি.পি.পি.ৰ শীৰ্ষ মহলৰ পৰা অনুমোদন লাভ কৰা।\nভিন ভিন চৰকাৰী বিবাগে প্ৰাক্-সম্ভাৱনীয়তা প্ৰতিবেদন বিভাগে নিজেই হওক বা কোনো পৰামৰ্শদাতাৰ জৰিয়তে হওক প্ৰস্তুত কৰা কাৰ্যত সহায় কৰা।\nপি.পি.পি. প্ৰকল্পসমূহ আৰ্থিক আৰু আইনী দিশৰ ফালৰ পৰা মূল্যায়ন কৰা\nক্ষমতাপন্ন কমিটী/পি.পি.পি.ৰ শীৰ্ষ মহলক বিত্তীয়, আইনী ক্ষেত কাৰিকৰী সাহায্য দিয়া।\nবিভাগসমূহে প্ৰকল্প আঁচনি প্ৰস্তুত কৰাত সাহায্য কৰা।\nযোগানকাৰী নিৰ্বাচন কৰোতে ডাক দিয়া পদ্ধতিত বিভাগসমূহক সহায় কৰা।\nভাৰত চৰকাৰৰ অৰ্থনৈতিক পৰিক্ৰমা বিভাগ, বিত্ত মন্ত্ৰালয়ৰ প্ৰকল্পটোৰ কাৰ্যদক্ষতাৰ দোষ-গুণসমূহ (ভি.জি.এফ.) পৰ্যালোচনা কৰি অনুমোদন কৰোৱা।\nৰাজ্যত পি.পি.পি.ৰ দক্ষতা বৃদ্ধিত সংযোগী এজেন্সী হিচাপে কাম কৰা।\nপি.পি.পি. পথ-নিৰ্দেশনাৰ হাতপুঁথি:\nপ্ৰকল্প উন্নয়ন কাৰ্য আৰু পৰামৰ্শদাতা আৰু ব্যক্তিগত কাৰিকৰ নিৰ্বাচন প্ৰক্ৰিয়াৰ নিয়ম পদ্ধতিসমূহ বিশদভাৱে লিপিবদ্ধ কৰা পি.পি.পি.ৰ কৌশলৰ নিৰ্দেশনাৰ এখন হাতপুঁথি প্ৰণয়ন কৰা হৈছে।\nপ্ৰকল্প উন্নয়ন পুঁজি:\nৰাজ্যিক বাজেটৰ সহায়ত পৰিকল্পনা আৰু উন্নয়ন বিভাগৰ অধীনত প্ৰকল্প উন্নয়ন কাৰ্যৰ কাৰণে পি.ডি.এফৰ অনুমোদন আৰু ব্যৱহাৰিক নিয়মৰ সৃষ্টি কৰি পি.ডি.এফৰ উন্নয়ন সাধন কৰা হৈছে।\nযোগ্যতা গঠন :\nঅসমত পি.পি.পি.ৰ যোগ্যতা গঠনৰ উন্নয়নৰ কামত আগভাগ লবলৈ পৰিকল্পনা আৰু উন্নয়ন বিভাগে বহুমুখী কৰ্মৰে আগভাগ লৈছে –\n(ক) কৰ্মশালাৰ যোগেদি সজাগতাকৰণ:\nপি.পি.পি. কোষে সজাগতা আঁচনিৰ বাবে ২০১০ চনত কেইবাখনো কৰ্মশালাৰ লগতে প্ৰতিনিধিত্বমূলক কৰ্মশালা অনুষ্ঠিত হৈছে। তদুপৰি পি.পি.পি.ৰ লগত ঔদ্যোগিক অংশীদাৰসকলক লৈ বিভিন্ন বিষয়ৰ ওপৰত এখন আঞ্চলিক কৰ্মশালা ২০১১ চনৰ জুন মাহত অনুষ্ঠিত কৰিবলৈ যো-জা কৰা হৈছে। এই কৰ্মশালাই সুযোগৰ সদব্যৱহাৰ আৰু প্ৰত্যাহ্বানসমূহ বুদ্ধি পাবলৈ সহায় কৰিব আৰু ৰাজ্যত পি.পি.পি. প্ৰকল্পৰ পৰিবেশ সৃষ্টিৰ কাৰক হব এইটোৱে ৰাজ্যৰ পৰিকাঠামোত লেখত লবলগীয়া উন্নয়নত অংশীদাৰিত্বৰ যুক্তিযুক্ততা উজলোৱাত সহায়ক হব।\n(খ)পি.পি.পি.ৰ সজাগতাৰ প্ৰশিক্ষণ আৰু প্ৰকল্প চিনাক্তকৰণ –\nবিভাগীয় বিষয়াসকলক চৰকাৰৰ বিভিন্ন আঁচনিৰ বিত্তীয়/কাৰিকৰী সাহায্যত প্ৰকল্প উন্নয়ন কামৰ দায়িত্ব গ্ৰহণৰ সুযোগ লবলৈ সজাগতা সৃষ্টি কৰাৰ বাবে পি. এণ্ড ডি. বিভাগে ভাৰত চৰকাৰৰ অৰ্থনৈতিক পৰিক্ৰমা বিভাগৰ সৈতে এখন পাঁচ-দিনীয়া কৰ্মশালাৰ ব্যৱস্থা কৰিছিল। এই কৰ্মশালাত প্ৰস্তুত কৰা তালিকাত নতুনকৈ ১৮টা প্ৰকল্প চিনাক্তকৰণ হৈছিল আৰু ভাৰত চৰকাৰৰ পৰা এই আঁচনিৰ বাবে সাহায্য বিচৰা হৈছিল।\nপি.পি.পি.ৰ লগত সংপৃক্ত ৰাজ্য চৰকাৰৰ বিষয়াসকলৰ বাবে এটা দুদিনীয়া সজাগতা প্ৰশিক্ষণ ২০১১ চনৰ ১০ আৰু ১১ জানুৱাৰীত গুৱাহাটীত অনুষ্ঠিত হৈছিল আৰু ইয়াত নতুন দিল্লীৰ নেচনেল কেপাচিটি বিল্ডিং ট্ৰাষ্টে পৰিচালনা কৰিছিল।\nপি.পি.পি.ৰ বিস্তাৰিত সামৰ্থ্য গঠন আঁচনি:\nনেচনেল কেপাচিটি বিল্ডিং ট্ৰাষ্টৰ লগত এখন চুক্তি (জ্ঞাপন-MoU) (I-CAP) স্বাক্ষৰ কৰা হৈছে যাতে ৰাজ্যৰ বিষয়াসকলে পি.পি.পি.ৰ ওপৰত সামৰ্থ্য গঠনৰ বাবে প্ৰশিক্ষণ লব পাৰে। প্ৰশিক্ষণৰ বাবে দৰকাৰী নিৰ্ধাৰণ ইতিমধ্যে সম্পূৰ্ণ হৈছে আৰু বিভিন্ন স্তৰৰ ৰাজ্যিক চৰকাৰী বিষয়াসকলৰ প্ৰশিক্ষণৰ পাঠ্যক্ৰম চূড়ান্ত কৰা হৈছে। প্ৰশিক্ষকসকলৰ প্ৰশিক্ষণ ২০১১ চনৰ মাৰ্চ মাহত সম্পূৰ্ণ হব আৰু ৰাজ্য চৰকাৰৰ কৰ্মকৰ্তাসকলৰ নিয়মীয়া প্ৰশিক্ষণ ২০১১ চনৰ এপ্ৰিলৰ পৰা আৰম্ভ হব।\nঅসমত পি.পি.পি. প্ৰকল্প:\n২০১০ চনৰ ডিচেম্বৰত অসম চৰকাৰে বিভিন্ন বিভাগৰ ৬০টা প্ৰকল্প পি.পি.পি. ধৰণে আৰম্ভ কৰিছিল, যিকেইটা এতিয়া কাৰ্যক্ষম হোৱাৰ বিভিন্ন অৱস্থাত আছে, যেনে- ডাক দিয়া বন্ধ কৰা, প্ৰস্তুতি পৰ্ব আৰু বোধগম্যতা। ইয়াৰে ১৮টা প্ৰকল্প ভাৰত চৰকাৰে সাধাৰণ ধাৰণাৰ ভিত্তিত অনুমোদন দিছে, যাতে জি.ডি.ডি, শক্তি, পৰ্যটন, শ্ৰমিক কল্যাণ, নগৰ উন্নয়ন, আই.টি. আৰু স্বাস্থ্য বিভাগৰ দৰে ৭টা বিভাগে অগ্ৰণী প্ৰকল্প সূত্ৰপাত কৰি প্ৰকল্প উন্নয়নৰ কাম কৰিব পাৰে\nপি.পি.পি.ৰ পৰিকল্পনা পদ্ধতি:\nকোষৰ ৱেব পোৰ্টেল প্ৰতিষ্ঠা কৰা হৈছে, যেনে- http://www.assamppp.gov.in আৰু ৰাজ্যৰ পি.পি.পি.ৰ কৰ্মৰাজি সমগ্ৰ অগ্ৰগতি নিৰীক্ষণ কৰিব পৰাকৈ উন্নত কৰি প্ৰতিষ্ঠা কৰা হৈছে যাতে অংশীদাৰ আৰু বিশেষকৈ জনসাধাৰণে ইয়াত ভাগ লব পাৰে। এই সন্দৰ্ভত (ক) বেচিক প্ৰজেক্ট ডাটা, (খ) কণ্টেক্ট ইনফৰমেশ্যন, (গ) বিডিং ইনফৰমেশ্যন, (ঘ) ফিনানচিয়েল ডিটেইল, (ঙ) লীগেল ইনফৰমেশ্যন আদিৰ দৰে বিভিন্ন প্ৰকল্পৰ সঁজুলি বহলভাৱে বোধগম্য ডাটাবেছ এন.আই.টি., অসমৰ সহযোগত উন্নীত কৰা হৈছে। এই ডাটাবেছৰ সহায়ত এই ৱেবছাইট ব্যৱহাৰ কৰি সেই বিভাগবোৰে প্ৰকল্পৰ বিশদ বিৱৰণ সাব্যস্ত কৰিব পাৰে। ৰাজ্যিক চৰকাৰৰ এনে চেষ্টাৰ উপৰিও, পি.পি.পি., পৰিবেশ উন্নতকৰণ প্ৰক্ৰিয়াত চৰকাৰে তালিকা অনুসাৰে সহায় কৰ আছে। কাৰিকৰীভাৱে সহায়কাৰী ভালেখিনি তালিকা সংলগ্ন কৰি, যিখিনিয়ে পি.পি.পি.ৰ পৰিবেশ সৃষ্টিৰ বাবে এক উদগত প্ৰয়োজনৰ চাহিদা পূৰাবলৈ উন্নীত কৰা হৈছে, সেইবোৰ নিম্ন লিখিত ধৰণৰ-.\nঅগ্ৰণী প্ৰকল্পৰ সূত্ৰপাত – পূৰ্বতে নিৰ্ধাৰিত কোনো সন্থা/সন্থাৰ থূলৰ জৰিয়তে পৰামৰ্শদাতা নিয়োগৰ বাবে, যিটোৱে পি.পি.পি.ক এবাৰতে প্ৰকল্পৰ ধাৰণা সৃষ্টি আৰু উন্নয়ন, মূল্যমানৰ কাৰিকৰী পুনৰীক্ষণ, বিত্তীয় আৰ্হি, পি.পি.পি. ইচ্ছাধীনতাৰ ব্যাখ্যা আৰু সদৌ শেষত কোনো ব্যক্তিগত খণ্ডক প্ৰদান ইত্যাদি কামৰ বাবে ডি.ই.এ.ৰ এটা প্ৰকল্প উন্নয়ন ফাণ্ড আছে (১০০ শতাংশ অনদান)।\nআই.আই.পি.ডি.এফ. – পৰামৰ্শদাতা সন্থাক প্ৰকল্প উন্নয়ন নিয়োগ কৰা কাৰ্যৰ বা ডি.ই.এৰ এটা প্ৰকল্প উন্নয়ন ফাণ্ড আছে (৭৫ শতাংশ অনুদান)। অৱশিষ্ট ২৫ শতাংশ ৰাজ্য চৰকাৰে বহন কৰে। এইবাবে ৰাজ্যৰ পি.ডি.এফৰ পৰাও এই সুবিধা লব পাৰি।\nআইনী পৰামৰ্শ – ই হৈছে পি.পি.পি.ৰ দ্বাৰা পূৰ্বতে যোগ্যতা নিৰূপিত ভাৰত আৰু বিদেশত থকা এক সংস্থা, যিয়ে হ্ৰস্বকালীন পুনৰীক্ষণ/প্ৰকল্প নথিৰ আইনী মূল্যায়ন/অগ্ৰগামী পি.পি.পি. প্ৰকল্পসমূহৰ উন্নয়নৰ আইনী পৰামৰ্শ দিয়ে। ১০০ শতাংশ ভাৰত চৰকাৰৰ অনুদান আছে।\nকাৰ্যদক্ষতাৰ দোষ-গুণৰ বাবে ফাণ্ড – প্ৰকল্প নিৰ্মাণ হৈ থকা অৱস্থাতে মূলধনী অনুদান হিচাপে ভি.জি.এফৰ অধীনত আৰ্থিক সাহায্য দিয়া যায়। ভি.জি.এফৰ পৰিমাণ হৈছে মূলধনৰ ওপৰত দিয়া অৰ্থসাহায্যৰ নিম্নতম ডাকৰ সমান আৰু ই মুঠ প্ৰকল্প মূল্যৰ সৰ্বোচ্চ ২০ শতাংশ। যদিহে সহায়ক মন্ত্ৰালয়/ৰাজ্যিক চৰকাৰ/সংসদৰ আইনমতে সৃষ্ট কোনো সন্থাই উক্ত ভি.জি.এফৰ অনুদানৰ উপৰিও বিত্তীয় সাহায্য দিব খোজে, তেন্তে সেই পৰিমাণ আকৌ মুঠ প্ৰকল্প মূল্যৰ ২০ শতাংশতকৈ অধিক হব নোৱাৰিব।\nএই বিভাগৰ মূল কেন্দ্ৰ হৈছে ইনফৰমেশ্যন ব্যৱহাৰৰ আয়োজন কৰা; যিয়ে পৰিকল্পনা আৰু উন্নয়ন বিভাগৰ সিদ্ধান্তসমূহ লোৱাত সহায়ক হব, আৰু চৰকাৰৰ কাৰ্যদক্ষ আৰু ফলদায়ক সেৱাসমূহ প্ৰকাশ কৰিব পাৰিব। এই বিভাগে বিভাগত লগা হাৰ্ডৱেৰ আৰু ছফ্টৱেৰৰ আৱশ্যকতা নিৰ্ধাৰণ কৰি সাধাৰণ প্ৰশাসনীয় শাখাৰ জৰিয়তে এইবিলাক পাবলৈ পদক্ষেপ লব। বিভাগৰ ওপৰত ন্যস্ত দায়িত্ব/কৰ্মসমূহ হৈছে পৰিচালনা, বিভাগৰ লোকেল এৰিয়া নেটৱৰ্কৰ সাব্যস্তকৰণ আৰু তত্বাৱধান, আই.পি. এড্ৰেছৰ সৈতে নেট সংযোগ বহুওৱা/পুনৰ বহুওৱা, ইয়াৰ ছাৰ্ভাৰৰ লগত সংযোগ স্থাপন কৰা, হোষ্টিং এজেন্সিৰ জৰিয়তে পোৱা সংবাদ/ডাটা সমূহ নিয়মিতভাৱে আপলোড আৰু আপডেট কৰি বিভাগৰ ৱেবছাইটটো পৰিচালনা কৰা, ৱৰ্ড প্ৰচেছিং, ব্ৰাউজিং লগতে এফ.টি.এছ, ডি.টি.এছ., লাইব্ৰেৰী ছফ্টৱেৰ আৰু পঞ্চ বাৰ্ষিক আৰু বাৰ্ষিক পৰিকল্পনা আৰু বিভাগে সময়ে সময়ে প্ৰকাশ কৰা প্ৰতিবেদনসমূহ বেচিক আই.টি. প্ৰয়োগৰ ক্ষেত্ৰত বিভাগৰ বিষয়া/কৰ্মচাৰী ৰাষ্ট্ৰীয় ইনফৰমেটিকছ চেণ্টাৰ (এন.আই.চি.)ৰ অসম ৰাজ্যিক গোট আৰু অসম ইলেকট্ৰনিক ডেভেলপমেণ্ট কৰ্পোৰেশ্যনৰ লগত এটা ওচৰ সম্পৰ্ক স্থাপন কৰি নিম্নোল্লেখিত দৰকাৰী কাৰ্যসমূহ সম্পাদন কৰা কাৰ্যত এটা উল্লেখযোগ্য ভূমিকা লৈছে-\nবিভাগৰ বাবে ছফ্টৱেৰ প্ৰয়োগৰ বাবে নিৰ্দিষ্ট মানৰ ঠাচ বহুওৱা\nগোটেই বিভাগটোৰ মাজত ছফ্টৱেৰৰ নিৰ্দিষ্ট মান আৰু পদ্ধতিৰ প্ৰশাসন আৰু পৰিচালনা প্ৰয়োগ কৰা\nছফ্টৱেৰ চল্যুছনৰ উন্নয়ন আৰু পৰিপালনৰ বাবে আগত আঁচনি আৰু সুসাধ্য অধ্যয়নৰ বাবে উদ্যোগ লোৱা।\nবিভিন্ন চৰকাৰী খণ্ডত সততে দৰকাৰ হোৱা ছফ্টৱেৰ প্ৰয়োগত উন্নয়ন, পৰিপালন আৰু সাব্যস্তকৰণত কেন্দ্ৰীভূত কৰা।\nপৰিপালিত হোৱা চল্যুচনৰ অন্তিম ব্যৱহাৰকাৰীক প্ৰশিক্ষণ আৰু সাহায্য দিয়া।\nবিভাগৰ আন আন অংশবিলাকত ছফ্টৱেৰ চল্যুচনৰ উন্নয়ন আৰু পৰিচালনাত সহায় কৰা আঁচনি।\nছফ্টৱেৰ উন্নয়ন প্ৰকল্পটো তৃতীয় কৰ্তৃপক্ষই (বাহিৰৰ পক্ষ) আঁচনি কৰা, নিৰীক্ষণ কৰা আৰু মূল্যায়ন কৰা (সম্পূৰ্ণ প্ৰকল্প পৰিচালনা)গাত লবলৈ উদ্যোগ লব লাগিব।\nবিভাগৰ ভিতৰত আই.চি.টিৰ পৰিকাঠামো প্ৰতিষ্ঠা কৰি নিৰ্ধাৰিত নিয়ম প্ৰয়োগ কৰা, বিভাগত হাৰ্ডৱেৰ আৰু ছফ্টৱেৰ পৰিকাঠামোৰ পদ্ধতি পৰিপালন আৰু প্ৰতিপালন কৰা।\nপৰিকাঠামো পদ্ধতি ব্যৱহাৰ কৰা কৰ্মচাৰীৰ প্ৰশিক্ষণত যোগদান কৰা আৰু সকলো স্তৰৰ কাৰিকৰী কুশলী ব্যক্তিক উন্নত কৰা।\nবিভাগে আয়োজন কৰা সকলো ঘটনাতে প্ৰয়োজন অনুসৰি কাৰিকৰী সাহায্য আগবঢ়োৱা।\nপৰিকল্পনা আৰু উন্নয়ন বিভাগৰ লোকেল এৰিয়া নেটৱৰ্ক।বিভাগে ইতিমধ্যে এটা উচ্চ গাঁথনিৰ এল.এ.এন পদ্ধতিৰ উন্নয়ন সাধন কৰি বিভাগৰ সকলো বিষয়া আৰু কৰ্মচাৰীলৈ সংযোগ প্ৰসাৰ কৰিছে।\nবিভাগৰ কৰ্ম আঁচনি:\nআমাৰ উন্নয়ন আঁচনিৰ মূল উদ্দেশ্যই হৈছে দাৰিদ্ৰতা নিৰ্মূলকৰণ আৰু লগতে জীৱন ধাৰণৰ মান উন্নতকৰণ। এই কথাটোকে মনত ৰাখি বিভিন্ন আঁচনিৰ সূত্ৰসমূহ উদ্ভাৱন কৰা হৈছে। কুৰি দফীয়া আঁচনি হৈছে এনেদৰে চিনাক্ত কৰা আঁচনিৰ সংমিশ্ৰণ যে কাৰ্যকৰীকৰণ পদ্ধতিত বিশেষ ধৰণে হেঁচা দিবলৈ ইয়াক এটা ছাতিৰ তলতে ৰখা হৈছে। কুৰি দফীয়া আঁচনি (টি.পি.পি.) ভাৰত চৰকাৰে ১৯৭৫ চনত আৰম্ভ কৰিছিল আৰু ১৯৮২, ১৯৮৬ আৰু আকৌ ২০০৬ চনত ইয়াক পুনৰ্গঠন কৰিলে। পুনৰ্গঠিত আঁচনিখন কুৰি দফীয়া আঁচনি (টি.পি.পি.),২০০৬ নামে জনা যায় আৰু ই ২০০৭ চনৰ ১ এপ্ৰিলৰ পৰা কাৰ্যকৰী কৰা হয়।\nদাৰিদ্ৰতা নিবাৰণ, মহিলাৰ প্ৰতি অসমতা নিবাৰণ, অনুসূচিত জাতি/জনজাতিৰ প্ৰতি ন্যায় প্ৰদান, খোৱাপানীৰ ব্যৱস্থা, সকলোৰে বাবে স্বাস্থ্য, কৃষকৰ সহায়, শ্ৰমিক কল্যাণ, খাদ্য সুৰক্ষা, সকলোৰে বাবে ঘৰ, শিশু কল্যাণ, পাৰিপাৰ্শ্বিকতা ৰক্ষণ, সামাজিক সুৰক্ষা, গ্ৰাম্য পথ, প্ৰাথমিক শিক্ষাক বিশ্বজনীনতা, গাঁৱৰ বাবে শক্তি যোগান ধৰা আৰু উন্নত জীৱন ধাৰণৰ মান থকা, বিশেষকৈ গাঁও অঞ্চলৰ বাবে এই আঁচনিখনে বেছি জোৰ দিছে।\nকুৰি দফীয়া আঁচনি,২০০৬ৰ অধীনৰ সকলোবোৰ আঁচনি নিৰীক্ষণৰ কাম কুৰি দফীয়া আঁচনি কোষক ন্যস্ত কৰা হৈছে। নিয়ম অনুসৰি ৰাজ্যিক চৰকাৰৰ বিভাগবিলাকৰ পৰা পোৱা প্ৰস্তাৱবিলাকৰ ওপৰত ভিত্তি কৰি ভাৰত চৰকাৰৰ সেই বিভাগে বাৰ্ষিক ক্ষেত্ৰীয় লক্ষ্য স্থিৰ কৰে। মন্ত্ৰালয়বিলাকে লক্ষ্য চূড়ান্ত কৰি উঠি ভাৰত চৰকাৰৰ পৰিসংখ্যা আৰু আঁচনি ৰূপায়ণ মন্ত্ৰালয়লৈ প্ৰেৰণ কৰে। তাৰ পাছত পৰিসংখ্যা আৰু আঁচনি ৰূপায়ণ মন্ত্ৰালয়ে বাৰ্ষিক ক্ষেত্ৰীয় লক্ষ্যসমূহ ৰাজ্যিক চৰকাৰলৈ প্ৰেৰণ কৰে। ভাৰত চৰকাৰৰ পৰিসংখ্যা আৰু আঁচনি ৰূপায়ণ মন্ত্ৰালয়ৰ পৰা বাৰ্ষিক ক্ষেত্ৰীয় লক্ষ্য পোৱাৰ পিছত পৰিকল্পনা আৰু উন্নয়ন বিভাগে সেইবিলাক নিৰ্দিষ্ট বিভাগ/টি.পি.পি.-২০০৬ৰ ৰূপায়ণ বিভাগৰ মুৰব্বীলৈ প্ৰেৰণ কৰে, যাতে তাৰ ওপৰত দৰকাৰী ব্যৱস্থা লব পৰা যায়। ৰাজ্যিক লক্ষ্যখিনি জিলাভিত্তিত ভাগ কৰা যায়। উন্নয়নৰ লাভালাভৰ ভাগ-বটোৱাৰাৰ আঞ্চলিক অসমতা দূৰ কৰিবলৈ জিলাৰ অংশটো আকৌ উন্নয়ন খণ্ড আৰু গাঁও পঞ্চায়ত স্তৰত ভাগ ভাগ কৰা হয়। জিলা লক্ষ্যসমূহ উন্নয়ন খণ্ড আৰু গাঁও পঞ্চায়ত স্তৰত ভাগ কৰি উন্নয়ন খণ্ড আৰু গাঁও পঞ্চায়তৰ বিষয়াৰ মাজত জাৰি কৰিবলৈ জিলাবিলাকৰ উপায়ুক্তৰ ওপৰত দায়িত্ব ন্যস্ত কৰা হৈছে।\nটি.পি.পি.-২০০৬ৰ অধীনত নিৰ্বাচন কৰা আঁচনিসমূহৰ কামৰ মাহিলী অগ্ৰগতি নিৰূপণ কৰি ভাৰত চৰকাৰে বিধান দিয়া ফৰমেটত ভাৰত চৰকাৰৰ পৰিসংখ্যা আৰু আঁচনি ৰূপায়ণ মন্ত্ৰালয়লৈ পঠাবলৈ এটা পদ্ধতি দিছে। আন আন কথাৰ ভিতৰতে, সেই বিষয়টোৰ লক্ষ্যৰ প্ৰসঙ্গত কোন শাৰীত স্থান লাভ কৰিছে তাকে দেখুৱাইছে। তদুপৰি বাৰ্ষিক অগ্ৰগতিৰ খতিয়ান সঞ্চলন কৰি ভাৰত চৰকাৰৰ পৰিসংখ্যা আৰু আঁচনি ৰূপায়ণ মন্ত্ৰালয়ত দাখিল কৰা হয়।\nৰাজ্যিক স্তৰত টি.পি.পি.-২০০৬ৰ অধীনত ৰূপায়ণ কৰা আঁচনিসমূহৰ অগ্ৰগতি পুনৰীক্ষণ কৰিবলৈ ৰাজ্যিক স্তৰত টি.পি.পি-২০০৬ৰ এখন পৰামৰ্শদাতা কমিটী আছে যিখনৰ অধ্যক্ষ হৈছে অসমৰ মুখ্যমন্ত্ৰী ডাঙৰীয়া; কমিটীখন চৰকাৰী অধিসূচনা নং পি.ডি.পি.(২০-পি) ৫/২০০৭/৬ তাৰিখ ২২/১১/০৭ মৰ্মে পুনৰগঠন কৰা হৈছে। তাতে এজন পূৰ্ণকালীন উপাধ্যক্ষ আছে (মুখ্যমন্ত্ৰীৰ মনোনীত)। মন্ত্ৰীসকল, ৰাজ্যিক মন্ত্ৰীসকল, সাংসদসকল, মুখ্য সচিব, অতিৰিক্ত মুখ্য সচিবসকল, প্ৰধান সচিবসকল/বিভাগীয় আয়ুক্ত আৰু সচিবসকল আৰু সমাজকৰ্মীসকল, শিক্ষাবিদসকল (মুখ্যমন্ত্ৰীৰ মনোনীত) হৈছে এই এছ.এল.এ.চিৰ সদস্য।\nকুৰিদফীয়া আঁচনিৰ ওপৰত থকা ৰাজ্যিক স্তৰৰ পৰামৰ্শদাতা কমিটীৰ কাৰ্যসমূহ –\nবিভিন্ন আঁচনি ৰূপায়ণত যাতে স্থানীয় সমস্যাসমূহৰ প্ৰতি সংবেদনশীলতা, প্ৰয়োজন আৰু আশা-আকাংক্ষা কাৰ্যকৰী কৰাৰ ক্ষেত্ৰত লোৱা ভূমিকাৰ বাবে মানুহ স্বতঃস্ফুৰ্ত্তভাৱে আগবাঢ়ি আহে সেই কথা মনত ৰাখি কুৰি-দফীয়া আঁচনিখনৰ বিভিন্ন আঁচনি আৰু প্ৰকল্পৰ বাবে পৰামৰ্শ দিব লাগিব।\nৰাজ্যৰ পৰিস্থিতি আৰু বিশেষ প্ৰয়োজনৰ প্ৰতি লক্ষ্য ৰাখি আৰু লগতে জাতীয় প্ৰক্ষাপটৰ আধাৰত অগ্ৰাধিকাৰ ভিত্তিত বিভিন্ন আঁচনিৰ কাৰ্যকৰীকৰণৰ ওপৰত পৰামৰ্শ দিব লাগিব।\nকুৰি দফীয়া আঁচনিৰ কাৰ্যকৰীকৰণৰ অগ্ৰগতিৰ সময়তে মূল্যাংকন কৰি প্ৰয়োজন সাপেক্ষে এৰা-ধৰাকৈ লক্ষ্যত উপনীত হব পৰাকৈ পথৰ সন্ধান দিব।\nসাধাৰণতে বিভিন্ন আঁচনি আৰু প্ৰকল্প ৰূপায়ণৰ ক্ষেত্ৰত পোৱা বাধাসমূহ চিনাক্ত কৰা আৰু বিশেষভাৱে লভ্যাংশ উপভোক্তাৰ দলে উদ্যোগ লোৱা আঁচনিসমূহে পোৱা অসুবিধাসমূহৰ নিৰাময়ৰ বাবে প্ৰয়োজনীয় সঠিক পথ দেখুওৱা।\nবিভিন্ন বিভাগ/এজেন্সি/অনুষ্ঠানৰ মাজত সহযোগিতা স্থাপন কৰিব পৰা স্থানৰ চিনাক্ত কৰা আৰু আঁচনিৰ এক অৰ্থবহ কাৰ্যকৰীকৰণৰ বাবে কাৰ্যকৰী সহযোগিতাৰ বাবে পৰামৰ্শ দিয়া।\nঅতিৰিক্ত সদস্য মনোনীত কৰিবলৈ কমিটীখনৰ ক্ষমতা আছে। আগতে জিলা পৰ্যায়ত উপায়ুক্তৰ অধ্যক্ষতাত গঠিত জিলা উন্নয়ন কমিটীয়ে এই প্ৰকল্প চোৱাচিতা কৰিছিল। উন্নয়ন বিভাগৰ জিলাৰ সকলো মুৰব্বীয়ে এই ডি.ডি.চি.ৰ সদস্য আছিল। ২০০৩-০৪ চনত জিলা স্তৰত প্ৰতিখন জিলাত পৰামৰ্শদাতা কমিটী একোখনকৈ উপায়ুক্তৰ অধ্যক্ষতাত গঠন কৰা হয়, যিখনৰ কাম হৈছে কুৰি দফীয়া আঁচনি ৰূপায়ণৰ কাম একচেতীয়াভাৱে চোৱাচিতা কৰা। কুৰি-দফীয়া আঁচনি-২০০৬ৰ জিলা স্তৰৰ পৰামৰ্শদাতা কমিটীখন জিলাৰ ভাৰপ্ৰাপ্ত মন্ত্ৰীৰ অধ্যক্ষতাত চৰকাৰী অধিসূচনা নং পি.ডি.পি.(২০-পি) ৫/২০০৭/৭ তাৰিখ ২২/১১/০৭ৰ মৰ্মে পুনৰগঠন কৰা হয়। জিলাৰ সকলো বিধায়ক/সাংসদ, উন্নয়ন বিভাগৰ সকলোবিলাক জিলাৰ মুৰব্বী, জিলা পৰিষদৰ সভাপতি, মহিলা মৰ্চাৰ সভানেত্ৰী, সংখ্যালঘু সম্প্ৰদায়ৰ সভাপতি, অনুসূচিত জাতি/জনজাতি উন্নয়ন পৰিষদৰ সভাপতি, মুক্তিযুঁজাৰু সন্মিলনৰ সভাপতি, প্ৰাক্তন সৈনিক সন্মিলনৰ সভাপতি, আই.টি.ডি.পিৰ প্ৰকল্প সঞ্চালক, এজন সমাজকৰ্মী (উপায়ুক্তৰ মনোনীত) এই ডি.এল.এ.চিৰ সদস্য। কমিটীখনে টি.পি.পি-২০০৬ আঁচনিৰ আধাৰত জিলা পৰ্যায়ত প্ৰকল্পসমূহৰ কাৰ্যকৰীকৰণৰ অগ্ৰগতিৰ পুনৰীক্ষণ কৰে আৰু যাতে আঁচনিসমূহ স্থানীয় চাহিদা, আশা-আকাংক্ষাৰ প্ৰতি সংবেদনশীল হোৱা বাবে প্ৰকল্পসমূহ কৃতকাৰ্যতাৰে কাৰ্যকৰীকৰণত স্বতঃস্ফুৰ্ত্তভাৱে মানুহ আগবাঢ়ি আহে, তাৰ বাবে পৰামৰ্শ দিব লাগিব। জিলা স্তৰৰ পৰামৰ্শদাতা কমিটীৰ পৰা ৰাজ্যিক স্তৰৰ পৰামৰ্শদাতা কমিটীলৈ মাহিলী প্ৰতিবেদন দিয়াটো নিয়ম। তাতে এই প্ৰতিবেদনসমূহ পৰীক্ষা কৰা হয় আৰু তাতে চেপা মাৰা অংশ আছে নেকি চোৱা আৰু দৰকাৰ মতে সেইবিলাক শুদ্ধ কৰা।\nষষ্ঠ অনুসূচীৰ অন্তৰ্ভুক্ত অঞ্চলৰ বাবে টি.পি.পি.-২০০৬ আঁচনিখনৰ জিলা স্তৰৰ পৰামৰ্শদাতা কমিটীখন স্বায়ত্ত শাসিত পৰিষদ/বি.টি.চিৰ মুখ্য কাৰ্যবাহী সদস্যৰ অধ্যক্ষতাত চৰকাৰী অধিসূচনা নং পি.ডি.পি. (২০-পি) ৫/২০০৭/৯ তাৰিখ ২৬/১১/২০০৭ মৰ্মে পুনৰগঠন কৰা হয়। বিভাগসমূহৰ সকলো জিলা মুৰব্বী, স্থানীয় বিধায়ক/সাংসদ, এছ.চি./এছ.টি./অ’বি.চি. উন্নয়ন পৰিষদৰ সভাপতি, মুক্তি যুঁজাৰু সন্মিলনৰ সভাপতি, প্ৰাক্তন সৈনিক সন্মিলনৰ সভাপতি আৰু এজন সমাজকৰ্ম্মী (প্ৰধান সচিবে মনোনীত কৰা) হৈছে ডি.এল.এ.চিৰ সদস্য। কমিটীখনে চি.পি.পি-২০০৬ আঁচনিখনৰ প্ৰকল্পসমূহ ষষ্ঠ অনুসূচীৰ অন্তৰ্গত অঞ্চলসমূহত কাৰ্যকৰীভাৱে আগুৱাইছে নে নাই তাকে পুনৰীক্ষণ কৰে আৰু আঁচনিসমূহ স্থানীয় সমস্যা প্ৰয়োজনীয়তা আৰু আকাংক্ষা পূৰণ কৰাৰ লগতে স্বতঃস্ফূৰ্ত্তভাৱে মানুহ আগুৱাই আহি কৃতকাৰ্য্যতাৰে কাৰ্য্যকৰী কৰিবলৈ পৰামৰ্শ আগবঢায়।\nটি.পি.পি.-২০০৬ আঁচনিখন ব্লকৰ স্তৰত কাৰ্যসূচীৰ অগ্ৰগতিৰ নিৰীক্ষণ আৰু পুনৰীক্ষণ কৰিবলৈও ব্লকৰ স্তৰত নিৰীক্ষণ কমিটী এখন গঠন কৰা হৈছে। কুৰি-দফীয়া আঁচনিখন সঠিকভাৱে ৰূপায়ণ হোৱাটো নিৰীক্ষণ কৰিবলৈ সচিবালয় আৰু সঞ্চালকালয়ৰ পৰা এজন এজন বিষয়া সংযোগী বিষয়া হিচাপে চিহ্নিত কৰা হৈছে। এই বিভাগকেইটাৰ সহযোগী বিষয়াকেইজন বিভাগৰ তৰফৰ পৰা নিৰীক্ষণ কাৰ্য্যৰ বাবে দায়বদ্ধ।\nকুৰি-দফীয়া আঁচনি কোষে ২০১০-১১ সময়চোৱাত কৰা আৰু কৃতকাৰ্য্য হোৱা কাম –\nটি.পি.পি.-২০০৬ আঁচনিৰ ৰাজ্যিক পৰ্য্যায়ত নিৰ্বাচিত ২৫টা আঁচনিৰ মাহিলী প্ৰতিবেদন ভাৰত চৰকাৰৰ পৰিসংখ্যা আৰু আঁচনি ৰূপায়ণ মন্ত্ৰালয়লৈ নিয়মিত পঠোৱা।\nটি.পি.পি. কেষে প্ৰতি মাহে কৰা কামৰ খতিয়ান সঞ্চলন কৰি পিছৰ মাহৰ ৩ তাৰিখে পৰিকল্পনা আৰু উন্নয়ন বিভাগৰ জৰিয়তে অসমৰ মহামান্য ৰাজ্যপাল ডাঙৰীয়ালৈ প্ৰেৰণ কৰা।\nটি.পি.পি.ৰ সকলো সংকলিত প্ৰতিবেদন ভাৰত চৰকাৰৰ পৰিসংখ্যা আৰু আঁচনি কাৰ্যকৰণ মন্ত্ৰালয়লৈ পঠোৱা।\nটি.পি.পি.ৰ লগত সম্পৰ্ক থকা বিভাগসমূহৰ লগত পুনৰীক্ষণৰ সভাখন ২০১০ চনৰ ১৪ ডিচেম্বৰত আৰু টি.পি.পি.ৰ ৰাজ্যিক স্তৰৰ সভাখন ২০১১ চনৰ ২১ জানুৱাৰী তাৰিখে পতা হয়।\nবিভাগৰ কৰ্ম পদ্ধতি –\nপৰিচালনা আৰু উন্নয়ন বিভাগ, দিছপুৰ, গুৱাহাটী-৬ৰ অন্তৰ্গত ৯টা বিভাগৰ এটা হৈছে জন শক্তি বিভাগ। এই বিভাগৰ কাৰ্য্য পদ্ধতি হৈছে ৰাজ্যত জনশক্তি মূল্যাংকনৰ ওপৰত গৱেষণা কৰা। এই বিভাগে নতুন দিল্লীৰ এপ্লাইড ম্যানপাৱাৰ ৰিছাৰ্চ ইনষ্টিটিউটৰ সহযোগত ৰাজ্যিক স্তৰৰ বিষয়াসকলৰ বাবে প্ৰশিক্ষণ শিবিৰ স্থাপন কৰে। বিভিন্ন শিক্ষাৰে শিক্ষিত আৰু কৌশলী শ্ৰেণীৰ বিষয়াৰ যোগান আৰু চাহিদাৰ প্ৰাক্-কলন কৰে গোটেই ৰাজ্যৰে প্ৰাক্-কলন সৰ্বমুঠ কৰি মিল কৰাই একগোট কৰে।\nসময়ে সময়ে বিভিন্ন শ্ৰেণীৰ জনশক্তি গোটৰ তালিকা বনোৱা। বিশেষকৈ (ক) অভিযন্তা (খ) মেডিকেল আৰু পেৰা মেডিকেলৰ ব্যক্তি, (গ) কৃষি স্নাতক, (ঘ) শিক্ষক, (ঙ) বৈজ্ঞানিক বিষয়া আৰু (চ) আন শ্ৰেণীৰ শিক্ষিত জনশক্তিৰ বিষয়ে।\nজন শক্তিৰ ওপৰত এখন তথ্যপুথি (Fact Book) প্ৰস্তুত কৰি একেৰাহে সেইখন উন্নত কৰি যোৱা।\nবিভিন্ন বিভাগৰ জন শক্তিৰ যোগান সম্পৰ্কে অধ্যয়ন আৰু কৰ্মচাৰীৰ নিয়োগ আৰু প্ৰশিক্ষণৰ কামত পৰামৰ্শ আগবঢ়োৱা।\nজনশক্তি সম্বন্ধে অন্য বিভাগবিলাকৰ লগত উদাহৰণস্বৰূপে অৰ্থনীতিক আৰু পৰিসংখ্যা সঞ্চালকালয়, উদ্যোগ, শিক্ষা আৰু কৃষি আদি বিভাগৰ লগত যোগাযোগ ৰাখিব লাগে।\nআঁচনিৰ দ্বাৰা নিয়োগৰ সুবিধা সৃষ্টিৰ মূল্যাংকন।\nৰাজ্যৰ উদ্যোগ অনুযায়ী ব্যক্তিগত আৰৰু ৰাজহুৱা খণ্ডত নিয়োগৰ ধৰণৰ বিষয়ে অধ্যয়ন কৰা।\nজনশক্তি বিভাগৰ ওপৰত ন্যস্ত কৰা প্ৰধান কাম হৈছে ৰাজ্যত জনশক্তিৰ চাহিদাৰ মূল্যাংকনৰ ওপৰত অধ্যয়ন কৰা। এই বিভাগৰ অধ্যয়নসমূহ ঘাইকৈ নিয়োগ সৃষ্টি আৰু আকে আগবঢ়াই থকা। বৰ্তমানে এই বিভাগে নিম্নোক্ত কামসমূহ হাতত লৈছে-\nজনশক্তিৰ পৰিসংখ্যাৰ ওপৰত অধ্যয়ন\nৰাজ্যত প্ৰয়োজন হোৱা জনশক্তিৰ অৱস্থাৰ প্ৰতিবেদনৰ ওপৰত ভেটি প্ৰতিষ্ঠা কৰা।\nবিভাগৰ কৰ্মপদ্ধতি –\nপৰিকল্পনা আৰু উন্নয়ন বিভাগৰ পুথিভঁড়ালটো ১৯৭৬-৭৭ চনত বিশেষ পুথিভঁড়াল হিচাপে স্থাপন কৰা হয়। পৰিকল্পনা আৰু উন্নয়ন বিভাগৰ এই বিশেষ পুথিভঁড়ালটোৱে পৰিকল্পনা আৰু উন্নয়ন বিভাগৰ এটা বিশেষ বিষয় বা ভালেকেইটা বিষয় বা এবিধ বিশেষ ধৰণৰ নথি থকা, লগতে ই আঁচনি আৰু উন্নয়ন বিভাগৰ দৰে মূল গোট আৰু আন আন উন্নয়ন বিভাগলৈও সেৱা আগবঢ়ায়।\nপৰিকল্পনা আৰু উন্নয়ন বিভাগৰ পুথিভঁড়ালৰ মূল উদ্দেশ্য –\nপৰিকল্পনা আৰু উন্নয়নৰ ক্ষেত্ৰখনৰ উল্লেখযোগ্য অগ্ৰগতি আৰু গোটেই চৰকাৰখনৰ উন্নয়ন, অৰ্থনীতি আৰু আন আন বিষয় সামৰি উল্লেখনীয় উন্নয়নসমূহৰ লগত সংগঠনৰ কৰ্মচাৰীসকলৰ যোগাযোগ ৰাখিবলৈ সমৰ্থবান কৰাৰ বাবে সংবাদ সেৱা আগবঢ়োৱা।\nপুথি বিচৰা আৰু পঢ়ুৱৈক যুক্তিযুক্ত সংবাদ যোগান ধৰা।\nব্যৱহাৰকাৰীক আগ্ৰহী কৰি তোলাৰ বাবে ভাল সেৱাৰ সমমানৰ সংগ্ৰহ।\nব্যৱহাৰকাৰীয়ে যেতিয়াই বিচাৰে তেতিয়াই সংবাদ প্ৰেৰণৰ ব্যৱস্থা।\nপৰিকল্পনা আৰু উন্নয়ন বিভাগৰ পুথিভঁড়ালটোৱে দেশৰ যিকোনো আধুনিক পুথিভঁড়ালৰ মানৰ সকলো সেৱা আগবঢ়াব লাগিব; যেনে- পঢ়ুৱৈ আৰু বিভাগৰ প্ৰয়োজন মতে নিদৰ্শন কিতাপ, কিতাপ ধাৰলৈ দিয়া ইত্যাদি, নথি আৰু সংবাদ সংৰক্ষণৰ সুবিধা, পুথিৰ তালিকা প্ৰস্তুত আদি।\nবৰ্তমানে পৰিকল্পনা আৰু উন্নয়ন বিভাগৰ পুথিভঁড়ালত মুঠ ৫০০০ৰ পৰা ৬০০০ কিতাপ, আলোচনী, প্ৰতিবেদন, বাতৰি কাকত ইত্যাদি আছে। কিতাপ বিলাক ক্ৰমিক নম্বৰ অনুসৰি আৰু প্ৰতিবেদনসমূহ বিষয় অনুসৰি লোৰ আলমাৰীত ৰখা হৈছে।\nবিভাগৰ কৰ্ম পদ্ধতি\nবিভাগৰ সাধাৰণ প্ৰশাসনীয় শাখাত সকলো লাগতীয়াল বিভাগ/কোষ আৰিু সঞ্চালকালয়ৰ কৰ্মচাৰী আৰু সংস্থাপনৰ কামৰ লগতে চেক্ৰেটাৰীয়েল কামসমূহো কৰা হয়। প্ৰধান সচিব ডাঙৰীয়া হৈছে ইয়াৰ মুৰব্বী।এই বিভাগৰ বিষয়াবৰ্গক ভাৰতীয় প্ৰশাসনীয় সেৱা/অসম অসামৰিক সেৱা আৰু অসম বিত্তীয় সেৱা বিভাগৰ পৰা অনা হয়।\nকৰ্মচাৰীসকলক অসম চৰকাৰৰ সচিবালয় প্ৰশাসন বিভাগৰ পৰা অনা হয়।\nএই পৃষ্ঠা অন্তিমবাৰ আপডেট কৰা হৈছিল: 07 May 2022\nদৰ্শনকাৰীৰ গণনা: 120663


পুনৰ হেৰাল স্বাধীনতাৰ স্বপ্ন! নাৰীৰ বিৰুদ্ধে তালিবানৰ কঠোৰ নিৰ্দেশ -\nHomeবিশ্বপুনৰ হেৰাল স্বাধীনতাৰ স্বপ্ন! নাৰীৰ বিৰুদ্ধে তালিবানৰ কঠোৰ নিৰ্দেশ\nপুনৰ হেৰাল স্বাধীনতাৰ স্বপ্ন! নাৰীৰ বিৰুদ্ধে তালিবানৰ কঠোৰ নিৰ্দেশ\nপুনৰ হেৰাল স্বাধীনতাৰ স্বপ্ন!\nকাবুল : আফগানিস্তানত তালিবানে পুনৰ ক্ষমতা দখল কৰাৰ লগে লগে আটাইতকৈ শংকাত ভুগিছিল নাৰীসকল। কিয়নো নাৰীৰ প্ৰতি তালিবান সন্ত্ৰাসবাদীৰ মনোভাৱে সমগ্ৰ বিশ্বকে স্তম্ভিত কৰি আহিছে। বোৰ্খাৰ আন্ধাৰত নাৰীৰ আবদ্ধ কৰি ৰাখিব খোজা তালিবানে শ্বৰিয়ৎ আইন অনুসৰি নাৰীৰ ওপৰত অমানুষিক অত্যাচাৰ কৰাৰ শিহৰণকাৰী কাহিনীও সকলোৰে জ্ঞাত। এনে পৰিপ্ৰেক্ষিতত তালিবান পুনৰ ক্ষমতালৈ অহাৰ লগে লগে স্বাধীনতাৰ স্বপ্ন হেৰুওৱাৰ আশংকাত এতিয়া দিশহাৰা হৈ পৰিছে আফগান মহিলা। পৰিণতি ভয়ংকৰ হ’ব বুলি জানিও বহুতেই তালিবানৰ বিৰুদ্ধে বিৰোধ প্ৰদৰ্শন কৰিবলৈ নামিছে ৰাজপথত। কাৰণ তালিবান শিকলিত বান্ধ খাই থকাৰ দুৰ্ভাগ্যৰ পৰা যিকোনো মূল্যৰ বিনিময়ত মুক্ত হ’ব বিচাৰিছে আফগান মহিলাই।\nইতিমধ্যে নাৰীৰ অধিকাৰবিৰোধী নানা নিৰ্দেশনা জাৰি কৰিছে তালিবানে। এইবাৰ মহিলাক ঘৰৰ বাহিৰলৈ কাম কৰিবলৈ যোৱাৰ পৰাও কৰা হৈছে বাৰণ। মহিলাৰ সুৰক্ষাৰ দোহাই দি আফগান মহিলাক ঘৰৰ পৰা কামৰ বাবে বাহিৰ নোলাবলৈ নিৰ্দেশ দিছে তালিবানৰ এজন মুখপাত্ৰই। তাৰ সলনি তেওঁলোকক ঘৰৰ পৰাই কাম কৰিবলৈ কোৱা হৈছে। তালিবানৰ মুখপাত্ৰ জাবিউল্লাহ মুজাহিদে সংবাদ মাধ্যমৰ আগত এই নিৰ্দেশনা জাৰি কৰা বুলি সংবাদ প্ৰতিষ্ঠান চিএনএনত প্ৰকাশ পাইছে। এই নতুন শাসনকালত তালিবানে আন্তঃৰাষ্ট্ৰীয় মহলত নিজৰ এটা উদাৰ আৰু সহনশীল ভাবমূৰ্তি গঢ়ি তোলাৰ চেষ্টা কৰা দেখা গৈছে যদিও এনে নিৰ্দেশে নাৰীৰ প্ৰতি তেওঁলোকৰ মনোবৃত্তি যে, বৰ বিশেষ সলনি হোৱা নাই সেইকথা প্ৰমাণ কৰে। নিজৰ নিৰ্দেশক সপক্ষে যুক্তি দি মুজাহিদে প্ৰকাশ কৰিছে যে, তালিবানৰ সদস্যসকল উপযুক্তভাৱে প্ৰশিক্ষিত নহয় আৰু তেওঁলোক সলনি হৈ আছে। তেওঁলোকৰ ওচৰত নাৰী সুৰক্ষিত নহ’ব পাৰে বুলি ভাবি এই নিৰ্দেশনা দিয়া হৈছে।\n১৯৯৬চনৰ পৰা ২০০১ চনলৈকে চলা তালিবানৰ প্ৰথম শাসনকালত নাৰীৰ অধিকাৰ অতি ব্যাপক ৰূপত খৰ্ব হৈছিল আৰু তেওঁলোকক একপ্ৰকাৰ বন্দী অৱস্থাত ৰখা হৈছিল। এইবাৰো তেনে আশংকা কৰি বিশ্ববেংকে আফগানিস্তানৰ প্ৰতি পুঁজি বন্ধ কৰি দিয়া তথা ৰাষ্ট্ৰসংঘই দেশখনত তালিবানে শাসনভাৰ দখল কৰাৰ সময়ৰে পৰা মানৱ অধিকাৰ উলংঘা হোৱাৰ ঘটনাবোৰৰ স্বচ্ছ আৰু তাৎক্ষণিত তদন্ত কৰাৰ কথা ঘোষণা কৰাৰ পাছতে এই নিৰ্দেশনা অহা বুলি সংবাদ মাধ্যমত প্ৰকাশ পাইছে। মন কৰিবলগীয়া যে, তালিবানৰ নতুন শাসনকাল উদাৰ আৰু সহনশীল হ’ব বুলি ইয়াৰ নেতাসকলে দাবী কৰিছে যদিও নাৰীৰ অধিকাৰ কাঢ়ি লোৱা যে নহ’ল সেইকথাৰ নিশ্চয়তা তেওঁলোকে দিয়া নাই। আনকি বহুক্ষেত্ৰত তেওঁলোকৰ বিৰুদ্ধে এতিয়াই নানা অপৰাধ সংঘটিত হৈছে। তালিবানী শাসনে আফগান নাৰীক আকৌ বহু যুগ পাছলৈ যে, টানি নিয়াৰ চেষ্টা কৰিব সেইকথা নিশ্চিত বুলিব পাৰি।\nPrevious articleনন্দিতা কাণ্ডৰ পুনৰাবৃত্তি: প্ৰেমিকৰ আক্ৰমণত নাড়ী-ভুঁৰু ওলাল প্ৰেমিকাৰ\nNext articleহেডিংলিত ব্যৰ্থ ভাৰতীয় বেটিংলাইনঃ ৪২ৰানৰ অগ্ৰগতি ইংলেণ্ডৰ


হত্যা কৰা হ’ল নেকি পিকুমণি দাসক? গৰ্ভৱতী বোৱাৰীৰ মৃত্যু এতিয়া ৰহস্যৰ আৱৰ্ততsuwalkuchi-pregnant-woman-death-news– News18 assam\nহত্যা কৰা হ’ল নেকি পিকুমণি দাসক? গৰ্ভৱতী বোৱাৰীৰ মৃত্যু এতিয়া ৰহস্যৰ আৱৰ্তত\nহত্যা নে আত্মহত্যা? শুৱাৰকুছিৰ সুৰুলাহত মঙলবাৰে নিশা এগৰাকী গৰ্ভৱতী বোৱাৰীৰ মৃত্যুৰ ঘটনাই তীব্ৰ চাঞ্চল্যৰ সৃষ্টি কৰিছে।\nLast Updated : November 18, 2020, 23:34 IST\nহত্যা নে আত্মহত্যা? শুৱালকুছিৰ সুৰুলাহত সোমবাৰে নিশা এগৰাকী গৰ্ভৱতী বোৱাৰীৰ মৃত্যুৰ ঘটনাই তীব্ৰ চাঞ্চল্যৰ সৃষ্টি কৰিছে। ঘটনাক কেন্দ্ৰ কৰি সৰুলাহ অঞ্চলত সৃষ্টি হয় তীব্ৰ উত্তেজনাৰ। অৱশেষত আৰক্ষীৰ হস্তক্ষেপত স্বামীগৃহতে পিকুমণি দাস নামৰ মহিলাগৰাকীৰ শেষকৃত্য সম্পন্ন কৰা হয়।\nপিকুমণি দাসৰ ঘৰ হাজোত। যোৱা মাৰ্চ মাহত শুৱালকুছিৰ সুৰুলাহৰ কার্তিক দাস নামৰ এজন লোকৰ সৈতে বিবাহপাশত আবদ্ধ হৈছিল পিকুমণি। প্ৰথম অৱস্থাত সকলো ঠিকেই আছিল যদিও দিন বাগৰাৰ লগে লগেই আৰম্ভ হয় পাৰিবাৰিক কন্দল। অভিযোগ অনুসৰি, স্বামী কাৰ্তিকৰ পৰিয়ালে যৌতুক দাবী কৰি মানসিক আৰু শাৰীৰিক অত্যাচাৰ চলোৱা আৰম্ভ কৰে পিকুমণিৰ ওপৰত। আৰু যৌতুকৰ বাবেই স্বামীগৃহৰ লোকে মিলি হত্যা কৰিলে বুলি অভিযোগ আনিছে পিকুমণি দাসৰ পিতৃগৃহৰ পৰিয়ালৰ লোকে।\nইতিমধ্যে এই ঘটনাৰ সন্দৰ্ভত শুৱালকুছি থানাত এজাহাৰো দাখিল কৰিছে পিকুমণিৰ পৰিয়ালৰ লোকে। এজাহাৰত উল্লেখ কৰা মতে, দুদিন পূর্বে স্বামী কার্তিক দাসে পিকুমণি দাসক ৰ’ডেৰে ঘৰৰ চোতালত প্ৰহাৰ কৰিছিল। যি ঘটনা প্ৰত্যক্ষ কৰিছিল স্থানীয় একাংশ লোকে।\nআনহাতে ৰহস্যজনক মৃত্যুৰ পিছত স্বামী কাৰ্তিক দাসে নিজে শুৱালকুছি থানাত উপস্থিত হৈ ঘটনাক আত্মহত্যাৰ ৰূপ দিয়াৰ চেষ্টা কৰে। পিছত আৰক্ষীয়ে পিংকুমণিৰ মৃতদেহ মৰণোত্তৰ পৰীক্ষাৰ বাবে মঙলবাৰে জি এম চি এইচলৈ প্রেৰণ কৰে৷\nঘটনাক কেন্দ্ৰ কৰি এতিয়া অব্যাহত আছে তীব্ৰ উত্তেজনা। নিশা স্বামী কাৰ্তিক দাসৰ পৰিয়ালৰ লোকে ৰাইজক অভব্য আচৰণ কৰাৰো অভিযোগ উঠিছে।\nFirst published: November 18, 2020, 23:28 IST\nDeath NewsMurderPregnant WomanSuwalkuchi


এনেকুৱা মহিলাক জীৱন সংগী হিচাপে পছন্দ নকৰে বহু পুৰুষে, কোন সেই মহিলা ? Many men do not like this type of woman - JibonorShongram.in\nএনেকুৱা মহিলাক জীৱন সংগী হিচাপে পছন্দ নকৰে বহু পুৰুষে, কোন সেই মহিলা ? Many men do not like this type of woman\n( Many men do not like this type of woman ) পছন্দ অপছন্দৰ মাজত পার্থক্য আছে, যেনে কিছুমান পুৰুষে হাঁহি ধেমালি কৰা মহিলাক পছন্দ কৰে, আকৌ কিছুমান পুৰুষে সান্ত মহিলাক পছন্দ কৰে । কিছুমান পুৰুষ আছে কম কথা কোৱা মহিলাক পছন্দ কৰে ! আকৌ কিছুমান পুৰুষে বেছি কথা কোৱা মহিলাক পছন্দ কৰে । আজি আমি এই লিখনীটোত কথা পাতিম এনেকুৱা জীৱন সংগী পছন্দ নকৰে পুৰুষে –\n১/ কিছুমান পুৰুষ আছে সান্ত টাইপৰ, তেওঁলোকে বেছি কথা নকয় ! আৰু বেছি কথা কোৱা মহিলাক তেওলোকে পছন্দও নকৰে, আৰু তেওঁলোকে বিচাৰে তাৰ জীৱন সংগী যাতে বেছি কথা নকয় ।\n২/ মিছা কথা কোৱা, কিছুমান মহিলা আছে মিছা কথা কয়, যেনে বিয়াৰ আগতে তাই কি কৰিছে কাৰ লগত প্রেম কৰিছে ! সেই কথাবোৰ লুকাই ৰাখে । তাৰ বাবে তেওলোকৰ মাজত সন্দেহ থাকি যায়, আৰু সেয়া লাহে লাহে ডাঙৰ হয় ! পিছত এনেকুৱা পৰিস্থিতি আহে তেওলোকৰ বিবাহ বিচ্ছেদ পৰযন্ত হয় । সেই বাবে কেতিয়াও মিছা কথা নকব ।\n৩/ অহংকাৰ কৰা, কিছুমান মহিলাৰ অহংকাৰ আছে, কাৰণ তাই যিঘৰত বিয়া হৈছে তাতকৈ সেই মহিলা গৰাকীৰ ঘৰত বেছি টকা পইচা আছে, সেই বাবে সেই মহিলা গৰাকী অহংকাৰ কৰে ! অহংকাৰ কৰাৰ ফলত স্বামী স্ত্রীৰ মাজত সংঘাতৰ সৃষ্টি হয় । আৰু কেতিয়াবা পৰিস্থিতি এনেকুৱা হয়, যে বিবাহ বিচ্ছেদ পৰযন্ত হয় ।\n৪/ পাত্তা নিদিয়া, কিছুমান মহিলা আগতে প্রেম কৰিছিল ধনী ঘৰৰ ল’ৰাৰ লগত, তাৰ পাছত যেতিয়া বিবাহ হয় দুখীয়া ঘৰৰ ল’ৰাৰ লগত ! তেতিয়া তেওঁ অহংকাৰ কৰিবলৈ আৰাম্ভ কৰে । আৰু সেই অহংকাৰৰ ফলত তেওঁলোকৰ মাজত কাজিয়া হয়, সেই বাবে অহংকাৰ নকৰিব । অহংকাৰ হৈছে পতনৰ মূল ।\nকথা কথাই খং কৰে নেকি আপোনাৰ স্ত্রী ? সহজে নিয়ন্ত্রণ কৰাৰ উপায় জানক ! Top4Best Tricks To Control Your Wife


তিতা-কেঁহা – মৃদুলা গগৈ – ফটাঢোল\nমেজিক বা মেক্সিম’ত উঠাৰ অভিজ্ঞতা আছেনে বাৰু আপোনালোকৰ? মই মেজিকত উঠি তিতা কেঁহা মিঠা জ্বলা গোটেইবোৰ পাইছো দেই৷ মেজিকৰ ড্ৰাইভাৰবোৰৰ ( সকলো নহয় কিন্তু গৰিষ্ঠ সংখ্যক ) অতপালি কেতিয়াবা সহ্যৰ বাহিৰ হৈ যায়৷ যিসকলে উঠিছে মোৰ দৰে পাইছেনে জনাবছোন দেই৷\nষ্টেণ্ডত ৰখাই থোৱা মেজিকখনত যদি উঠেগৈ যেতিয়ালৈকে চিট কেইটা সম্পূৰ্ণ নহয় কেতিয়াও নাযায় আৰু কাকূতি মিনতি কৰিলেও ড্ৰাইভাৰে আপোনাৰ কথা নুশুনে৷ বেছিকৈ কৈ থাকিলে আপোনাক নমাইয়ে দিব৷ কিন্তু আমিটো ফুৰিবলৈ যাবলৈ নুঠো৷ সময়ত কৰ্মস্থলী পাবগৈয়ে লাগিব৷ গতিকে সিহঁতৰ দম্ভালি শুনিবলৈ বাধ্য৷\nচিট কেইটা চাৰিজন বহিব পৰা কোনোপধ্যে নহয়৷ ক্ষীণ – মীন মানুহ হলে যেনেতেনে চাৰিজন বহিব পাৰি৷ যিসকলে উঠি পাইছে তেখেতসকলেহে অনুভৱ কৰিব পাৰিব৷ আপুনি কেনেকৈ বহি যাই আপোনাৰ কথা মুঠতে তিনিজনকৈ বহিব পৰা চিটকেইটাত চাৰিজন বহাব৷ কাৰোবাৰ কোঁচত বহি যাব লগাও হ’ব পাৰে যদি গোটেইকেইজন শকত হয়৷ নাযাওঁ বুলি ৰ’লে কি হ’ব সম্পূৰ্ণ নোহোৱালৈকে গাড়ী নাযায় আৰু সেইখন গাড়ী গ’লেহে পিছৰখন পাব৷ মুঠতে উপায় নাই৷ তদুপৰি সন্মুখা -সন্মুখিকৈ থকা চিটকেইটাত বহিলে আপোনাৰ ভৰিকেইটা বিপৰীত ফালৰ জনৰ ভৰি দুটাৰ মাজত ৰাখিব লাগিব৷ যদি অলপ চুটি-চাপৰ তেন্তে অলপ ৰক্ষা বাৰু৷\nউপায় নাই গৈ থাকোঁ আৰু তেনেকৈয়ে৷ আজিও সেই উঠিলোগৈ ঠেলা-হেঁচা কৰি৷ আৰু এজন উঠিলেই গাড়ী যাব পিছে সেইজন বহিবলৈ অলপো ঠাই নাই৷ গোটেইকেইজনৰ চাইজ সমান৷ প্ৰায় ৮০ কেজি৷ মোৰ সন্মুখৰ মানুহজনে খুব জোৰ কৰি আছে গাড়ী চলাবলৈ৷ বাৰে বাৰে কৈ আছে -” আৰু এজন আহিলে বহিব ক’ত?”\nনাই ড্ৰাইভাৰৰ গুৰুত্ব নাই৷ অৱশেষত যেনিবা আৰু এগৰাকী আহিল৷\nৰক্ষা তেওঁ কেনেকে বহে নাজানো! কিন্তু গাড়ী চলিব৷\nঠেলি হেঁচি গাড়ীৰ ভিতৰত ভৰাই দৰ্জা মাৰি ড্ৰাইভাৰে গাড়ী ষ্টাৰ্ট দিলে৷ মানুহগৰাকীয়ে বাৰে বাৰে কৈছে অলপ চাপি দিয়কচোন৷ চাপিম কেনেকৈ গোটেইকেইজন খাপ খাই আছো চিটটোত লৰচৰ কৰিব পাৰিলেহে৷ আমাৰ কি হৈছে তালৈ ভ্ৰূক্ষেপ নাই ড্ৰাইভাৰে গাড়ী স্পীড বঢ়াই দিছে৷\n“ঐ গাড়ী ৰখাচোন ” অলপ দূৰ যোৱাৰ পিছতে মোৰ কাষত বহি থকা মানুহজনৰ ড্ৰাইভাৰক উদ্দেশ্য কৰি ভাষ্য৷\nনামিব নেকি বুলি সুধিলৈ ড্ৰাইভাৰ নামি আহিল দৰ্জা খুলিবলৈ৷\nমানুহজনে নামি লৈ ড্ৰাইভাৰজনক ঠেলামাৰি নিজে বহি থকা চিটটোত বহুৱালে৷\nএকেবাৰে খঙত ৰুদ্ৰমূৰ্ত্তি ধৰি “ তই বহচোন ইয়াত মই গাড়ী চলাওঁ৷ “\nএকমুহূৰ্ততে গাড়ী ষ্টাৰ্ট দি চলাই লৈ গ’ল৷\nড্ৰাইভাৰে এই ৰখাওক ৰখাওক কৈয়ে চিঞৰি গৈ থাকিল৷\nঅলপ সময় আমাৰো মুখৰ মাত হেৰাল৷\n« নকাং – ৰূপম কলিতা\nপণ্ডিত গোঁসাই – মীনাক্ষী বৰুৱা »\nআকৌ পঢ়িলোঁ,সমানেই ৰস পালোঁ।\nএনেকুৱা কৰিব মন যাব এতিয়া কেতিয়াবা।\nকৰিব লাগে ইহঁতক মাজে মাজে এনেকুৱা৷\nতামাম হাঁহিলো কিন্তু৷


ৰমজানৰ প্ৰথম দশ দিন আৰু ৰহমত – Aim of Life\nহাদিসত আহিছে যে ৰমজানৰ প্রথম দশক হল ৰহমতৰ , মধ্য দশক হলো মাগফিৰাতৰ, শেষ দশক হলো নাজাতৰ।’ সাধাৰণতে কৈ থকা হয় যে প্রথম দশকত আল্লাহ তাআলাই তেওঁৰ বান্দাসকলৰ প্রতি ৰহমত অৰ্থাৎ দয়া বর্ষণ কৰি থাকে। দ্বিতীয় দশকত আল্লাহ তাআলা তেওঁৰ বান্ধাসকলক ক্ষমা কৰি থাকে। তৃতীয় দশকত জাহন্নামৰ পৰা নাজাত বা মুক্তি দি থাকে।সেয়েহে নবী (ছঃ) এ কৈছে যে তোমালোকে প্ৰথম ১০ দিন লৈকে এই দোআ পঢ়িবাঃ\nঅৰ্থাৎ ৰহমত পোষণকাৰীসকলৰ শ্ৰেষ্ঠ ৰহম কাৰী মোক ৰহম কৰা।\nবৰঞ্চ যিসকলে এনে এটি ৰহমত তথা বৰকতৰ মাহ পায়ো ৰোজা পালন কৰি সুফল লাভ কৰিব পৰা নাই, তেওঁলোকৰ বাবে দুঃসংবাদ বাদে আন কি হ’ব পাৰে? ৰচুল (চঃ)-য়ে ইৰশাদ ফৰমাইছে, ‘এই পবিত্ৰ মাহত পৰম কৰুণাময় মহান আল্লাহ তা’লাই তোমালোকৰ প্রতি শুভ দৃষ্টি প্রদান কৰে, তোমালোকৰ সকলো পাপকৰ্মবোৰ ক্ষমা কৰি দিয়ে আৰু দোয়া কবুল কৰে আৰু ৰহমত বর্ষণ কৰে।\nকথা হ’ল, ৰমজানৰ প্রথম দশকক বান্দাৰ প্রতি মহান ৰাব্বুল আলামিনৰ পক্ষৰ পৰা ৰহমত বর্ষিত হয়নে? ইয়াৰ উত্তৰ হাদীছ শাস্ত্রৰ বিভিন্ন প্রামাণ্য গ্রন্থত বর্ণিত বিষয় সমূহ হ’লঃ ১. ৰোজাদাৰ ব্যক্তিক মহান আল্লাহ তা’য়ালাই ৰিজিকৰ সচ্ছলতা দান কৰে। ২. ধনসম্পদ বৃদ্ধি কৰি দিয়ে। ৩. চেহেৰী তথা ইফতাৰ গ্রহণৰ প্রকৃত চোৱাব দান কৰে। ৪. নেক কামৰ প্রতিদান বহুগুণে বৃদ্ধি কৰি দিয়ে। ৫. অগণিত ফিৰিস্তাই ৰোজাদাৰ সকলৰ বাবে মাগফিৰাতৰ কামনা কৰে। ৬. চয়তানক বন্দী কৰি ৰখাৰ কাৰণে ৰোজাদাৰ ব্যক্তি কুমন্ত্রণাৰ পৰা মুক্তি থাকে। ৭. জান্নাতৰ সমগ্ৰ দৰজা উন্মুক্ত আৰু জাহান্নামৰ দৰজাসমূহ বন্ধ ৰখা হয়।\nমুঠতে আল্লাহৰ ৰহমত তেওঁৰ বান্দাসকলৰ প্ৰতি এই ৰমজান মাহত ধাৰাষাৰ বৰষুণৰ নিচিনা পৰি থাকে।


"গোলাপৰ টেনশ্যন্" (দিগন্ত কুমাৰ ভট্টাচাৰ্য্য) - সাহিত্য ডট অৰ্গ\nমাইকেল হালৈহতঁৰ বাগিচাত থকা ৰঙা গোলাপজোপাত এইবাৰ অসংখ্য গোলাপ ফুলি গোটেই বাগিচাখনকেই ৰঙীণ কৰি তুলিছে। ফেব্ৰুৱাৰীৰ পুৱাৰ নিয়ৰেৰে গা তিয়াই এতিয়া ৰ’দ পুৱাইছে গোলাপকেইটাই।ওপৰৰ ফালে পাতৰ আঁৰত এটি বয়সস্থ গোলাপ। বয়সৰ লগে লগে পাহিবোৰ সৰি সৰি এটা মাত্ৰ পাহি ৰৈছেগৈ গাত।গলগলীয়া মাতেৰে বৃদ্ধ গোলাপে আৰম্ভ কৰিলে ‘ঐ নিয়ৰ টোপাল গাত সানি নিজকে চিকচিকিয়া কৰি দেহা দেখাবলৈ আজি কিহে পাইছে তহঁতক? আজি নিজৰ ৰূপ দুগুণে বঢ়ালে তহঁতৰেই বিপদ। ৰঙ-ৰূপেই আমাৰ বৈৰী’।আন গোলাপ কেইটাই গা জোকাৰি শুকান হ’ল।\n‘মই কিন্তু বাচি গ’লো দেই এইবাৰলৈ। আজি ৰাতিপুৱাই ক’ৰ পৰা ভগৱানৰ দৰে আহি কাউৰী এজনীয়ে মোৰ গাৰ ওপৰতে কাম ফেৰা কৰি দিলে নহয়! মোৰ গাতনো এতিয়া কোনে হাত দিব? খিক্ খিক্’ – আন এটিয়ে মাত লগালে।\n‘শুনিছো মাইকেলৰ হেনো এইবাৰ তিনিজনীৰ লগত প্ৰেম চলি আছে। আমাৰ তিনিটি ভাই-ভনীৰ জীৱন যোৱাটো খাটাং’ – আন এটিৰ ভয়।\n‘তাতকৈ আমাৰ মালীকাইজন কিমান ভাল! আমাক খুৱায়, পিন্ধায়, আলপৈচান ধৰে। তেওঁ আমাক চিগি নিলেও আমাৰ অন্তিম শয়ন কান্তা বাইৰ খোপাটিতে হ’ব, সন্দেহ নাই। এয়াহে প্ৰেম! পিচে কান্তা বাইৰ চুলিত লগোৱা তেলবিধহে অলপ উগ্ৰ, যদিও ঠাণ্ডা ঠাণ্ডা কুল কুল’।\n‘আৰু এই মাইকেলে যোৱাবছৰ নিয়া আমাৰ গোলাপটিৰ কি অবস্থা হৈছিল জানো নহয়। ছি: ছোৱালীৰ চেণ্ডেলৰ তলত পৰি প্ৰাণ দিয়াতকৈ গৰু-ছাগলীৰ মুখত সোমাব বেছি ভাল পাম’।\nআটাইকেইটা গোলাপে এইবাৰ সমস্বৰে প্ৰাৰ্থনা আৰম্ভ কৰিলে ‘হে প্ৰভূ, আজিৰ দিনটোত আমাক ৰঙহীন কৰি তোলা। আজি লৈ আনা বতাহ-ধুমুহা, সৰি পৰক সকলো পাহি, আমি হৈ পৰো নাঙঠ আৰু ৰক্ষা পৰো আমিবোৰ!’\nসেই মুহুৰ্তত কাষেৰে পাৰ হৈ গ’ল কান্তা বাই। বাগিচাত কাম কৰি থকা মালী কায়ে সুহুৰিয়াই গান আৰম্ভ কৰিলে ‘ফুল গুলাব কা, লাখো মে হাজাৰো মে এক চেহেৰা জনাঁব কা….’॥\n← ফেছবুক(ৰূনব কাঁ)\nজাতি (অনামিকা বৰুৱা) →\nফে’চবুক থকা চোৰ (জয়দীপ চক্ৰৱৰ্তী)


Maidul Islam, Author at TIME8\nৰাষ্ট্ৰীয় Time8 Webdesk - 26-Feb-21 @ 17:57\nপ্ৰেমিকাক লগ কৰিব আঁহোতেই পৰিয়াল বৰ্গই মৰিয়াই মৰিয়াই হত্যা কৰিলে যুৱকক দেশত প্ৰতিদিনেই বিভিন্ন অপৰাধমূলক ঘটনা সংঘটিত হোৱা পৰিলক্ষিত...\nৰাষ্ট্ৰীয় T8 Digital Desk - 26-Feb-21 @ 17:52\nঅসম Time8 Webdesk - 26-Feb-21 @ 17:19\nমাৰ্চ মাহতেই অনুষ্ঠিত হ'ব অসম বিধান সভা নিৰ্বাচন, ঘোষণা কৰিলে নিৰ্বাচনী আয়োগে আজি ২৬ ফেব্ৰুৱাৰীত দিল্লীৰ বিজ্ঞান ভৱনত নিৰ্বাচন...\nঅসম Sanjay Pareek - 26-Feb-21 @ 16:44\nঅসম চৰকাৰৰ ৰাজ্যিক গ্ৰামীণ জীৱিকা অভিযানৰ পঞ্চায়ত আৰু গ্রামোন্নয়ন বিভাগ শিৱসাগৰ জিলা প্ৰশাসন তথা শিৱসাগৰ জিলা পৰিষদৰ সহযোগত হাঁহচৰা উচ্চতৰ মাধ্যমিক বিদ্যালয়ৰ...\nলাইকা-দধিয়াৰ প্ৰতিটো ভূমিহীন পৰিয়াললৈ ১ লাখকৈ টকা ৰাজ্য চৰকাৰৰ\nঅসম T8 Digital Desk - 26-Feb-21 @ 16:30\nলাইকা-দধিয়াৰ প্ৰতিটো ভূমিহীন পৰিয়ালক ১ লাখকৈ টকা ৰাজ্য চৰকাৰৰ। লাইকা-দধিয়াবাসীৰ স্থায়ী পুনৰ সংস্থাপনৰ বাবেও অসম চৰকাৰে পদক্ষেপ গ্ৰহণ কৰিছে।\nগেলুৱাত ভয়ংকৰ পথ দুৰ্ঘটনা! শিলভৰ্তি ট্ৰেক্টৰৰ তলত সোমাল চালক\nঅসম Time8 Webdesk - 26-Feb-21 @ 16:06\nচিচিবৰগাঁও চাৰিআলিৰ সমীপৰ গেলুৱাৰ ১৫ নং ৰাষ্ট্ৰীয় ঘাইপথত আজি দুপৰীয়া সংঘটিত হয় এক ভয়ংকৰ পথ দুৰ্ঘটনা । শিলভৰ্তি...\nহাটশিঙিমাৰীৰ কুকুৰমাৰাত ভয়ংকৰ পথ দুৰ্ঘটনা!\nঅসম Dilwar Hussain Milon Milon - 26-Feb-21 @ 15:57\nদক্ষিণ শালমাৰা মানকাচৰ জিলাৰ কুকুৰমাৰাত আজি শিল ভৰ্তি এখন ট্ৰাক দুর্ঘটনাগ্ৰস্ত হৈ চালক সহ দুজন লোক আহত হয়। উল্লেখযোগ্য...\nগায়ক বিপিন চাওদাঙক বৰ্জন সদৌ ডিব্ৰুগড় ছাত্ৰ সন্থাৰ\nঅসম Hiranya Borah - 26-Feb-21 @ 15:49\nগায়ক বিপিন চাওদাঙক বৰ্জন সদৌ ডিব্ৰুগড় ছাত্ৰ সন্থাৰ। এতিয়াৰে পৰা সংগঠনটোৰ কোনো অনুষ্ঠানতে তেওঁ সংগীত পৰিৱেশন কৰিব নোৱাৰে।\nবালাকোট এয়াৰ ষ্ট্ৰাইকৰ ২ বছৰ! পাকিস্তানৰ মাটিত প্ৰৱেশ কৰি ভাৰতীয় বায়ু সেনাই দিছিল প্ৰত্যুত্তৰ\nৰাষ্ট্ৰীয় Time8 Webdesk - 26-Feb-21 @ 15:02\n২৬ ফেব্ৰুৱাৰী দিনটো ভাৰতৰ বাবে অতি গুৰুত্বপূৰ্ণ। কিয়নো এই দিনটোতেই ২০১৯ চনত ভাৰতীয় বায়ুসেনাৰ যুঁজাৰু বিমানে পাকিস্তানৰ বালাকোটত সন্ত্ৰাসবাদীক আক্ৰমণ অৰ্থাত এয়াৰ...\nশাসনৰ বাঘজৰী হাতত লৈয়ে এক্সন জো বাইডেনৰ, চিৰিয়াত সন্ত্ৰাসবাদীৰ ওপৰত আক্ৰমণৰ নিৰ্দেশ, ১৭ৰ মৃত্যু\nআন্তঃৰাষ্ট্ৰীয় Time8 Webdesk - 26-Feb-21 @ 14:56\nআমেৰিকাৰ ৰাষ্ট্ৰপতি জো বাইডেনৰ শাসনৰ কাৰ্যভাৰ আৰম্ভ হোৱাৰ পিছতে দেখুৱাইছে আক্ৰমণাত্মক ৰূপ। শাসনৰ বাঘজৰী হাতত লৈয়ে এক্সন জো বাইডেনৰ। চিৰিয়াত সন্ত্ৰাসবাদীৰ ওপৰত...\nপিতৃৰ কামনাৰ বলি নাবালিকা! ৰফিকুলে স্বীকাৰ কৰিলে লকডাউনৰ সময়ৰ পৰাই ধৰ্ষণ কৰাৰ কথা\nঅসম Maidul Islam - 24-Feb-21 @ 13:03\nপিতৃৰ কামনাৰ বলি নাবালিকা! ৰফিকুলে স্বীকাৰ কৰিলে লকডাউনৰ সময়ৰ পৰাই ধৰ্ষণ কৰাৰ কথা বৰপেটা জিলাৰ হাউলী চহৰত সংঘটিত হৈছে সভ্য সমাজক লজ্জানত কৰা এক ঘটনা ৷ সতীয়া পিতৃৰ হাতত...\nদীৰ্ঘদিন ধৰি ৯ বছৰীয়া নাবালিকাক যৌন নিৰ্যাতন! আৰক্ষীৰ জালত ইমাম বাবুল আলী\nঅসম Maidul Islam - 24-Feb-21 @ 11:28\nইমামৰূপী এজন ৫০ৰো উৰ্দ্ধৰ নৰপিশাচৰ যৌন নিৰ্যাতনৰ বলি হৈছে এগৰাকী ৯ বছৰীয়া নাবালিকা । এই জঘন্য ঘটনা সংঘটিত হৈছে বৰপেটা জিলাৰ মাজদিয়াত । সৰ্থেবাৰী আৰক্ষী থানাৰ অন্তৰ্গত মাজদিয়া গাঁৱৰ এগৰাকী নাবালিকাক...\nবৰপেটাত বৰ্বৰ ঘটনা! যজম সন্তানক হত্যাৰ চেষ্টা মাতৃৰ, ১১ মহীয়া শিশুৰ মৃত্যু\nঅসম Maidul Islam - 23-Feb-21 @ 12:38\nপাৰিবাৰিক কণ্ডলৰ বাবেই যমজ সন্তানক ৰাজপথত হত্যাৰ চেষ্টা পাষাণ মাতৃৰ ৷ ৰাজপথত আচাৰি দিয়াৰ ফলত এটি ১১ মহীয়া শিশুৰ মৃত্যু ৷আনহাতে একাংশ লোকৰ তৎপৰতাত ৰক্ষা পৰে আনটো শিশু সন্তান ৷ মাতৃয়ে...\nঅসম Maidul Islam - 14-Feb-21 @ 10:23\nআৰক্ষী সঞ্চালক প্ৰধান ভাস্কৰজ্যোতি মহন্তই আৰক্ষী চাউনীত মুকলি কৰিলে আধুনিকীকৰণৰ বহু সুবিধা। বৰপেটাৰ আৰক্ষী চাউনীত মুকলি কৰিলে নতুনকৈ নিৰ্মাণ কৰা এটা ক্ৰীড়া প্ৰকল্প, স্প'ৰ্টছ কমপ্লেক্স, শৰীৰ চৰ্চা গৃহ, চিএছপি কেন্দ্ৰ ৷\nভয়ংকৰ পথ দুৰ্ঘটনা, থিতাতে নিহত ২০ বছৰীয়া যুৱক, চাৰিচকীয়াই খুন্দা মাৰিয়েই কৰে পলায়ন\nঅসম Maidul Islam - 11-Feb-21 @ 14:16\nভয়ংকৰ পথ দুৰ্ঘটনা থিতাতে নিহত ২০ বছৰীয়া যুৱক, চাৰিচকীয়াই খুন্দা মাৰিয়েই কৰে পলায়ন। বৰপেটা জিলাৰ বাৰাদিত সংঘটিত হৈছে এই পথ দুৰ্ঘটনাটো। দুৰ্ঘটনাটোত থিতাতে মৃত্যুমুখত পৰে এজন যুৱক ৷ মৃত যুৱকজন ২০ বৰ্ষীয়...\nউচ্চ শিক্ষিত আদৰ্শ কৃষক দম্পতীৰ ষ্ট্ৰবেৰীৰ খেতিৰে স্বাৱলম্বী, লাখ টকা উপাৰ্জন\nঅসম Maidul Islam - 11-Feb-21 @ 9:16\nউচ্চ শিক্ষিত আদৰ্শ কৃষক দম্পতীৰ ষ্ট্ৰবেৰীৰ খেতিৰে স্বাৱলম্বী, লাখ টকা উপাৰ্জন। নিজৰ লগতে অন্যকো দেখুৱাইছে উপাৰ্জনৰ পথ। বৰপেটাৰ সৰ্থেবাৰী কামাৰপাৰাৰ উচ্চ শিক্ষিত আদৰ্শ কৃষক দম্পতী পৰমেশ্বৰ ডেকা আৰু জয়া বৰগোহাঞি ডেকাই এইবাৰো...


কবিতা :: এটি হেৰুৱা সপোন তুমি --- প্ৰীতি বৰা\nSubmitted by প্ৰীতি বৰা on Sun, 07/24/2016 - 03:13\nযোৱা ৰাতি দেখিছিলো সপোনত তোমাক\nসেমেকা দুটি নয়নেৰে\nএপাহি ৰক্তজবা আগবঢ়াই দিছিলা তুমি মোক ।\nতোমাৰ ঢৌ তোলা সেই বাদামী চুলিটাৰিত\nনাছিল তেতিয়া জোনাকৰ স্নিগ্ধতা\nনাছিল ডাৱৰৰ চেঁচা অনুভৱবোৰ\nঠিকনাবিহীন তৰাবোৰো নিস্প্ৰভ হৈ উঠিছিল\nসিদিনা সন্ধিয়া ......\nনীলা নীলা ডাৱৰবোৰ চপৰা চপৰে খহিছিল\nতোমাৰ হৃদয়ৰ নিভৃত কোণৰ পৰা ।\nএতিয়া গভীৰ নিশা\nমোৰ উশাহবোৰ মিলি যাব খুজিছে\nএন্ধাৰৰ স'তে ।\nঘন হৈ আহিছে কলিজাৰ ভিতৰখন\nবুকুৰ চামিয়ানাবোৰ খুলকি পৰিছে নিৰৱে\nএখলপ এখলপ কৈ\nতোমাৰ দুচকুৰ মুকুতা বিচাৰি ।\nRead more about কবিতা :: এটি হেৰুৱা সপোন তুমি --- প্ৰীতি বৰা\nকবিতা :: সেই সময় সেই সমীক্ষা --- পল্লৱ কুমাৰ নাথ\nSubmitted by পল্লৱ কুমাৰ নাথ on Sat, 07/23/2016 - 07:54\nসেই সময় নিৰব আছিল আবেলিৰ দৰেই\nযাৰ বাবে ঘূণে ধৰা নাছিল সেই সময়ৰ বুকুত\nকোন সেই নাৰীৰ দৰে হৃদয়ৰ নদীৰ দৰে শৰীৰৰ\nশস্য শ্যামলা বুকুত অঁকা হালধীয়া বুটা\nসেই সময়ৰ বুকুত আছে এটি দশকৰ নিতুল ভাষ্কৰ্য্য\nশৈশৱৰ পৰা যৌৱনলৈ জীৱনৰ সমীক্ষা\nসেই সমীক্ষায়ে ইতিহাস হোৱাৰ দুখত ৰিঙিয়াই\nকলঙৰ ঘাটতো নিথৰ লাগে,পুৰণি সাঁকোডালে সাৱটি লয় অতীত\nসেই সময়ত যি আছিল\nসেই সমীক্ষাত নিৰ্ভূল বাখ্যা !\nসেই সময়, সেই সমীক্ষা\nRead more about কবিতা :: সেই সময় সেই সমীক্ষা --- পল্লৱ কুমাৰ নাথ\nকবিতা :: যৌৱন --- কৰবী ফুকন নাথ\nSubmitted by কৰবী ফুকন নাথ on Sat, 07/23/2016 - 07:38\nকোনে চতিয়ালে ?\nকোনে ৰং বুলায়\nকলিজাত মোৰ ?\nকবিতাৰ মালা গাঠি\nআমোল মোলাই ৷\nশাওনৰ এজাক বৰষুণ ৷৷\nRead more about কবিতা :: যৌৱন --- কৰবী ফুকন নাথ\nকবিতা :: আত্মানুভূতি --- প্ৰদীপ দাস\nSubmitted by প্ৰদীপ দাস on Sat, 07/23/2016 - 07:27\nপ্ৰাতঃ বেলা । আকাশত নৱ সূৰুযৰ স্থিতি । বিৰিখত কিচিৰ-মিছিৰ শব্দৰে\nজাগ্ৰত বিহংগৰ জাক । এছাটি চঞ্চল বতাহ । মৌন পদপথত নিস্তব্ধতাৰে\nনিঃসঙ্গ যাত্ৰা...। এনে পৰিৱেশত হিয়াৰ গোপন কোনত আলোড়িত হয় এক বাখ্যা\nকৰিব নোৱাৰা সুখময় অনুভূতি । বিগত দিন আৰু ৰাতিৰ মলিনতাৰে পূৰ্ণ\nক্ষণবোৰৰ বিষস্মৃতি ক্ষণিকৰ বাবে লোপ পায় । তাৰ ঠাই লয় সুখানুভূতিয়ে !\n... মই যেন এটি নৱজাত শিশু ! নতুন মোৰ প্ৰাণ , নতুন মন ... । নাই মোৰ\nঅতীত ; আতীতৰ পোৱা নোপোৱা , ভুল শুদ্ধৰ হিচাপ । সুষমামণ্ডিত বৰ্তমান আৰু\nপ্ৰাপ্তিৰ কলেবৰ লৈ ৰৈ আছে যেন সেউজীয়া ভৱিষ্যত...!\nRead more about কবিতা :: আত্মানুভূতি --- প্ৰদীপ দাস\nকবিতা :: শাওনৰ কোমল মাটিৰ পথাৰৰ স্মৃতি সোঁৱৰি --- বিষ্ণু বড়া\nSubmitted by বিষ্ণু বড়া on Wed, 07/20/2016 - 16:57\nদল মেটেকা এৰালীৰে হেন্দোলি থকা\nথপথপীয়া ক্লেদময় পথাৰৰ বুকুত\nমই সপোন ৰচিছিলোঁ\nদোকমোকালিতে শুৱা ঢাৰি এৰি\nএহাতে খেৰৰ জুমুঠিটো লৈ\nজেপজেপীয়া বৰষুণ জাকৰ স'তে\nথৰক- বৰক খোজেৰে চিকুণ আলিটো পৰা\nবাঁহতলীয়া জেকা আলিটোৰে\nপথাৰলৈ ঢাপলি মেলিছিলোঁ\nভাষাৰে বুজাব নোৱাৰা\nশাওনীয়া পথাৰৰ বতৰা\nমাথোঁ বুকুত বাজি আছে সেই অনুৰাগীৰ সুৰ...\nমই অনুভৱেই কৰিব পৰা নাছিলোঁ\nবিলীন হৈছিল ছাগে সকলোবোৰ কষ্ট....\nRead more about কবিতা :: শাওনৰ কোমল মাটিৰ পথাৰৰ স্মৃতি সোঁৱৰি --- বিষ্ণু বড়া\nকবিতা :: পিতাই --- ডিম্বেশ্বৰ কোচ\nSubmitted by ডিম্বেশ্বৰ কোচ on Wed, 07/20/2016 - 16:44\nইমান দুখেৰে কথা বোৰ নকবিচোন…\nদিহিঙৰ সিপাৰৰ পৰা\nচপাব পৰা নাই নাও\nতোৰ কাষলে, তোৰ দুখৰ দিনত…\nতোৰ দেহাইও নটনা হৈছে,\nনাঙলৰ মুঠিত ধৰোঁতেই হোৱা ঘাঁবোৰ\nআজিও শুকোৱা নাই তোৰ ।\nমোৰো কঁকালৰ বিষটোৱে\nকেতিয়াবা বৰকৈ ধৰে…\nহাতুৰী মুঠিত ধৰোঁতে ধৰোঁতে\nআঙুলিবোৰ ক্ষয় গ'ল,\nসুখৰ চকুলো বোৰ\nআঙুলিৰ ফাঁকেৰে সৰে ।\nদুখ লগাকৈ কথাবোৰ নকবি,\nতই দুখ পালে মইও দুখ পাওঁ ।\nRead more about কবিতা :: পিতাই --- ডিম্বেশ্বৰ কোচ\nকবিতা :: ৰোৱনি --- দীপংকৰ শৰ্মা\nSubmitted by দীপংকৰ শৰ্মা on Fri, 05/27/2016 - 15:33\nতেওঁ অহাৰ বাটত\nশাওণৰ মেঘ জিৰ জিৰ কৈ নামি\nসাৱতি লৈছিল সেউজীয়াক ৷\nনাঙলৰ মৈথুনত অন্তঃসত্বা সময়ে\nএজাক সৰল বতাহ\nতেওঁ অহাৰ বাবেই ৷\nতেওঁ মোৰ আই\nযাৰ নখৰ চুক বিষাইছিল\nসৃষ্টিৰ আনন্দত ৷\nRead more about কবিতা :: ৰোৱনি --- দীপংকৰ শৰ্মা\nকবিতা :: বৃদ্ধ নগৰ --- ময়ূৰকৃষ্ণা ফুকন\nSubmitted by ময়ূৰকৃষ্ণা ফুকন on Fri, 05/27/2016 - 15:28\nঅভাৰকোট, চিগাৰেট আৰু এটা সুহুৰি\nমাতালতাত ভৰ দি তেওঁ\nনিৰ্বিঘ্নে বিচাৰি ফুৰে\nছায়াময় ৰঙীণ ৰাতিৰ চিঞৰত\nনে, সুউচ্চ বিলাসী মনৰ\nশেলুৱৈৰ আঁৰত হেৰাল\nমাটিৰ পুৰাতন প্ৰেয়সী.....\nRead more about কবিতা :: বৃদ্ধ নগৰ --- ময়ূৰকৃষ্ণা ফুকন\nকবিতা :: ভালপোৱাৰ বিশেষ দিন --- শেখৰ ভট্ৰাচাৰ্য\nSubmitted by শেখৰ ভট্ৰাচাৰ্য on Fri, 05/27/2016 - 15:21\nবহুতো অপেক্ষাৰ পিছত\nতোমাৰ লগত মোৰ\nপ্ৰেমৰ অধ্যায় আৰম্ভ হৈছিল ।\nতুমি মোৰ ওচৰত\nভালপোৱাৰ বাবে এটা\nবিশেষ দিন বিচাৰিছিলা ।\nসেইদিনটো হ’ল অহাকালি\nতোমাৰ সৈতে ফুৰিবলৈ\nযাম মই অচিন ঠাইলৈ ,\nয’ত তোমাৰ আৰু মোৰ\nবাহিৰে কোনেও নাথাকিব ।\nহাতত হাত ধৰি যাম দুয়োজনে,\nচকুত চকু থৈ মধুময়\nপ্ৰেমৰ কথা পাতিম\nহেৰাই যাম সপোনৰ সাগৰত ,\nউৎকণ্ঠাবোৰে ডোঙা বান্ধে মনত ।\nৰায়ডাক নদীৰ পাৰৰ\nবতাহ জাকে উজাই আহি\nতোমাৰ শাৰীৰ আঁচল উৰুৱাব ।\nধূলিকনাই উৰুৱাই নিব\nRead more about কবিতা :: ভালপোৱাৰ বিশেষ দিন --- শেখৰ ভট্ৰাচাৰ্য\nকবিতা :: নৈ --- দীপংকৰ শৰ্মা\nSubmitted by দীপংকৰ শৰ্মা on Wed, 05/18/2016 - 04:11\nতোমাৰ নিৰবধি গতি\nপলসুৱা চেতনাত উজলে\nচহা জীৱনৰ সপোন,\nদুখনী হৃদয়ৰ গৰাকী\nএকেই অনুভৱ একেই চেতনা ।\nতোমাৰ উৰ্বৰতাত প্ৰাণ ঢালিলে\nশ্যামলী কলিজাত তোমাৰ\nআৰ্যৰ গৌৰৱে হেম্বেলিয়াই ।\nজ্ঞানৰ গৰিমা আঁকিবলে\nতোমাৰ হৃদয়ত গজিল পেপিৰাছ\nসভ্যতাৰ ধ্বজা উৰুৱাই ,\nসৌন্দৰ্যৰ হ'ল মহা আয়োজন ।\nকত যুগৰ ক্লেদ কঢ়িয়াই\nবৈ থাকা ভাগীৰথি\nসজাবলে পূণ্য বসূন্ধৰা ।\nRead more about কবিতা :: নৈ --- দীপংকৰ শৰ্মা\nকবিতা :: বৰষুণত এখন মুখ --- ময়ূৰকৃষ্ণা ফুকন\nSubmitted by ময়ূৰকৃষ্ণা ফুকন on Sat, 05/14/2016 - 16:48\nখিৰিকিৰ সিপাৰে যেতিয়া\nনেদেখি জোন..টোপ টোপ বৰষুণ\nবহুদিনৰ কথা ,\nতেতিয়াও বৰষুণত আছিল একেই নুবুজা গান\nআজিৰ দৰেই চিপ্ চিপিয়া অনুৰাগৰ দুবৰি\nএতিয়া মেলা খিৰিকি জপাই\nসিপাৰত এৰিছো চিনাকী সুৰ,\nবুজি নুবুজি আমনি লাগে\nবৰষুণত কিয় তিতে হৃদয়ৰ গোপন চোতাল\nনিবিচাৰিও কিয় সজতনে কঢ়িয়াও\nবৰষুণত এখন মুখ...\nRead more about কবিতা :: বৰষুণত এখন মুখ --- ময়ূৰকৃষ্ণা ফুকন\nSubmitted by কবিৰঞ্জন দাস on Tue, 05/10/2016 - 17:27\nনিৰৱ নিশব্দ ৰাতিটো কাতিহৈ পৰি আছে মোৰ শেতেলীত\nবাৰিষাৰ বৰষুণ জাকে পানীপোতাত হাঁহি আছে\nজোনজনীৰ শেতাঁ হাঁহি\nচাবযে নোৱাৰি কিমানযে বিষাদৰ চকুপানী বৈছে\nবাৰীৰ চুকৰ পুখুৰীত দুটি ভেকুলীয়ে প্ৰণয়ৰ গীত জুৰিছে\nবাৰিষা ঋতুৰ মিলন সংগীত চাৰিওফালে শুনিছোঁ ;\nযদিওবা আন্ধাৰ এতিয়া !\nRead more about কবিতা :: বাৰিষাৰ গান --- কবিৰঞ্জন দাস\nকবিতা :: বসন্তৰ ৰাতি --- শেখৰ ভট্ৰাচাৰ্য\nSubmitted by শেখৰ ভট্ৰাচাৰ্য on Sun, 05/08/2016 - 16:31\nআজি বসন্তৰ আকাশত\nৰঙা তেজৰ ঢৌ\nসাৰে আছো মই\nসাৰে আছে বকুল পাহি\nনিৰ্জন ৰাতিত ভাহি আহিছে\nএটি কৰুণ বাঁহীৰ সুৰ\nএই সুৰে মোক\nবলীয়া কৰি তোলে\nকোনে আন্ধাৰ ৰাতিত\nবজাই বাঁহী ?\nRead more about কবিতা :: বসন্তৰ ৰাতি --- শেখৰ ভট্ৰাচাৰ্য\nকবিতা :: ৰ’দ --- মন্জুষা দেৱী\nSubmitted by মন্জুষা দেৱী on Sat, 05/07/2016 - 04:34\nবেলিৰ অঙঠা ৰ’দ\nবাহিৰত প্ৰকৃতিৰ নঙঠা ৰূপ\nফাগুণৰ তাচ্ছল্যপূৰ্ণ মন\nবাহিৰে ৰ’দৰ জুই\nবুকুত মোৰ অঙঠাৰ জুই\nপ্ৰতিশোধ লবলৈ জ্বলি আছে হিয়া\nৰ’দৰ উত্তাপত জ্বলিছে দেহা ।\nৰ’দ বৰষুণ বতাহৰ কোবত\nলাঞ্চিতা হ’ল আকাশ\nআকাশৰ দুখত প্ৰকৃতিৰ হৈছে বিনাশ\nRead more about কবিতা :: ৰ’দ --- মন্জুষা দেৱী\nSubmitted by সত্যম কুমাৰ চাহু on Sat, 05/07/2016 - 04:25\nচেনাই ঐ তই আহিবি দেই\nশোঁৱনশিৰিৰ সেই পাৰ ঘাটলৈ\nতইযে মোক ভাল পোৱাৰ পাছত\nপ্ৰথম বিহুৱান খন দিছিলি\nইজনে সিজনৰ চকুলৈ চায় থাকোতেই\nগমেইযে পোৱা নাছিলো\nদুপৰিয়াৰ বেলি গই গধুলি হ’ল বুলি\nচেনাই ঐ কেৰেলাত থাকিলেও\nতোক সদায় মনত ৰাখো ঐ\nকোম্পানিৰ কামত যোৱাৰ আগত আৰু পাছত\nজাননে তই দিয়া বিহুৱান খন\nএবাৰ চুমি যাও সদায়\nমোৰ কলা দুওঠেৰে\nযোৱাবাৰ বিহুত নগলোযে\nতই বেয়া পাইছ মই জানো\nকিন্ত্ত কোম্পানিৰ চাকৰিযে\nকি কৰিবি ক\nমালিকে জাবলৈয়ে নিদিলে\nএইবাৰ তই চিন্তা নকৰিবি\nRead more about কবিতা :: বিহুৱান --- সত্যম কুমাৰ চাহু\nকবিতা :: ব্যৰ্থ প্ৰেমিকৰ অ-কবিতা --- সাগৰ সঞ্জীৱ\nSubmitted by সাগৰ সঞ্জীৱ on Sat, 04/23/2016 - 13:04\nহেল্লো মিছ নীলনয়না !\nএদিন তোমাক হেৰুৱাই\nমই যন্ত্ৰণাত চটফটিয়াইছিলো,\nআমাৰ ভালপোৱাৰ সমাধি দেখি ।\nআৰু তুমি হাঁহি হাঁহি\nমোৰ সমাধিত ফুল চটিয়াইছিলা ।।\nRead more about কবিতা :: ব্যৰ্থ প্ৰেমিকৰ অ-কবিতা --- সাগৰ সঞ্জীৱ\nSubmitted by সাগৰ সঞ্জীৱ on Fri, 04/15/2016 - 17:48\nআজি জোনবাইৰ স'তে কথা পাতিম\nজোনাকৰ স'তে উমলিম\nএই নিৰিবিলি সন্ধিয়াটি.....\nসেয়েহে জোনাকৰ দেশলৈ বাট বুলিছো\nঅকণমান আশাৰ ৰেঙণি বিছাৰি ।।\nকিন্তু নীলা আকাশখন এতিয়া\nকলা ডাৱৰে আৱৰিছে,\nসিহতেওঁ মোলৈ চাই হাঁহিছে ,\nদুখৰ ধূলিকণাবোৰ উৰুৱাই\nবতাহজাকেওঁ যেন মোকেই আৱৰি ধৰিছে,\nউশাহ ল'ৱ নোৱাৰাকৈ;\nঅসহায় অনুভৱ হৈছে ।।\nRead more about কবিতা :: জোনাকৰ সপোন --- সাগৰ সঞ্জীৱ\nSubmitted by কবিৰঞ্জন দাস on Mon, 04/11/2016 - 16:23\nকেতিয়াবা ভাব হয় মই কিয় জীয়াই আছোঁ\nকিমানবাৰ মৰিছোঁ কিমানবাৰ জী উঠিছোঁ\nনিজৰ বাবে জীয়াই থকাটো কিমান কষ্টকৰ\nকোনে বুজি পাব\nযি হ'ম বুলি ভাবিছিলোঁ\nযি কৰিম বুলি ভাবিছিলোঁ\nহৈ নুঠিল গৈ চোন\nআগুৱাই যাওঁতে যাওঁতে\nকিমানযে ভৰিৰ নখ চিঙিল\nমোৰ ভাগত সদায় পিছল ৰাস্তাটোহে পৰিল\nধুৱলি কুৱলি দূৰৈৰ পাহাৰ\n''য'তে ৰাতি ততে কাটি'' -\nকথাষাৰ মৰ্মে মৰ্মে বুজিছোঁ\nআৰু কি জানে - এই ভোকাতুৰ পেটতো সিয়ো মোক লগ নেৰে\nএইটো নথকাহেতেন !\nমানুহৰ জীৱনত আশা বোলে বহুত থাকে, হয় কথাটো\nRead more about কবিতা :: নভবা কথাবোৰ --- কবিৰঞ্জন দাস\nকবিতা :: ব'হাগ --- প্রদীপ দাস\nSubmitted by প্ৰদীপ দাস on Sat, 04/09/2016 - 14:22\nব'হাগ বিনন্দীয়া ৰূপ ;\nকুঁহিপাতত আশাৰ সপোন ।\nতোৰ কজলা চকুত\nনাসানিবি ওঁঠত ব্ৰেণ্ডেদ লিপিষ্টিক ...\nব'হাগে লাজ পাব !\nটোপাই বুৰ মৰাদি\nকুলিটোও আঁতৰি যাবগৈ\nসেউজীয়া আঁচল গুছাই\nপ্ৰকৃতিও নঙঠা হ'বগৈ ...।\nবাৰিষাৰ বৰষুণত তই তিতা নাই\nহাতত তোৰ ফুলাম ছাটি ।\nযৌৱনৰ বৰষুণত তই তিতিছ\nগাৰ হালধীয়াবোৰ অকপটে বিলাই দিছ ...।\nRead more about কবিতা :: ব'হাগ --- প্রদীপ দাস\nকবিতা :: তোমাৰ প্ৰেমত পৰিছো নেকি ? --- সাগৰ সঞ্জীৱ\nSubmitted by সাগৰ সঞ্জীৱ on Sat, 04/09/2016 - 14:10\nপ্ৰেমত পৰিছো নেকি ?\nহয়! তুমি ঠিকেই শুনিছা....\nমই তোমাৰ প্ৰেমত পৰিছো নেকি ?\nকিন্তু কিয় ? ময়ো নাজানো...\nজোনাকৰ বৰষুণজাকত তিতিলে,\nপ্ৰকৃতিৰ সেউজীয়াবোৰ দেখিলে,\nRead more about কবিতা :: তোমাৰ প্ৰেমত পৰিছো নেকি ? --- সাগৰ সঞ্জীৱ\nকবিতা :: প্ৰেক্ষাপট --- ধনঞ্জয় কুৰ্মী\nSubmitted by ধনঞ্জয় কুৰ্মী on Fri, 04/08/2016 - 17:56\nসময় এতিয়া উৰণীয়া সেতু\nবিনা দ্বিধাই দ্ৰুত আগবাঢ়িছে\nআমি বিশেষ ভঙ্গীমাত চাই আছোঁ ।\nকুলাই পাচিয়ে নধৰা\nআমি বিশেষ ভঙ্গীমাত শুনিছোঁ\nসেই একেই ষাঠীৰ উৰ্ধত\nলোকেল চুলাইৰ ঠাইত বিলাতী ৰস\nদহ টকাৰ ঠাইত দহ হেজাৰ\nআমি মাথোঁ বিশেষ ভঙ্গীমাত শিক্ষিত হৈছোঁ ।\nRead more about কবিতা :: প্ৰেক্ষাপট --- ধনঞ্জয় কুৰ্মী\nSubmitted by সাগৰ সঞ্জীৱ on Thu, 04/07/2016 - 17:35\nবৰ্ষামূখৰ এটি সন্ধিয়া\nবসন্তৰ প্ৰথমটো দিন\nদিঘলীপুখুৰীৰ পাৰত অকলশৰে\nবিন্দাছ ধোৱা উৰুৱাইছো\nবৰষুণ ভালপোৱা ছোৱালীজনীৰ অপেক্ষাত ।\nআৰু মোৰ প্ৰেয়সী\nকল্পনাৰ আঁৰৰ সিপাৰত ।।\nক্ৰিং, ক্ৰিং, ক্ৰিং\nনিসংগতাই গ্ৰাস কৰা সন্ধিয়াটিত\nবৰ উৎসুকতাৰে তোমালৈ এটি ফোন ;\nচাৰিওফালৰ অন্ধকাৰ, বুকুৰ ধপধপনিয়ে\nহেচাঁ মাৰি ধৰিছে একো নুশুনাকৈ,\nএনেতে আই.ভি.আৰ. ত নাৰীৰ কন্ঠস্বৰ - ব্যস্ত!\nআস! বুকুত অকণ বিষ অনুভৱ\nব্যস্ততা ! তোমাৰ নে মোৰ ?\nRead more about কবিতা :: বৰষুণ ভালপোৱা ছোৱালীজনী --- সাগৰ সঞ্জীৱ\nSubmitted by সাগৰ সঞ্জীৱ on Wed, 04/06/2016 - 16:48\nআকৌ আহিছে ফাগুণ\nধূলিকণাবোৰ উৰুৱাই, ডেউকা মেলি,\nনষ্টালজিক কবিতাবোৰৰ সৈতে\nচন্দ নিমিলা মোৰ জীৱনলৈ ।।\nমোক বলিয়া কৰিৱলৈ,\nবিষাদৰ ৰংবোৰত মতলীয়া হৈ\nজীৱন পাহৰাৰ অভিনয় কৰাৱলৈ ।।\nমোৰ নিৰস পৃথিৱীখনত\nবসন্তৰ আগজাননী লৈ,\nপ্ৰেমৰ সুৱাস বিলাৱলৈ;\nবেইমান কলিজাটো ৰাঙলী কৰিবলৈ,\nআকৌ আহিছে ফাগুণ ।।\nRead more about কবিতা :: আকৌ আহিছে ফাগুণ --- সাগৰ সঞ্জীৱ\nকবিতা :: হেপাহৰ বৰষুণ --- মন্জুষা দেৱী\nSubmitted by মন্জুষা দেৱী on Wed, 04/06/2016 - 16:25\nমুকুতা সৰা দুপৰবোৰৰ সেউজীয়া সপোন হৈ আহিছে বৰষুণ এজাক\nপুনৰাই মোৰ হেপাহৰ বৰষুণ ।\nবৰষুণ মোৰ অনুভৱত, বৰষুণ মোৰ হৃদয়ত\nউন্মাদ বৰষুণৰ টোপাল বোৰ\nমুকুতা যেন জিলিকি উঠে ।\nবৰষুণ জাকৰ মাজত মই আৰু মোৰ উন্মনা মই\nনাচনী হৈ নাচিছো বৰষুণজাকক বুকুত সাৱটি লৈ ...\nRead more about কবিতা :: হেপাহৰ বৰষুণ --- মন্জুষা দেৱী\nকবিতা :: গুৱাহাটীত এদিন --- শেখৰ ভট্ৰাচাৰ্য\nSubmitted by শেখৰ ভট্ৰাচাৰ্য on Wed, 04/06/2016 - 16:17\nআমি গৈছিলো হালাকুৰাৰ পৰা গুৱাহাটীলৈ\nএখন ৰেলত আমি সকলো সহযাত্ৰী\nআৰু পৰিপূৰক সকলো সকলোৰে\nওৰে বাটটো আমি হাঁহিছিলো\nখাইছিলোঁ বহুতো পিঠা-বিস্কুট-কণী\nগাইছিলোঁ প্ৰেমৰ গান,\nচাইছিলোঁ ৰেলত থকা ছোৱালীবিলাক ,\nইজনে সিজনৰ ওচৰৰ পৰা\nআৰু আৱিষ্কাৰ কৰিছিলোঁ\nআমাৰ মাজত আমিয়েই\nআগতে নোপোৱা একো একোটা পৰিচয় ।\nজীৱনত প্ৰথমবাৰ গৈ পাইছিলোঁ\nএখন অপৰিচিত চহৰত ,\nউঠিছিলোঁ চিটি বাছত ,\nথিয় হৈ আছিলো লেডিজ ছীটৰ কাষত ,\nRead more about কবিতা :: গুৱাহাটীত এদিন --- শেখৰ ভট্ৰাচাৰ্য\nকবিতা :: হৃদয়ৰ ৰক্তলাল গান --- দলিল আহমেদ\nSubmitted by দলিল আহমেদ on Mon, 04/04/2016 - 17:25\nসমীৰৰ মৃদু হিল্লোলত\nফুলৰ গোন্ধ বিয়পায় হৃদয়ত,\nতেজ ৰঙা জবা নে ৰক্তলাল গানত\nতোমাৰ স্নিগ্ধ সুৰীয়া ঢৌত\nস্বৰ্গ – মৈৰ্ত আনন্দত মচগুল ।\nমৌপিয়া আৰু ভোমোৰাৰ লগত\nতোমাৰ নিৰৱ প্ৰণয়ত,\nজ্বলিছে আত্মাৰ সুৰভি ।\nচৌদিশ কৰি তুলে জীপাল,\nকাৰ, কি,ক’ত হেৰায়,\nস্মৃতি সজাগ হয়\nপ্ৰকৃতিও যেন থমকি ৰয় ।\n(ৰচনা কাল - ৪ এপ্ৰিল ২০১৬)\nRead more about কবিতা :: হৃদয়ৰ ৰক্তলাল গান --- দলিল আহমেদ\nSubmitted by শেখৰ ভট্ৰাচাৰ্য on Mon, 04/04/2016 - 17:10\nকলেজৰ ইউনিৰ্ফম আৰু\nকিতাপৰ বোজাৰ মাজত\nতুমি পাৰস্মিতা শৰ্মা ।\nমায়াভৰা দুচকুত মানুহ\nলগৰীয়াৰ উচ্ছৃংখল হাঁহিৰ মাজতো\nএডাল ৰঙা ৰঙৰ ছাতি লৈ\nআনৰ দৰে খট খট কৰি\nহিলৰ শব্দ নুতুলিলেও\nতুমি উপভোগ কৰা\nএহাতত সময়ৰ হিচাপ\nআনটো হাতত অসমীয়া অৰ্নাছৰ কিতাপখন\nতোমাৰ সুগন্ধ ।\nঅকল সোনালী চুলিকোছা\nএৰি দি ,\nRead more about কবিতা :: তুমি পাৰস্মিতা শৰ্মা --- শেখৰ ভট্ৰাচাৰ্য\nSubmitted by প্ৰভাকৰ শৰ্মা নেওগ on Sat, 04/02/2016 - 14:46\nমন গহনত ৰিণি ৰিণি জ্বলি থাকাঁ তুমি\nএটি শিখা হৈ ।\nতোমাক বিচাৰি পোৱাৰ উচ্চাকাংখা মোৰ নাই।\nতথাপিও থাকিব বিচাৰোঁ তোমাতে বিলয় হৈ।\nএটি ঘনঘোৰ নিশাৰ পথদৰ্শা হৈ তুমি জ্বলি উঠাঁ যেন মোৰ মনত\nপুৱতি ফেঁচাৰ ৰুণ হৈ ধৰা দিয়াঁ যেন তুমি মোৰ দুৰ্বাৰ নিশাত\nএচাটি মৰমৰ মলয়াৰে সাৱতি ধৰি মোৰ ক্লান্ত মন\nশীতৰ নিশাত দুৰণিৰ উম যেন তোমাক খামুচি ধৰিব খোজোঁ বুকুৰ মাজত-\nজ্বলি থাকাঁ যেন তুমি মোৰ মনত\nসেই শিখা হৈ ।\nRead more about কবিতা :: প্ৰাৰ্থনা --- প্ৰভাকৰ শৰ্মা নেওগ\nSubmitted by ৰতন ভট্টাচাৰ্য on Sat, 04/02/2016 - 14:30\nমই তোমাৰ কথাই ভাবি আছো\nতুমি যে মোক স্নিগ্ধ জোনাকভৰা\nতুমি নামি আহিছা\nএটুপি মিঠা বৰষুণৰ দৰে\nহৃদয়ৰ নিভৃতি কোনত\nমই তোমাক আলফুলে ৰাখিব খুজিছিলো\nকিন্তু হঠাতে তুমি ক’ত হেৰাই গলা.....\nএতিয়া যে মই যন্ত্রনাপ্রীত\nমোৰ জীৱনলৈ আগ বাঢ়িছো\nতুমি মোক কৈছিলা\nতৰাবোৰ যে ইমান তিৰবিৰাই\nকিন্তু মই দেখো অকলশৰীয়া সাগৰৰ দৰে হৈ গৈছো\nনীলা নীলা বেদনাই মোক\nখামুচি ধৰিছে ঢৌ হৈ\nতথাপিও মই বহি আছো\nৰাতিপুৱা হ’বলৈ ধৰিছে\nRead more about কবিতা :: নীলা নীলা বেদনা --- ৰতন ভট্টাচাৰ্য\nকবিতা :: আইৰ নাঙঠ বুকুত ভোকৰ উঁইহাফলু --- দাদুল ভূঞা\nSubmitted by দাদুল ভূঞা on Fri, 04/01/2016 - 18:05\nসেইদিনাখন আয়ে কান্দো বুলিও কান্দিব পৰা নাছিল\nআলিটোৰ সিপাৰে তেতিয়া সূৰুযে মেলানি মাগিছিল\nকৰ পৰা জানো বতাহ এজাক আহি\nখুলি পেলাইছিল আইৰ বুকুৰ আঁচল\nআইৰ বুকুৰ তলত লুকাই আছিল শুকান কামিহাড়\nআৰু ভোকৰ লেলাউটিত লুকাইছিল লাজ আৰু সময়\nআলিকেকুৰিটোতে আই বাগৰি পৰিছিল\nভোকাতুৰ কুকুৰ এজাক সান্ধ্যভ্ৰমনত আহি থমকি ৰৈছিল\nআৰু আইৰ শুকান স্তনত মুখ গুজি টোপনি গৈছিল\nআইৰ দৰে সিহঁতৰ বুকুতো প্ৰতিদিনেই গজিছিল\nRead more about কবিতা :: আইৰ নাঙঠ বুকুত ভোকৰ উঁইহাফলু --- দাদুল ভূঞা\nমুঠ পঢ়ুৱৈ সংখ্যা:2,408\nমুঠ পঢ়ুৱৈ সংখ্যা:3,068\nমুঠ পঢ়ুৱৈ সংখ্যা:2,551\nমুঠ পঢ়ুৱৈ সংখ্যা:2,324


HDFC Bankৰ বিনিয়োগকাৰীৰ বাবে আহিব ভাল খবৰ !– News18 assam\nHDFC Bankৰ বিনিয়োগকাৰীৰ বাবে আহিব ভাল খবৰ ! ১৮ জুনত বিশেষ বৈঠকত কি ভাল খবৰ আহিব পাৰে ?\n১৮ জুনত অনুষ্ঠিত হ'বলগীয়া HDFC বেংকৰ পৰিচালক মণ্ডলীৰ বৈঠকত বেংকে ৩১ মাৰ্চ, ২০২১ তাৰিখে সমাপ্ত হোৱা বিত্তীয় বৰ্ষৰ লভ্যাংশ ঘোষণা কৰাৰ সম্ভাৱনা।\nLast Updated : June 15, 2021, 16:32 IST\nশুকুৰবাৰে অৰ্থা ১৮ জুনতঅনুষ্ঠিত হ'ব HDFC বেংকৰ পৰিচালক মণ্ডলীৰ বৈঠক। মঙলবাৰে বেংক কৰ্তৃপক্ষই ঘোষণা কৰে এই কথা । এই বৈঠকত, বেংকে ৩১ মাৰ্চ, ২০২১ তাৰিখে সমাপ্ত হোৱা বিত্তীয় বৰ্ষৰ লভ্যাংশ ঘোষণা কৰাৰ সম্ভাৱনা আছে। এইচডিএফচি বেংকে কৈছিল যে ৰিজাৰ্ভ বেংকে ২২ এপ্ৰিল, ২০২১ তাৰিখে লভ্যাংশ ঘোষণাৰ প্ৰতি লক্ষ্য ৰাখি বেংকে লভ্যাংশ বিতৰণ সন্দৰ্ভত এক জাননী জাৰি কৰিছিল।\nRBIৰ অধিসূচনা কি আছিল?\nভাৰতীয় ৰিজাৰ্ভ বেংকে (RBI)এই বছৰৰ ২২ এপ্ৰিলত এটা জাননী জাৰি কৰিছিল য'ত বেংকসমূহক ২০২১ বিত্তীয় বৰ্ষৰ বাবে লভ্যাংশ পৰিশোধ ৫০ শতাংশলৈ সীমিত কৰিবলৈ আৰু কোৰোণা ভাইৰাছ সংক্ৰমণৰ এই সময়ছোৱাত সহায় কৰিবলৈ মূলধন ৰাহিৰ বিষয়েও কৈছিল। অৱশ্যে, সমবায় বেংকবোৰক ইকুইটি শ্বেয়াৰৰ লাভৰ পৰা লাভাংশ পৰিশোধ কৰাৰ অনুমতি দিয়া হয়।\nভাৰতীয় ৰিজাৰ্ভ বেংকে ২০২০ বিত্তীয় বৰ্ষত বেংকসমূহক লভ্যাংশ বিতৰণৰ অনুমোদন দিয়া নাছিল। যোৱা বছৰ এপ্ৰিলত লকডাউন আৰম্ভ হোৱাৰ পিছত আৰবিআইয়ে এই সিদ্ধান্ত লৈছিল।\nএইচ.ডি.এফ.চি. বেংকে জনাইছে যে ১৫ জুন, ২০২১ ৰ পৰা ২০ জুন, ২০২১ লৈ মনোনীত কৰ্মচাৰী আৰু সঞ্চালকসকলৰ বাবে শ্বেয়াৰ ক্ৰয় বন্ধ কৰা হ'ব যাতে কোনো ভিতৰুৱা ব্যৱসায় নহয়।\nএইচডিএফচি বেংকৰ শ্বেয়াৰ দুপৰীয়া ১২.১৩ বজাত ০.৭৫ শতাংশ বৃদ্ধি হৈ ১৪৯০.৫৫ টকাত ট্ৰেড হৈ আছিল।\nলভ্যাংশ কি হয়... এই পৰিমাণ কেতিয়া একাউণ্টলৈ আহে\nকিছুমান কোম্পানীয়ে সময়ে সময়ে তেওঁলোকৰ অংশীদাৰসকলক তেওঁলোকৰ লাভৰ অংশ দিয়ে। তেওঁলোকে লাভৰ এই অংশটো অংশীদাৰসকলক লভ্যাংশ হিচাপে দিয়ে।\nRecord Date - লভ্যাংশ ঘোষণাৰ লগতে এটা তাৰিখো ঘোষণা কৰা হয়। এই তাৰিখত কোম্পানীটোৱে ইয়াক ইয়াৰ ৰেকৰ্ড বুকত দেখে, যিটো বিনিয়োগকাৰীসকল বৰ্তমান কোম্পানীৰ শ্বেয়াৰৰ গৰাকী। অৰ্থাৎ, ৰেকৰ্ড তাৰিখলৈকে শ্বেয়াৰ থকা লোকসকলৰ একাউণ্টলৈ লভ্যাংশৰ ধন স্থানান্তৰ কৰা হয়।\nআপুনি কিমান লভ্যাংশ পাব সেইটো কোনে সিদ্ধান্ত লয়?\nকোম্পানীৰ বাৰ্ষিক সভাত কিমান লভ্যাংশ পৰিশোধ কৰিব লাগে নিৰ্ধাৰণ কৰা হয়। ইয়াক চূড়ান্ত লভ্যাংশ বুলি কোৱা হয়। যদি কোম্পানীটোৱে বিত্তীয় বৰ্ষৰ মাজভাগত লভ্যাংশ প্ৰদান কৰে, ইয়াক অন্তৱৰ্তীকালীন লভ্যাংশ বুলি কোৱা হয়। যেতিয়া কোম্পানীটোৱে বিত্তীয় বৰ্ষৰ প্ৰথম ছমাহত লাভ কৰে তেতিয়া অন্তৱৰ্তীকালীন লভ্যাংশ প্ৰদান কৰা হয়।\nFirst published: June 15, 2021, 16:32 IST\ngood newsHDFC BankInvestment and Return


২০১৯ চনৰ পদাৰ্থ-বিজ্ঞানৰ নোবেল বঁটা - গণিত চ’ৰা\n25 Nov ২০১৯ চনৰ পদাৰ্থ-বিজ্ঞানৰ নোবেল বঁটা\nPosted at 12:55h in বিজ্ঞান-প্ৰযুক্তি by হৃদয় ৰঞ্জন শৰ্মা4Comments\nযোৱা ৮ অক্টোবৰ, মংগলবাৰে ৰয়েল চুইডিছ অকাডেমী অৱ্ চায়েন্সে ঘোষণা কৰে যে এইবাৰৰ পদাৰ্থ-বিজ্ঞানৰ নোবেল তিনিজন বিজ্ঞানীলৈ আগবঢ়োৱা হ’ব। ইয়াৰে আধা অংশ জেনেভা বিশ্ববিদ্যালয়ৰ দুই অধ্যাপক মিছেল মেয়ৰ আৰু ডিডিয়াৰ কেলজক পোনপ্ৰথমবাৰৰ বাবে সৌৰজগতৰ বাহিৰত সূৰ্য্যসদৃশ তৰা পৰিভ্ৰমণ কৰি থকা গ্ৰহ (অৰ্থাৎ, বহিঃগ্ৰহ বা exoplanet) আৱিষ্কাৰ কৰা বাবে (১৯৯৫ চন), আৰু বাকী আধা অংশ প্ৰিন্সটন বিশ্ববিদ্যালয়ৰ অধ্যাপক জেমছ্ পিবলছক ভৌতিক ব্ৰহ্মাণ্ডবিজ্ঞানৰ ক্ষেত্ৰত আগবঢ়োৱা গুৰুত্বপূৰ্ণ অৱদানৰ বাবে আগবঢ়োৱা হ’ব।\nবহিঃগ্ৰহ (exoplanet) মানে কি?\nগ্ৰহ বুলিলে আমি সাধাৰণতে মহাকাশৰ সেইসমূহ বস্তুক বুজাওঁ, যিয়ে কোনো এটা তৰাৰ চৌদিশে পৰিভ্ৰমণ কৰে। কিন্তু এনে কিছুমান গ্ৰহো আছে, যিয়ে কোনো তৰাৰ চাৰিওকাষে পৰিভ্ৰমণ নকৰে। এই শ্ৰেণীৰ গ্ৰহক ‘ৰগ্ প্লেনেট’ (Rogue planet) বুলি জনা যায়। আমাৰ সৌৰজগতৰ বাহিৰৰ গ্ৰহসমূহকে ‘বহিঃগ্ৰহ’ বুলি কোৱা হয়।\nনিকোলাছ কপাৰ্নিকাছ (১৪৭৩-১৫৪৩) প্ৰথমজন বিজ্ঞানী আছিল, যিয়ে সূৰ্য্যটোক সৌৰজগতৰ কেন্দ্ৰ বুলি ধৰিছিল আৰু কৈছিল যে পৃথিৱীৰ লগতে আন গ্ৰহসমূহো ইয়াক কেন্দ্ৰ কৰিহে ঘূৰে। ই এক পৃথিৱী কঁপাই যোৱা মতামত আছিল, কিয়নো ইমানদিনে মানুহে পৃথিৱীকে বিশ্বব্ৰহ্মাণ্ডৰ কেন্দ্ৰ বুলি ভাবি আহিছিল। ষোল্ল শতিকাত ইটালীৰ দাৰ্শনিক জিঅ’ৰ্ডানো ব্ৰুনোৱেও কপাৰনিকাছৰ তত্ত্বটোক সমৰ্থন জনাইছিল। এনেদৰে লাহে লাহে মানুহৰ মনৰ পৰা পূৰ্বৰ ভুল ধাৰণা দূৰ হ’বলৈ ধৰিলে। পিছলৈ নিউটনেও ভৱিষ্যদ্বাণী কৰিলে যে সূৰ্য্যৰ নিচিনা আন তৰাসমূহৰ চৌদিশেও গ্ৰহই পৰিভ্ৰমণ কৰে। কিন্তু সেই গ্ৰহবোৰ জানো আমাৰ পৃথিৱীৰ দৰে একে? সিহঁত কিমান দূৰত আছে, বিজ্ঞানীসকলে তাৰো সঠিক উমান পোৱা নাছিল। এয়া সেই সময়ৰ কথা, যেতিয়া বিজ্ঞানীসকলে পৃথিৱীৰ বাহিৰৰ অন্য বিশ্বৰ কল্পনা আৰু সন্ধান কৰি আহিছিল।\nবহিঃগ্ৰহ আৱিষ্কাৰ কৰিবলৈ ইমান সময় লগাৰ কাৰণ:\n১৯৯৫ চনত মেয়ৰ আৰু কেলজে প্ৰথমটো বহিঃগ্ৰহ আৱিষ্কাৰ কৰিছিল, যাৰ নাম আছিল ‘৫১ পেগাছি বি’। শক্তিশালী দূৰৱীণ আৰু উপযুক্ত পদ্ধতিৰ অভাৱৰ বাবে ইয়াক আৱিষ্কাৰ কৰাত কিছু পলম হৈছিল। অন্য পদ্ধতিত “দ্বৈত তৰা” (Binary Stars) আৰু অকলশৰীয়া তৰাৰ (Isolated star) উজ্জ্বলতাৰ সামান্য পৰিৱৰ্তন পৰ্য্যৱেক্ষণ কৰা হৈছিল যদিও কোনেও ইয়াক ভালদৰে প্ৰমাণ কৰিব পৰা নাছিল। সেইবাবে জ্যোতিৰ্বৈজ্ঞানিক সমাজেও ইয়াক মানি ল’ব পৰা নাছিল। “দ্বৈত তৰা” এনে এটা প্ৰণালী য’ত দুটা তৰাই এটা কেন্দ্ৰ সাপেক্ষে পৰিভ্ৰমণ কৰে। ইয়াৰ উদাহৰণ হৈছে- Sirius, Algol, Cygnus X-1 (সম্ভৱতঃ ই এটা কৃষ্ণগহ্বৰ)। আকৌ আমাৰ সূৰ্য্যটো এটা অকলশৰীয়া তৰাৰ উদাহৰণ।\nএইক্ষেত্ৰত ভাৰতীয়ৰ অৱদান কি?\nপ্ৰথমটো “ভুল সংকেত” অন্য কোনো ঠাইৰ পৰা অহা নাছিল, আহিছিল মাত্ৰ মাদ্ৰাজৰ পৰা (এতিয়াৰ চেন্নাই)। ১৮৪৯ চনৰ পৰা ১৮৫৮ চনলৈ কাৰ্য্যভাৰ পালন কৰা কেপ্টেইন উইলিয়াম ষ্টিফেন জেকব মাদ্ৰাজ বীক্ষণাগাৰৰ (মাদ্ৰাজস্থিত “দ্য ইষ্ট ইণ্ডিয়া অৱজাৰ্ভেটৰী”) প্ৰথমজন সঞ্চালক আছিল। ইয়াৰ মাজতে ১৮৫৫ চনত এই সংকেতটো পাবলৈ সক্ষম হৈছিল, যি সংকেতে এক বিশেষ তাৎপৰ্য্য বহণ কৰিছিল।\nতেখেতে “৭০ অপিউচ্ছি” নামৰ দ্বৈত তৰাৰ ওপৰত অধ্যয়ন কৰি আছিল আৰু এই অধ্যয়নকালত দুয়োটা তৰাৰ কক্ষীয় গতিপথত কিছু পাৰ্থক্য দেখিছিল। তেওঁ তৰাটোৰ চৌদিশে ঘূৰি থকা গ্ৰহৰ বাবে এনে হোৱা বুলি কৈছিল আৰু এই সিদ্ধান্তটো “ৰয়েল এষ্ট্ৰ’ন’মিকেল চ’ছাইটি”ৰ মাহেকীয়া জাননীত প্ৰকাশ কৰিছিল।\nতেখেতৰ আৱিষ্কাৰক জ্যোতিৰ্বিদ থমাছ জেফাৰছন জেকচন ছীয়েও মানি লৈছিল। তেওঁ নিজে আনকি প্ৰমাণো কৰিলে যে এই গ্ৰহটোক তৰাৰ চাৰিওকাষে পৰিভ্ৰমণ কৰিবলৈ ৩৬ বছৰ লাগে। কিন্তু দুৰ্ভাগ্যবশতঃ তেওঁলোকৰ গণনাসমূহ ভুল বুলি প্ৰমাণিত হয়। “ভাৰতীয় জ্যোতিৰ্পদাৰ্থবিজ্ঞান প্ৰতিষ্ঠান, বেংগালুৰু”ৰ অধ্যাপক সুজন সেনগুপ্তৰ “World beyond our own” কিতাপখনত ইয়াৰ উল্লেখ পোৱা যায়। ঘটনাক্ৰমে মাদ্ৰাজ বীক্ষণাগাৰৰ পৰা “ভাৰতীয় জ্যোতিৰ্পদাৰ্থবিজ্ঞান প্ৰতিষ্ঠান”ৰ জন্ম হৈছিল।\n‘৫১ পেগাছি বি’ কেনেধৰণৰ গ্ৰহ? ই বসবাসৰ উপযোগী নে?\n‘৫১ পেগাছি বি’ হৈছে ‘পেগাছাছ’ তাৰকামণ্ডলৰ অন্তৰ্গত এটা গ্ৰহ যাৰ পৃথিৱীৰ পৰা দূৰত্ব ৫০ আলোকবৰ্ষ। ১৯৯৫ চনৰ ৬ অক্টোবৰ তাৰিখে গ্ৰহটো আৱিষ্কাৰ হোৱাৰ পিছত জ্যোতিৰ্বিজ্ঞানৰ নিয়ম অনুসাৰে ইয়াৰ নাম ‘৫১ পেগাছি বি’ ৰখা হৈছিল। গ্ৰহটোৰ আকাৰ বৃহস্পতি গ্ৰহৰ আধা হোৱা বাবে ইয়াৰ নাম ‘Dimidium’ও (ইয়াৰ অৰ্থ দুইভাগৰ এভাগ) ৰখা হৈছিল। গ্ৰহটো মূলতঃ গেছেৰে গঠিত বাবে ইয়াক ‘গেছ জায়েন্ট’ আখ্যা দিয়া হয়। ৫১ পেগাছি বিক নিজৰ কক্ষপথত এপাক মাৰিবলৈ ৪ দিন লাগে। গতিকে গ্ৰহটো মানুহৰ বসবাসৰ বাবে উপযোগী নহয় বুলি ক’ব পাৰি।\nবৰ্তমানলৈ কিমান বহিঃগ্ৰহ আৱিষ্কাৰ হৈছে?\nনাছাৰ বহিঃগ্ৰহ সম্পৰ্কীয় লেখাগাৰৰ মতে, ২০১৯ চনৰ ১০ অক্টোবৰলৈ ৪০৭৩টা বহিঃগ্ৰহ আৱিষ্কাৰ কৰা হৈছে। বৰ্তমান সময়ত এই বহিঃগ্ৰহসমূহ ভূ-স্থিত দূৰৱীণৰ উপৰি কেপলাৰ মহাকাশ দূৰৱীণেও সন্ধান কৰি আছে।\nজেমছ্ পিবলছৰ আৱিষ্কাৰ:\nমহানাদ বিস্ফোৰণৰ সময়ত, অৰ্থাৎ আজিৰ পৰা ১৩.৮ বিলিয়ন বছৰ আগতে আমাৰ বিশ্বব্ৰহ্মাণ্ডখন কেনেকুৱাধৰণৰ আছিল, সেয়া কোনেও ভালদৰে নাজানে। কেৱল তত্ত্বসমূহৰ বিশ্লেষণৰ পৰা গম পোৱা হৈছে যে আগতে ই অতি উষ্ণ আৰু অস্বচ্ছ কণিকাৰ এটা সংমিশ্ৰণ আছিল। মহানাদৰ ৪,০০,০০০ বছৰ পিছত বিশ্বব্ৰহ্মাণ্ডখন কালক্ৰমত ঠাণ্ডা হ’বলৈ ধৰে আৰু ক্ৰমান্বয়ে বাঢ়ি যাবলৈ ধৰে। ধীৰে ধীৰে ই স্বচ্ছ হ’বলৈ ধৰাত ইয়াৰ মাজেৰে পোহৰ সৰকিব পৰা হয়। মহানাদ বিস্ফোৰণৰ পিছতে হোৱা প্ৰচণ্ড বিকিৰণৰ অৱশেষৰূপে আজিও সাক্ষী হৈ ৰৈছে “মহাকাশীয় সূক্ষ্মতৰংগ পশ্চাদভূমি” (Cosmic Microwave Background বা চমুকৈ CMB)। ক্ৰমশঃ বিশ্বব্ৰহ্মাণ্ডখনৰ লাহে লাহে প্ৰসাৰণ ঘটিছে আৰু ই ঠাণ্ডা হৈ গৈ আছে। ফলত সূক্ষ্মতৰংগ পশ্চাদভূমিৰ বৰ্তমান উষ্ণতা মাত্ৰ ২ কেলভিনৰ (অৰ্থাৎ -২৭১°চেন্টিগ্ৰেড) আশে-পাশে ৰৈছে।\nসূক্ষ্মতৰংগৰ (Microwave) তৰংগদৈৰ্ঘ্য মিলিমিটাৰ পৰিসৰৰ, যিটো দৃশ্যমান পোহৰৰ তুলনাত বেছি। মহাকাশীয় পশ্চাদভূমিৰ পোহৰ এইটো পৰিসৰত থকাৰ কাৰণ হৈছে – ব্ৰহ্মাণ্ডখন ক্ৰমান্বয়ে প্ৰসাৰণ ঘটাৰ লগে লগে পোহৰৰ তৰংগদৈৰ্ঘ্যৰো প্ৰসাৰণ ঘটিছিল। সূক্ষ্মতৰংগ বিকিৰণ অদৃশ্য পোহৰ। ১৯৬৪ চনত আমেৰিকান জ্যোতিৰ্বিজ্ঞানী আৰ্ন’ পেনজিয়াছ আৰু ৰবাৰ্ট উইলছনে ইয়াক প্ৰথম ধৰা পেলাইছিল আৰু এই আৱিষ্কাৰৰ বাবে ১৯৭৮ চনত নোবেল বঁটাও পাইছিল।\nপিবলছে উপলব্ধি কৰিছিল যে মহাকাশীয় সূক্ষ্মতৰংগ পশ্চাদভূমিৰ (CMB) উষ্ণতাৰ পৰিৱৰ্তনৰ পৰা পোৱা তথ্যসমূহৰ পৰা কিমান পদাৰ্থ এতিয়ালৈকে মহানাদত সৃষ্টি হৈছে, তাক নিৰ্ণয় কৰিব পৰা যাব। তেখেতে দেখিছে যে পোহৰে পদাৰ্থসমূহ সৃষ্টি কৰাত এক বিশেষ ভূমিকা পালন কৰিছে, যাক আমি বৰ্তমান তাৰকাপুঞ্জৰূপে দেখোঁ। এইটো অতি মহত্বপূৰ্ণ আৱিষ্কাৰ আছিল।\nপিবলছৰ এই আৱিষ্কাৰটোৱে বিশ্বতত্ত্বৰ (cosmology) এটা নতুন অধ্যায়ৰ সৃষ্টি কৰিছিল। বহুতো প্ৰশ্ন যেনে – বিশ্বব্ৰহ্মাণ্ডখনৰ বয়স কিমান? ইয়াৰ ভৱিষ্যৎ কি? কিমান পদাৰ্থ আৰু শক্তি ইয়াত নিহিত হৈ আছে? এই সকলোবোৰৰ উত্তৰ আমি “মহাকাশীয় সূক্ষ্মতৰংগ পশ্চাদভূমি”ৰ পৰিৱৰ্তনৰ বিষয়ে অধ্যয়ন কৰি জানিব পাৰোঁ।\nকৃষ্ণ পদাৰ্থ আৰু জন পিবলছ্:\nতাৰকাপুঞ্জসমূহৰ ঘূৰ্ণন গতি জুখি বিজ্ঞানীসকলে এইটো গম পাইছিল যে মাধ্যাকৰ্ষণিক আকৰ্ষণী বলৰ শক্তিত এই তাৰকাপুঞ্জসমূহ একেলগে থাকিবলৈ হ’লে আৰু কিছু ভৰৰ প্ৰয়োজন আছে। পিবলছৰ হস্তক্ষেপ নথকালৈকে এই হেৰুৱা ভৰৰ একমাত্ৰ কাৰণ নিউট্ৰিন’ কণা বুলিহে ভবা হৈছিল। কিন্তু পিবলছে এটা অজ্ঞাত কৃষ্ণ পদাৰ্থ কণিকাৰ বাবেহে এনে হোৱা বুলি কৈছিল। আমি সৰ্বমুঠ ভৰৰ মাত্ৰ এটা অংশহে দেখা পাওঁ, বেছিখিনি অংশই নেদেখোঁ। সেইবাবে এই অদৃশ্য অংশটোৰ নাম ‘কৃষ্ণপদাৰ্থ’ (Dark matter) থোৱা হৈছিল। এই পদাৰ্থ যদিও আমাৰ চাৰিওকাষে আছে, ওচৰত বা দূৰতেই নহওক কিয়; আমি ইয়াক মাধ্যাকৰ্ষণৰ দ্বাৰাহে ধৰিব পাৰোঁ। অন্য কোনো ক্ৰিয়াৰ দ্বাৰা আমি ইয়াক দেখা নাপাওঁ। কাৰণ ই পোহৰৰ লগত কোনো ক্ৰিয়া নকৰে। বিশ্বব্ৰহ্মাণ্ডৰ প্ৰায় ২৫% ভৰ এই কৃষ্ণপদাৰ্থৰ দ্বাৰাই গঠিত। বিজ্ঞানীসকলে কৃষ্ণপদাৰ্থৰ গতিবিধি পৰ্য্যৱেক্ষণ কৰিবৰ বাবে পৃথিৱীৰ বিভিন্ন ঠাইত বহুতো পৰীক্ষাগাৰ স্থাপন কৰিছে।\n১৯৩০ৰ দশকতে এডৱিন হাবলে আৱিষ্কাৰ কৰিছিল যে আমাৰ বিশ্বব্ৰহ্মাণ্ডখন ক্ৰমাগতভাৱে প্ৰসাৰণ হৈ গৈ আছে। যোৱা ১৯৯৮ চনত আন এটা কথা জানিব পৰা গ’ল। বিশ্বব্ৰহ্মাণ্ডখন কেৱল এনেয়ে প্ৰসাৰণ হোৱা নাই, ই ত্বৰিতগতিৰে প্ৰসাৰণ হৈ গৈছে। গতিকে নিশ্চয় এক অদৃশ্য শক্তিয়ে ইয়াক ত্বৰিৎগতিৰে প্ৰসাৰণ ঘটাই আছে। গণনাৰ পৰা দেখা গৈছে যে ইয়ে কৃষ্ণশক্তি, যিয়ে ভৰৰ সৈতে কোনো ক্ৰিয়া নকৰে। বিশ্বব্ৰহ্মাণ্ডখনৰ মুঠ ভৰৰ ৭০% কৃষ্ণশক্তিৰ মাজতে নিহিত হৈ আছে।\n(“দ্য হিন্দু” কাকতত প্ৰকাশিত এটা লেখাৰ আলমত৷)\nহৃদয় ৰঞ্জন শৰ্মা\nপদাৰ্থ-বিজ্ঞান বিভাগ, পূব কামৰূপ মহাবিদ্যালয়৷\nনোবেল বঁটা, পদাৰ্থ-বিজ্ঞান\nPosted at 08:58h, 26 November Reply\nPosted at 08:59h, 26 November Reply\nTooo much informative\nPosted at 22:45h, 15 January Reply\nজানিব লগীয়া কথা,পঢ়ি কিছু নজনা কথা জানিব পাৰিলো।।\nনজনা কথা শিকিলোঁ। ভাল লাগিল।


শহুৰ ধেমেলীয়া — তৃষ্ণা সোণোৱাল – ফটাঢোল\nশহুৰ ধেমেলীয়া — তৃষ্ণা সোণোৱাল\nশহুৰৰ ঘৰলৈ প্ৰথমবাৰৰ কাৰণে থকাকৈ যাব ওলাইছোঁ, বুকুখন ঢপঢপাবই দিয়কচোন। বিয়া পতা বেছিদিন হোৱা নাই, যি দুবাৰ গৈছোঁ শ্ৰীমতীৰ লগতে গৈছোঁ। এনেদৰে অকলশৰে যোৱাটো কোনো দুঃসাহসিক ক্ৰীড়াতকৈও কম নহয়, আনৰ নহলেও অন্তত মোৰ বাবে।\n-ঔ আই, আমাৰ দেতা বাঘ নে সিংহ অ। ইমান ভয় নে তোমাৰ।\nশ্ৰীমতীক পছন্দ কৰিছিলোঁ মাটিহেন ৰূপত,দুবছৰৰ দুৰ্বাৰ প্ৰেম কৰিলোঁ। সেই কেইদিন মোৰ সাংঘাতিক ৰোমাণ্টিক মন, শৰীৰত নীলিম কুমাৰ, হীৰেন ভট্টাচাৰ্যয়ো এনিটাইম প্ৰবেশ কৰি থাকে। এওঁক মানে স্বপ্নাক ছিগো ছিগো চিলাইৰ কামিজৰ কথা কওঁতেও মিচিকিয়া হাঁহিটোহে মাৰিছিল। বাৰিষাৰ ৰাতি স্বপ্নাৰ খোপাৰ বৰ্ণনা কৰি দিয়া চিঠিৰ উত্তৰো আহিছিল মাত্ৰ পাঁচশাৰী(মৰমৰ অনন্তদা আৰু ইতি আপোনাৰ স্বপ্না লগাই তিনিশাৰী হলেই)। লগ পোৱাৰ পাছতো চেপি চেপি ওলোৱা মাতৰ ওঁ আ কেইটাই পাগল কৰি দিছিল মোক।\nআঃ ইমান নীৰৱ তটিনী মধুৰ ৰাগিনী, মুঠতে এওঁৰ মাতষাৰ পাবলৈ মই ব্যাকুল হৈ থাকোঁ। বিয়াৰ এমাহৰ পাছতে নিমাতীৰ মাত শুনি মোৰ তৎ হেৰাইছিল,টুটেলী ছাৰপ্ৰাইজ যে গলৰ নলা ইমান ডাঙৰ কেনেকৈ হব পাৰে।\nমই কেং কৰিলে এওঁ ঘ্ৰেং কৰি খেদি আহে, জনাই জানে ক্ৰেং ডাঙৰ নে ঘ্ৰেং।\nএতিয়া এওঁক কোনে বুজাই শহুৰ সিংহ নে ৰাক্ষস।\nশহুৰৰ লগতে শ্ৰীমতীৰ হুকুম যেতিয়া যাবতো লাগিবই, খুলশালীৰ বিয়া ওলাইছে। একমাত্ৰ ভিনিহিয়েকটো হৈ খবৰ এটা নললেগৈ হব জানোঁ।\n-তুমিও ওলোৱা নহলে। ৰাতিটো কটাই পুৱাতে আহি দিম।\nএওঁক কৈ চালোঁ, এনেই বাৰু মাকৰ ঘৰলৈ যাবলৈ পালে ঠেং দাঙিয়েই থাকে। একে আষাৰে মানা কৰিলে, বোলে গলে সপ্তাহ চেৰেকলৈ যাব, এৰাতি থকাকৈ যোৱা মানুহ স্বপ্না শইকীয়া নহয়।\nউপায় নাই,দুয়ো একেলগে বজাৰ কেইটামান কৰিলোঁ। শাহুলৈ কাপোৰ এযোৰ, শহুৰলৈ ভালৰো ভাল চামৰাৰ ছেণ্ডেল এযোৰ আৰু বাকীবোৰলৈ লাংখা লিংখি কিবাকিবি এওঁ বান্ধি দিলে। যোৱাৰ পৰত মুখখনত বেজাৰৰ চিন দেখিম বুলি ভাবিছিলোঁ, নাই একো প্ৰতিক্ৰিয়া নাই।\nদাড়ি চুলি নিমজকৈ কটাই আনিছোঁ আখিৰ চছুৰাল ভ্ৰমন কী বাত হে। এওঁ প্ৰেছ মাৰি দিয়া পেন্ট চাৰ্টযোৰ পিন্ধি নিজকে কিবা ইন্টাৰভিউলৈ ওলোৱা যেনহে লাগিল।\n-শুনিছা, নিজকে কিবা ছোৱালী চাবলৈ যোৱা যেনহে লাগিছে দেখোন।\nজোকাওঁ বুলিয়ে মাতষাৰ দিছিলোঁ, কিন্তু শনিৰ অৱস্থান আছিল নাথাকিবলগীয়া ঠাইত। মুখখন ওফোন্দাই এওঁ পাকঘৰত সোমাল, ভাঁহি ভাঁহি আহি থাকিল ঘ্ৰেং ঘ্ৰেং শব্দ কিছুমান।\n-অ, ভনীজনীক চাবলৈ যে লৰা আহিল সেই লৈ হিংসা। নিজৰ বেলিকা নাপালে বুলি মানুহ ইমানো পেটকুলী হব নাপায়।\nতভক মাৰিলোঁ হিংসা কৰিবলগীয়া কথা কি, এইবোৰৰ লগত ধেমালি এটা কৰিব নোৱাৰি দেই। বিনাবাক্যব্যয়ে টোপোলাটো বাইকত ওলোমাই কীক মাৰিলোঁ।\n-চকৰ পৰা মিঠাই নিবলৈ নাপাহৰিবা।\nদিলে নহয় পিছফালৰ পৰা মাতষাৰ,মই উত্তৰ নিদিলোঁ।\nবেলি পৰোঁ পৰোঁ হওঁতেই ৰজাচাপৰি চক পালোঁগৈ, শ্ৰীমতীৰ ফালৰ মানুহৰ সংখ্যা বেছি। দুহাল ককায়েক-বৌক,তেওঁলোকৰ ভাগৰ চাৰিটা লৰা ছোৱালী, ভায়েক দুজন, ভনীয়েক এজনী, আকৌ শাহু-শহুৰ লগাই মুঠতে তেৰজনলৈ গণি গণি তেৰটা চিংৰা কিনিলোঁ, মই চিংৰা নাখাওঁ । দুই ডজন পেৰা আৰু আধা কেজি বেকাৰীৰ বিস্কুট কিনি পুনৰ যাত্ৰা আৰম্ভ কৰিলোঁ।\nমুনিচুনি বেলিকা, বাৰাণ্ডাত ভৰি থোৱাৰ লগে লগে কাৰেন্টটো গ’ল।বাৰাণ্ডাত কিবা এটাত ভৰি লাগি খুটুং কৈ বাজিল। এতিয়া বিদ্যুত বিভাগেই বেয়া নে মোৰ কপালখনেই বেয়া নাজানোঁ আৰু।\nএখন হাতত লেম্প এটা আনখনত টাঙোন এডাল লৈ শাহু ওলাই আহিল, মই বোলো মনতে আইমাতৃ মই জোৱাঁইহে, কুকুৰ নহয় দিয়ক।\nমৃদুকৈ কাঁহ এটা মাৰিলো গহীনত।\nশাহুৱে লাজে পালে নে কিয়ে, ওৰনিখনেৰে মুখখন ঢাকি কঁপিবলৈ ধৰিলে(হাঁহিছে যেনো লাগিল) । তলৰফালে জেকা জেকা লগাত দেখোঁ গোটেইখন পানী পানী।\n-জোঁৱাইৰ কাৰনেই আনি থৈছিলোঁ পানী বাল্টি।\nমই একো মাত নামাতিলোঁ, জলপ্ৰবেশ মানে গৃহ প্ৰবেশৰ নিয়ম বুলিয়েই ধৰি ললোঁ।\nজোঁৱাইৰ নাম শুনি গোটেই বোৰ ওলাই আহিল,আলহ দুলহ কৰি সোধা পোছা কৰিলে। চ’ৰাঘৰত বহি মই মাত্ৰ এওঁৰ খবৰবোৰ দি আছোঁ।\n-দেউতা নাই নেকি সৰু?\nসৰু মানে এওঁৰ ডাঙৰটো ভায়েক।\n-দেউতা চ’কলৈ ওলাই গ’ল।\n-জোঁৱাইয়ে ভাল পাই বুলি ছাগলীৰ মাংস অকন আনেগৈ বোলে।\nশাহুৱেও টপৰাই মাতটো দিলে, শাহুৱে মোক জোঁৱাইৰ বাহিৰে তই তুমি সম্বোধন কিয় নকৰে বুজি নাপাওঁ দেই কথাটো।\n-ইস,মোৰ লগতে আহিব পাৰিলেহেঁতেন। মই আক নেদেখিলোঁৱে নহয়।\n-হ’ব দিয়ক ভিনদেউ, অট চলিয়েই থাকে ন মানলৈকে। আহি যাব তেওঁ।\nহাত মুখ ধুই ললোঁ, বৰ গৰম ইয়াত। বিচনী ঘূৰাই ঘূৰাই বহি আছোঁ বাৰাণ্ডাত, কঠালগুটিয়া ভতিজাটো পালেহি। এওঁ কোৱামতে কঠালগুটিয়া বিৰাট খটাসুৰ, বিনা কাৰনত কাৰো ওচৰ নাচাপেই সি। পিলিক পালাকৈ ইফালে সিফালে চাই সি মোৰ কানত ফুচফুচালে,\n-অ পেহা, আপোনালৈ মিঠাই চাৰিটা আহিব।খবৰটো আগতীয়াকৈ দিলোঁ, ফিফটি পাৰ্চেন্ট এটা মোৰ। মই এইফালে পাৰ হৈ যাওঁতে আপুনি ঐ বিতু, মিঠাই খোৱা বুলি মাতি দিলে হৈ যাব।\nজোঁৱাই অবাক, এই টেটোনটো দেখোন দালালৰো ওপৰত।\nসেইমতেই কৰিলোঁ, বাকী তিনিটা পোৱালীৰ দুখৰ চাৱনীয়ে বুকুত নিবিন্ধা নহয়। পিছে বুদ্ধি যাৰ মূলুক তাৰ নীতিতহে মই বিশ্বাসী।\nবাহিৰত গলখেকাৰি মাৰি শহুৰে নিজৰ উপস্থিতি জাহিৰ কৰিলে, গলখেকাৰিৰো কি শক্তি বাহ!\nটেটোনৰ ফাইলটো লগে লগে পঢ়া টেবুলত বহিলগৈ, দুয়োজনী নবৌৱে ওৰনি টানি পাকঘৰত সোমাই পৰিল। খুলশালী কেইটাও নিজ নিজ কোঠাত সোমালগৈ, ককাইদেউ এজনো নাই পিছে ঘৰত। মই সন্ত্ৰস্ত হৈ তিনিজনীয়া চোফাখনৰ কাষৰ ছিট দুটা এনেয়ে জাৰি জোকাৰি থলোঁ।\n-অ দেউতা, বজাৰলৈ গৈছিল নেকি আপুনি?\n-দেখিছিলোঁ তোমাক, মাত দিবলৈহে নহল। আইজনীৰ খবৰ কেনে?\nশহুৰদেউতাই কিবা কিবি সুধি থাকিল, মই তলমূৰকৈ উত্তৰ দি গৈ আছোঁ। সন্ত্ৰস্ত নহম কিয় বাৰু?\nস্বপ্নাক আনলৈ ঠিক কৰা বুলি শুনি যিটোহে দম দিছিলোঁ শহুৰৰ আগত, এতিয়া মনত পৰিলেই বুকুখন চিৰিং কৰি মাৰে।\nস্বপ্নাৰ বেজাৰত ধৰা পানীটুপিৰ কৃপাত ফাপৰে খোৱা শগুন, বুঢ়া ছাগলী, নেগুৰছিঙা বান্দৰ আদিৰ দৰে অপূৰ্ব শব্দৰ কি সুন্দৰ ব্যাখ্যা দিছিলোঁ সেইদিনা শহুৰৰ মুখৰ আগত ।\nইমানবোৰ জীয়া ইনচাল্টৰ পাছতো শহুৰে একো মাত নিদি স্বপ্নাক মোলৈ দি পঠিয়াইছিল। তেনেকেই আমাৰ বিয়াখন হৈছিল, নীতি নিয়মবোৰ পাছৰ কথা।\nএতিয়া ভাবোঁ তেলেই ফাটিছিল নেকি মোৰ।\nএতিয়া যদি শহুৰে আগৰ কথাবোৰ ওলিয়াই কি অৱস্থা হব মোৰ! ভগৱানক চিন্তিছোঁ সোনকালে ৰাতিটো পুওৱাই দিয়া আৰু প্ৰভু।\n– মাইনুৰ বিয়াখন কেতিয়ালৈ পেলোৱাৰ কথা ভাবিছে দেউতা।\n-দেৰি নকৰো বুজিছা জোঁৱাই, সোনকালে দি মেলি আজৰি হোৱাৰহে কথা। নহ’লে ফুল দেখি কিমান ভেনা মাখি উৰে তুমিটো জানাই নহয়।\nমই চৰ্চৰণি খাই গ’লো, দেউতাইটো মৌমাখি বুলিও ক’ব পাৰিলেহেঁতেন। ভেনা মাখি কিয়?\n-আইজনীৰ বিয়াখন মনে বিচৰামতে পাতিব নোৱাৰিলোঁৱে এইখনেই ধূমধামকৈ পাতিম আৰু। মাৰায়ো কৈ আছে বোলে জোঁৱাই সেৱাত দিয়া পাটৰ কাপোৰ এসাজ পিন্ধিব বৰ মন গৈ আছে।\nটিঙিচকৈ খংটো উঠি আহিল, এনে লাগিল বুঢ়ীলৈ অনা কাপোৰযোৰ নলাত পেলাই অহা হলে ভাল আছিল।\nআগে জনা হ’লে নোম টেঙৰ বুঢ়াৰ ছেণ্ডেলপাটো যেন পাৰিলে ফুটাই পেলাম সোঁমাজতে। মুখখন খজুৱাইছে কিন্তু কবওটো নোৱাৰোঁ একো, ডাঙৰ জোঁৱাই যে।\nভাতৰ পাততো শান্তি নাই, খোৱাৰ মাজতে দেউতাই সুধিলে,\n-জোঁৱাই, মাংস ভাল হৈছেনে?\nলিকটিয়া চালচিটা চোবাবলৈ যত্ন কৰিলোঁ, ৰন্ধা ভাল যদিও মাংসৰ কোৱালিটি একদমেই বেয়া।\nসেইবোৰনো কওঁ কেলেই।\n-ভাল পাইছা যদি ভালেই, আজি বজাৰত মাংসৰ বৰ আকাল। বুঢ়া ছাগলীৰ মাংস হলেও যিখিনি পালোঁ লৈ আনিলোঁ ।\nশশুৰে মাংসৰ জোলত তৃপ্তিৰে শোহা এটা মাৰি কৈ উঠিল, মোৰ লিকটিয়া মাংস উফৰি সিপাৰে পৰিলগৈ। ডাঙৰ ককাইদেৱৰ মুখৰ পানী উফৰি পৰিল। বৌ, শাশু আৰু মাইনুহঁতে ইজনীয়ে সিজনীক চোৱাত লাগিছে।\nমই চকুমুদিয়ে ভাতকেইটা গিলিলো, কি কুক্ষনত বুঢ়া ছাগলীৰ নামত গালি দিছিলোঁ জানো!\nখাই উঠি টিভিৰ সন্মুখত বহিলোহি আটাইবোৰে। বুঢ়ালৈ ভীষন ভয় সোমাইছে এতিয়া মোৰ। ঠিকেই কথা পাতি থাকিব, মাজতে যিটো খোঁচ মাৰি আক্ৰমণ কৰে ঔ মোৰ কান্দিবলৈকেহে বাকী থাকেগৈ। সৰু ককাইদেৱে লাগ বান্ধ নোহোৱা প্ৰশ্নবোৰ সুধি কথাটো সলাই দিয়ে বুলিহে।\n-তোমালোকৰফালে তামোলৰ পোনত কিমান?\n-কন্ট্ৰলৰ চেনী কেইকেজিকৈ দিয়ে?\n-জিঅ নেটৱৰ্ক আগতকৈ বেয়া হ’ল।\nইত্যাদি ইত্যাদি, ময়ো ঢৌতে খৰ মাৰি উত্তৰ বোৰ দি যাওঁ। আমাৰ পিছে তামোলৰ বাৰীও নাই, বিপিএলতো নপৰো আৰু জীঅ চিমৰো গ্ৰাহক নহওঁ।\nশাহু আৰু মাইনুৱে ইতিমধ্যে বিচনা ঠিক কৰিলে, মই শুৱাটোৱে উত্তম বুলি ভাবিলোঁ। পুৱাতে ফুটিম আৰু ইয়াৰপৰা।\nগাৰুটোত মূৰটো পেলাইছোঁহে, শহুৰ পালেহিয়েই নহয়।\n-আপুনি শুৱাই নাই দেউতা।\n-এ শুম ৰবা, আমাৰ ইয়াত চুঙা বাদূলীৰ বৰ উৎপাত। আঠুৱাখন তৰিছানে নে নাই কৈ যাওঁ বোলো কথাটো। শুৱা তুমি, ৰাতিপুৱা পাতিম বাকীবোৰ কথা।\nতেওঁ গুচি গল, ইফালে বাদূলীৰ লগত আঁঠুৱাৰ যোগসূত্ৰ বিচাৰি পগলা হলোঁ মই। বুঢ়াই কাট মাৰি গৈছে হয় কিন্তু তেওঁক বাদূলী বুলিটো মই কোৱা নাছিলোঁ কেতিয়াও। তেনে কিয় কলে বাদুলীৰ কথাষাৰ?\nঠিক ঠিক, মনত পৰিছে মোৰ। বিয়াৰ পাছতে গান্ধী চছমা পিন্ধা তপামূৰীয়া শহুৰক বাদুলীৰ লগত ৰিজাইছিলো কিবা কথাত। স্বপ্নাৰ আগত কৈ হাঁহোতে তাই মুখ ওফোন্দাইছিল সঁচা কিন্তু বাপেকৰ আগত যে এইষাৰো কবহি মই সপোনতো ভাবিব পৰা নাছিলোঁ।\nকি বিভেদকামী নাৰী তুমি স্বপ্না, শপত খাই কৈছোঁ আৰু কেতিয়াও শহুৰৰ ঘৰলৈ অকলে ৰাতি থকাকৈ নাহোঁ। লাগিলে একেবাৰেই নাহিম তথাপিটো এই অপমান ভোগ নকৰোহি আৰু।\nটোপনী নাহিল আৰু মোৰ, বাহিৰ ফুৰিবলৈ ওলাই আহোঁতে কাষৰ কোঠাৰ পৰা শহুৰ শাহুৰ মাত ভাঁহি আহিল,\n-কি মানুহ হে আপুনি, প্ৰথমবাৰলৈ অহা জোঁৱাইককনো খোচ মাৰি থাকিব লাগেনে।\n-এ থহেৰ তোৰ কথা।বেটা অনন্তই এই নন্দেশ্বৰ দত্তক দম দিব আহে,দিয়েও কি বুলি? বোলে বুঢ়া ছাগলী, ফাপৰে খোৱা শগুন, চুঙা বাদুলী।\n-যি হ’ল হৈ গল, এতিয়া সি আপোনাৰ জীয়েকৰ গিৰিহঁত।\n-হেৰ মিনতি, মই ইমান অঁকৰা নহয় যে গোটেই জীৱনলৈ খোঁচ মাৰি থাকিবলৈ। এয়াই প্ৰথম এয়াই শেষ। এতিয়াই ৰং নেচালে কিহস শহুৰ হলোঁহে মই।\n-মনতে বেয়া পাই বুলিহে ভয়, আইজনীয়ে ভুগিব লাগে যদি।\n-নাপায় দে, এশিকনি দিবলৈহে আজি বুঢ়া ছাগলীৰ মাংস খুৱালোঁ। তেলাল হাঁহ এটা আনি থৈছোঁৱে দেখোন, আখিৰ ডাঙৰ জোঁৱাই প্ৰথমবাৰলৈ আহিছে ভাই!\nউহঃ মোৰ বুকুখন পাতল লাগি গল শুনি, হওঁক দিয়ক। ধুৰন্ধৰ বুলি ভাবি থকা শশুৰ যে ধেমেলীয়া ওলাল। শান্তিৰে শুব পাৰিম এতিয়া মই!\nবিচনাত পৰি ভালেপৰ হাঁহিলো বুঢ়াৰ কাণ্ডত, কি যে শহুৰটো মিলিল মোৰ কপালত।\nচিন্তামুক্ত হৈ গধূৰ টোপনি এটাৰ অন্তত পুৱা আকৌ শহুৰৰ মাততে সাৰ পালোঁ,\n-বোলো জোঁৱাই উঠিলানে? এপাক ফুৰি আহোঁ বলা। আজি শগুন দেখুৱাম তোমাক, ফাপৰে ধৰা শগুন।\n« পেখম – কাবেৰী মহন্ত\nবাপ ৰে, কি লিখিছা হে! ভাগ্য ভাল, ইমান “ধেমেলিয়া” শহুৰ নাপালো\nহাঁহিৰ কোবত চকুপানী ওলাই গৈছে ঔ\nহায়ৰে ! মোৰ ফুটা কিস্মত , •••• নেপালো নহয় এনেকুৱা “ধেমেলীয়া” চচুৰ । ___ তামাম হাঁহিলো দেই ভাল লাগিছে গল্পটি ।\nবৰ ৰস পালোঁ। ইমান ভাল লাগিল। এনেকুৱা শহুৰ পোৱাও ভাগ্য।\nকি জমনি চচুৰ !\nবৰ ৰস পালো দেই …


উপেক্ষাৰ অলিখিত কাহিনী; জয়ন্ত, দীপাংকৰ, কল্পনা, তৈবুন নিচাক কোনে মনত ৰাখে? - Olympia Sports\nHomeNewsউপেক্ষাৰ অলিখিত কাহিনী; জয়ন্ত, দীপাংকৰ, কল্পনা, তৈবুন নিচাক কোনে মনত ৰাখে?\nঅসমৰ ক্রীড়াক্ষেত্ৰলৈ নতুন বসন্ত আহিছে। সাহিত্য, সংস্কৃতি, ৰাজনীতি, অৰ্থনীতিৰ লেখীয়াকৈ এতিয়া দৈনন্দিন চর্চাত স্থান পায় ক্ৰীড়াৰ প্ৰসংগয়ো। ক্রীড়াৰ প্ৰতি অসমীয়াৰ মনোভাৱ যেন ক্ৰমাৎ সলনি হৈছে। গুৱাহাটী পাৰ কৰি ক্রীড়াকেন্দ্ৰিক চৰ্চা এতিয়া বিয়পি পৰিছে অসমৰ গাঁও-ভূঞে। অসমত ক্রীড়াৰ এই সামগ্ৰিক উত্তৰণত বিশেষকৈ দুটা ঘটনাৰ ব্যাপক প্ৰভাৱ পৰিলক্ষিত হয়। ২০১৮ত ফিনলেণ্ডত অনুষ্ঠিত অনুর্ধ ২০ বিশ্ব এথলেটিক চেম্পিয়নশ্বিপত হিমা দাসৰ স্বৰ্ণ জয় তথা টকিঅ’ অলিম্পিকত লাভলীনা বৰগোঁহাইৰ ব্ৰঞ্জ বিজয়ে বহু অসমীয়াৰ মানসিকতাকে সলনি কৰি পেলালে। এক কথাত এই দুই পৰিঘটনাই অসমৰ ক্ৰীড়ালৈ কঢ়িয়াই আনিলে নৱ-জাগৰণ।\nইয়াৰ পিছতে আহে যোৱা কেইটামান বছৰত অসমত ক্রীড়াই লাভ কৰা চৰকাৰী পৃষ্ঠপোষকতাৰ কথা। ২০০৭ চনত ৰাষ্ট্ৰীয় ক্রীড়া আয়োজনৰ আলম লৈ অসমে লাভ কৰা বৃহৎ আন্তঃৰাষ্ট্ৰীয় পৰ্যায়ৰ আন্তঃগাঁথনিৰ বাবেই আজি অসমৰ ক্রীড়াই দেশৰ অন্য প্ৰান্তৰ সৈতে ফেৰ মাৰিবলৈ সক্ষম হৈছে। সেই সময়ত প্রতিকূলতাক নেওচি ৰাজ্যত ৰাষ্ট্ৰীয় ক্ৰীড়াৰ দৰে বৃহৎ ক্রীড়া সমাৰোহ আয়োজনৰ মৰ সাহ কৰা প্ৰয়াত মুখ্যমন্ত্ৰী তৰুণ গগৈৰ কথা স্বীকাৰ নকৰিলে পাপে চুব। তৰুণ গগৈয়ে গঢ় দি যোৱা ক্রীড়া আন্তঃগাঁথনি আৰু পৰৱৰ্তী সময়ত বৰ্তমানৰ চৰকাৰে ক্রীড়াক লৈ যি উৎসাহ দেখুৱাইছে সেই উৎসাহৰ কোবতেই যেন আজিৰ এই ক্রীড়া অনুকূল পৰিৱেশ।\nক্রীড়াবিদক নিয়মিত পেন্সন, ৰাষ্ট্ৰীয় ক্ৰীড়াৰ পদকপ্ৰাপ্তলৈ চৰকাৰী চাকৰি, তাৰোপৰি বিভিন্ন ৰাষ্ট্ৰীয় তথা আন্তঃৰাষ্ট্ৰীয় টুৰ্ণামেণ্টত পদক জয়ী চাকৰিৰ সমান্তৰালকৈ অৰ্থ সাহাৰ্য্য আদি কথাই এতিয়া চৰকাৰী এজেণ্ডাত ঠাই দখল কৰিছে। নিঃসন্দেহে এয়া অসমৰ ক্ৰীড়াৰ বাবে যথেষ্ট আশাব্যঞ্জক এক পৰিৱেশ। নতুন চামক ক্রীড়াৰ প্ৰতি আকৰ্ষিত কৰিবলৈ চৰকাৰৰ এই পদক্ষেপসমূহ ফলপ্ৰসূ যে হ’ব তাত কাৰো সন্দেহ নাই।\nকিন্তু তাৰ মাজতে শেহতীয়াকৈ এচাম প্ৰবীণ ক্রীড়াবিদৰ প্ৰতি চৰকাৰৰ যি মনোভাৱ তাকলৈও বিভিন্ন মহলত প্ৰশ্নৰ উদয় হৈছে। দুবাৰকৈ অলিম্পিকত প্ৰতিনিধিত্ব কৰা ৰাজ্যৰ প্রথমগৰাকী অলিম্পিয়ান দীপাংকৰ ভট্টাচাৰ্য্য সৌ সিদিনা ৰাজ্যিক ক্রীড়া পেন্সন দিৱসত যি দৰে উপেক্ষিত হ’ল, সেই কথা ইতিমধ্যেই সকলোৱে জানিব পাৰিছে। সেই একেটা অনুষ্ঠানতে বিশ্ব বক্সিং চেম্পিয়নশ্বিপত পদক লাভ কৰা অসমৰ প্ৰথমগৰাকী বক্সাৰ কল্পনা চৌধুৰী, আন্তঃৰাষ্ট্ৰীয় সাঁতোৰবিদ মিথু বৰুৱা, অলিম্পিয়ান অৰ্জুন জয়ন্ত তালুকদাৰ আদিকো কৰা হ’ল চৰম উপেক্ষা। ৰাষ্ট্ৰীয় ক্ৰীড়াৰ লগতে বহু আন্তঃৰাষ্ট্ৰীয় প্ৰতিযোগিতাৰ চেম্পিয়ন আটাইকেইগৰাকীকে চৰকাৰে ঘোষণা কৰা এককালীন সহাৰ্য্যৰ পৰা বঞ্চিত কৰা হ’ল। ইয়াৰ আঁৰত কি কথা লুকাই আছে সেয়া অৱশ্যে বহুতৰে বোধগম্য হোৱা নাই।\nকল্পনা চৌধুৰী অথবা মিথু বৰুৱাই ইতিমধ্যে সম্পূৰ্ণৰূপে ক্রীড়া জীৱনৰ সামৰণি মাৰিছে। কিন্তু তাৰ বিপৰীতে জয়ন্ত তালুকদাৰ আজিও এগৰাকী সক্ৰিয় খেলুৱৈ। ২০১২ চনত লণ্ডন অলিম্পিকত দেশক প্ৰতিনিধিত্ব কৰা জয়ন্তই যিকোনো মুহূৰ্ততে পুনৰ বাতৰিৰ শিৰোনাম দখল কৰিব পাৰে। পুনৰ আন্তঃৰাষ্ট্ৰীয় মঞ্চত এইগৰাকী আৰ্চাৰ উজলি উঠিব পাৰে। সাফল্যৰ তালিকাখনো তেওঁৰ বৰ দীঘলীয়া। আজি কেৱল দুই-এখন বিশ্ব চেম্পিয়নশ্বিপ অথবা আন্তঃৰাষ্ট্ৰীয় প্ৰতিযোগিতাত সফলতা অৰ্জন কৰা খেলুৱৈক যিদৰে উচ্চ পদৰ চৰকাৰী চাকৰি প্ৰদান কৰা হৈছে সেই সময়ত প্রাক্তন বিশ্ব চেম্পিয়নগৰাকী কি পৰিস্থিতিত উপেক্ষাৰ সন্মুখীন হ’বলগীয়া হৈছে সেয়া বিচাৰ্যৰ বিষয়।\n২০০৬ তে তেওঁ অর্জন কৰিছিল আৰ্চাৰী বিশ্বকাপত স্বৰ্ণ। বিশ্ব আৰ্চাৰী চেম্পিয়নশ্বিপতো তেওঁৰ নামত আছে ৰূপৰ পদক। এছিয়ান গেমছ আৰু কমনৱেলথ গেমছতো তেওঁৰ নামত আছে দুটাকৈ পদক। ছাফ গেমছ, ৰাষ্ট্ৰীয় ক্রীড়া আদিতো চেম্পিয়ন এইগৰাকী দেশৰে আগশাৰীৰ আৰ্চাৰ। তাৰ পিছতো কিয় আজিকোপতি এইগৰাকী খেলুৱৈয়ে ৰাজ্য চৰকাৰৰ পৰা যথোপযুক্ত সা সুবিধা লাভ কৰা নাই সেয়া এক অবুজ সাঁথৰ। এগৰাকী ক্রীড়াপ্ৰেমী হিচাবে সেয়ে আমি চৰকাৰৰ ওচৰত দাবী জনাব খুজিছোঁ অসমৰ সুযোগ্য সন্তান জয়ন্ত তালুকদাৰক প্ৰাপ্য সন্মান প্ৰদান কৰক। অসমলৈ সুনাম কঢ়িয়াই অনা খেলুৱৈসকলৰ শাৰীত একেবাৰে আগশাৰীৰ এইগৰাকী অসম সন্তানৰ ওপৰত শীঘ্ৰেই চৰকাৰৰ কৃপা দৃষ্টি পৰক। সেই আশা এতিয়া ৰাজ্যৰ প্ৰতিগৰাকী ক্রীড়াপ্ৰেমীৰে।\nPrevious articleঅসম টেবুল টেনিছ সন্থাৰ সভাপতিৰ পদত পিয়ুষ হাজৰিকা\nNext articleশুৱালকুচিৰ চাৰি যুৱকৰ বাইক ৰাইডিং: উদ্দেশ্য শ্ৰীমন্ত শংকৰদেৱৰ সৃষ্টিৰাজিৰ প্ৰচাৰ আৰু প্ৰসাৰ\nবনকৰা ছোৱালীক ৰাষ্ট্ৰীয় খেলুৱৈ ৰূপে গঢ়ি তোলা বীমা বৰা সকলোৰে আদৰ্শ হওক।\nতৃতীয় ৰাইছমদি নুনিচা সোঁৱৰণি উত্তৰ-পূব মিডিয়া ক্ৰিকেট চেম্পিয়নশ্বিপ ট্ৰফীত এন ডি ২৪ দলৰ সহজ জয়, কাৰ্বি আংলং প্ৰেছ ক্লাবৰো অগ্ৰগতি\nপাটিয়ালাত এন আই এছৰ বাবে অসমৰ ২ ৰোলবল প্ৰশিক্ষক


দেশৰ গণতান্ত্ৰিক পৰিস্থিতি সন্দৰ্ভত ৰাহুল গান্ধীৰ কঠোৰ সমালোচনা -\nHomeব্ৰেকিং নিউজদেশৰ গণতান্ত্ৰিক পৰিস্থিতি সন্দৰ্ভত ৰাহুল গান্ধীৰ কঠোৰ সমালোচনা\nদেশৰ গণতান্ত্ৰিক পৰিস্থিতি সন্দৰ্ভত ৰাহুল গান্ধীৰ কঠোৰ সমালোচনা\nমাৰ্চ 17, 2021\nনতুন দিল্লী : প্ৰধানমন্ত্ৰী নৰেন্দ্ৰ মোদীৰ বিৰুদ্ধে পুনৰ আক্ৰমণাত্মক হৈ পৰিছে কংগ্ৰেছ নেতা ৰাহুল গান্ধী। বিশ্বৰ ভিতৰত দেশৰ গণতান্ত্ৰিক স্থিতি অৱনমিত হৈ অহাৰ প্ৰসংগ উত্থাপন কৰি কংগ্ৰেছ সাংসদগৰাকীয়ে প্ৰধানমন্ত্ৰীৰ বিৰুদ্ধে সৰৱ হৈ পৰে। মঙলবাৰে এটা অনুষ্ঠানত তেওঁ কয় যে, ইৰাকৰ একনায়কত্ববাদী শাসক ছাদ্দাম হুছেইন আৰু লিবিয়াৰ শাসক মুৱাম্মাৰ গাড্ডাফীয়েও নিৰ্বাচনত জয়ী হৈছিল। তেওঁ কয়, ‘ছাদ্দাম হুছেইন আৰু গাড্ডাফীয়েও নিৰ্বাচনত জয়ী হৈছিল। এয়া এনে নহয় যে, তেওঁলোকক ভোট দিয়া নাছিল। কিন্তু ভোটক সুৰক্ষা দিয়াৰ বাবে তাত কোনো সাংবিধানিক গাঁঠনি নাছিল।’\nআৰু পঢ়িব পাৰিব : বৰপেটা ৰোডত ফ্লায়িং স্কোৱাডৰ অভিযানত জব্দ ২২ লাখ\nব্ৰাউন বিশ্ববিদ্যালয়ৰ অধ্যাপক অশুতোষ ৱাষ্ণেয়, আন সদস্য তথা শিক্ষাৰ্থীৰ সৈতে হোৱা এটা অনলাইন বাৰ্তালাপত এই মন্তব্য কৰে ৰাহুল গান্ধীয়ে। এই কথোপকথনত তেওঁ কয়, ‘নিৰ্বাচন মানে কেৱল এটা সৰল ব্যৱস্থা নহয়, য’ত মানুহে যাব আৰু ভোটিং মেচিনৰ বুটাম দবাব। নিৰ্বাচন হৈছে এটা ‘নেৰেটিভ’। নিৰ্বাচন হৈছে দেশৰ সাংবিধানিক প্ৰতিষ্ঠানবোৰ সম্পৰ্কীয় এক বিষয়। দেশৰ ন্যায় ব্যৱস্থা নিকা কৰি ৰখা, সংসদক সুস্থ বিতৰ্কৰ স্থান কৰি থকাৰ দৰে বিষয়বোৰ নিৰ্বাচন সৈত জড়িত। এটা ভোটৰ হিচাপ কৰিবলৈ এইবোৰ কথা মনত ৰখা দৰকাৰ।’\nআৰু পঢ়িব পাৰিব :কলগাছিয়াত ডাম্পাৰৰ দৌৰাত্ম্য! আহত ৩\nভাৰত এতিয়া আৰু গণতান্ত্ৰিক দেশ হৈ থকা নাই বুলি প্ৰকাশিত এখন প্ৰতিবেদনৰ আঁত ধৰি ৰাহুল গান্ধীয়ে এই মন্তব্য কৰিছে। ছুইডেনৰ এখন প্ৰতিষ্ঠানে ভাৰতত ‘নিৰ্বাচিত একনায়কত্ব’ চলি থকা বুলি প্ৰতিবেদন প্ৰকাশ কৰিছিল। ২০১৪ চনত প্ৰধানমন্ত্ৰী নৰেন্দ্ৰ মোদীয়ে শাসনভাৰ দখলৰ পাছত ভাৰতত গণতান্ত্ৰিক স্বাধীনতা নিম্নগামী হোৱা বুলিও প্ৰকাশ পাইছিল। ইয়াৰ পাছতে কেন্দ্ৰক ধাৰাবাহিকভাৱে তীব্ৰ সমালোচনা কৰি আহিছে ৰাহুল গান্ধীয়ে।\nPrevious articleবৰপেটা ৰোডত ফ্লায়িং স্কোৱাডৰ অভিযানত জব্দ ২২ লাখ\nNext articleকন্যাক অশালীন ব্যৱহাৰ কৰাৰ বাবে স্বামীক হত্যা\nৰাষ্ট্ৰীয় পৰ্যায়ত উজলিছে অসম সন্তান: নাজিৰাৰ ধৃতিস্মানলৈ প্ৰধানমন্ত্ৰীৰ ৰাষ্ট্ৰীয় পুৰস্কাৰ\nচৰ্চাৰ বাবেই হ’ল’গ্ৰাম নেকি ? নেতাজী ৰাজনীতিৰ আহিলা নহওক


ফুটবলৰ সন্দৰ্ভত অসম ক্ৰিকেট সন্থাৰ ওপৰত মিছা বদনাম জাপিলে কোনে ! - Olympia Sports\nHomeNewsফুটবলৰ সন্দৰ্ভত অসম ক্ৰিকেট সন্থাৰ ওপৰত মিছা বদনাম জাপিলে কোনে !\nফুটবলৰ সন্দৰ্ভত অসম ক্ৰিকেট সন্থাৰ ওপৰত মিছা বদনাম জাপিলে কোনে !\nঅসম ক্ৰিকেট সন্থা ( এ চি এ )ৰ ওপৰত মিছা বদনাম জাপিলে কোনে ! অসমত ক্ৰিকেটক উন্নয়ন কৰিবলৈ যাওতেই ফুটবলক কৰিছিল নেকি এলাগী ! সঁচাকৈ নেহৰু ষ্টেডিয়ামত ফুটবলাৰক অনুশীলনৰ বাবে এ চি এ কৰিছিল নেকি বাধা ? একাংশ খেলুৱৈ অথবা অসম ফুটবল খেলুৱৈ সন্থাৰ অভিযোগ কিমান আছিল সঁচা !\nএনে বহু প্ৰশ্নৰ উত্তৰ দিছে অসম ক্ৰিকেট সন্থাই ।\nঅসম ক্ৰিকেট সন্থাৰ এখন বিষ্ফোৰক সংবাদমেল । স্পষ্ট কৰিলে সন্থাৰ স্থিতি । শেহতীয়াকৈ, নেহৰু ষ্টেডিয়ামখন ফুটবলৰ বাবে মুকলি নোহোৱাৰ বিষয়ক লৈ ক্ৰীড়া জগতত লাগিছিল হৈ-ছৈ । প্ৰতিবাদত কঁপিছিল গুৱাহাটী মহানগৰী । পিছে, বৃহস্পতিবাৰে মুখ্যমন্ত্ৰীয়ে ক্ৰীড়া সঞ্চালকক নেহৰু ষ্টেডিয়ামত ফুটবলক অগ্ৰাধিকাৰ দিয়াৰ বাবে নিৰ্দেশ দিয়াৰ পাছতেই উৎফুল্লিত হৈ পৰিছিল ফুটবলাৰসকল । কিন্তু সেই একেদিনাই অসম ক্ৰিকেট সন্থাই এখন সংবাদমেল সম্বোধন কৰি তেওঁলোকৰ বিৰুদ্ধে থকা অভিযোগ খণ্ডন কৰিছে ।\nসন্থাৰ মতে,অসমত ক্ৰিকেটৰ উন্নয়নৰ বাবে তেওঁলোকে অসম চৰকাৰৰ অনুমতি সাপেক্ষে নেহৰু ষ্টেডিয়ামখন সন্থাৰ নিজা পুঁজিৰে কৰিছিল পূনঃনিমাৰ্ণ । তাৰ বাবে তেওঁলোকে বুজা পৰা চুক্তিত কৰিছিল স্বাক্ষৰ ।কিন্তু ইয়াৰ স্বত্ব নাছিল অসম ক্ৰিকেট সন্থাৰ হাতত । ইয়াৰ স্বত্ব সম্পূৰ্ণ অসম চৰকাৰ তথা ক্ৰীড়া সঞ্চালকয়ৰ হাতত আছিল বুলি মন্তব্য কৰে সন্থাৰ সভাপতি ৰমেন দত্তই ।\nঅসম ক্ৰিকেট সন্থাই যদি কেতিয়াবা ঘৰুৱা বা ৰাষ্ট্ৰীয় প্ৰতিযোগিতা নেহৰু ষ্টেডিয়ামত অনুষ্ঠিত কৰিব লগা হয় তেতিয়াও অসম চৰকাৰ তথা ক্ৰীড়া সঞ্চালকালয়ৰ অনুমতি প্ৰদানৰ পাছতহে খেল অনুষ্ঠিত কৰা হব বুলি উল্লেখ আছিল এই এম অ ইউত।\nঅসম ক্ৰিকেট সন্থাৰ ভাষ্য তেওঁলোকে কেতিয়াও নেহৰু ষ্টেডিয়ামৰ ওপৰত কৰা নাই স্বত্ব সাব্যস্ত ।মাথোন ষ্টেডিয়ামখন খেলাৰ উপযোগী কৰি তুলিছিল তেওঁলোকে ।গতিকে তেওঁলোকৰ বিৰুদ্ধে উঠা অপবাদত অত্যন্ত মৰ্মাহত অসম ক্ৰিকেট সন্থা ।\nঅসমৰ ক্ৰিকেট সন্থাই বিনম্ৰ অনুৰোধ জনালে যে-অনান্য ক্ৰীড়া সন্থাৰ বিষয়-ববীয়া, খেলুৱৈ তথা ক্ৰীড়া সংগঠকৰ মাজত এই সম্পৰ্কে চলি থকা ভূল বুজা-বুজিৰ যাতে সংশোধনী ঘটে। সকলো সমিল-মিলে ৰাধা গোবিন্দ বৰুৱাৰ সপোনৰ নেহৰু ষ্টেডিয়ামখনত পুনৰ অনুশীলন কৰাৰ কথা দোহাৰিলে অসম ক্ৰিকেট সন্থাই।\nসঁচাকৈ অসমৰ মুখ্যমন্ত্ৰী জনৰ এক নিদেৰ্শৰ পাছতেই সলনি হল যেন সকলো দৃশ্যপট । কিন্তু প্ৰশ্ন হয় -অসম ক্ৰিকেট সন্থাই যদি ফুটবল অনুশীলন কৰাৰ ক্ষেত্ৰত কোনা স্বত্ব বান্ধি দিয়া নাছিল, কিহৰ বাবে ইমান দিনে অনুশীলনৰ পৰা বঞ্চিত হ’ল অসমৰ ফুটবলাৰ সকল ? হয়তো, অসম ক্ৰিকেট সন্থাই এই সন্দৰ্ভত স্পস্টীকৰণ দিয়াত কিছু পলম কৰিলে । সি যি কি নহওঁক – সকলোৱে আশা কৰিব, ফুটবলক অগ্ৰাধিকাৰ দি বাকী খেলসমূহৰ অনুশীলনেৰে পুনৰ জীপাল হওক নেহৰু ষ্টেডিয়াম । ক্ৰীড়াত নাথাকে খাম-খেয়ালী বা খেলপথাৰক লৈ টনা আঁজোৰা । থাকে মাথোন শান্তি আৰু সম্প্ৰীতি ।\nPrevious articleৰঞ্জি ট্ৰফীত উত্তৰ প্ৰদেশৰ বিৰুদ্ধে অসম দলৰ ২৬৫ ৰাণ,শতকৰ পৰা বঞ্চিত ৰিয়ান পৰাগ\nNext articleহিটমেন ৰোহিত শৰ্মাৰ আন এক অভিলেখ\nক’ৰনাৰ বিৰুদ্ধে যুজঁ দিবলৈ ৰোহিত শৰ্মাই দিলে ৮০ লাখ